વી દિલ્હી , 23 ઓક્ટોબર : ગુજરાતના શહેર અમદાવાદને ગ્લોબલ ઇનિશિયેટિવ ફોર રિ - સ્ટ્રક્ચરિંગ એન્વાયરન્મેન્ટ એન્ડ મેનેજમેન્ટ ( જીઆઈઆરઇએમ ) દ્વારા ભારતમાં આઠમા ક્રમના સર્વશ્રેષ્ઠ બિઝનેસ - ડેસ્ટિનેશન તરીકે પસંદ કરાયું છે . જીઆઇઆરઇએમ - GIREMના તાજા અહેવાલમાં પ્રોપર્ટી સર્વિસના ગ્લોબલ લીડર ડીટીઝેડ દ્વારા ભારતભરના ટોચના 21 બિઝનેસ ડેસ્ટિનેશન્સનું વિશ્લેષણ કરવામાં આવ્યું છે . શહેરના વિવિધ આર્થિક પર્યાવરણ અને સાંસ્કૃતિક માપદંડોના આધારે તેનું રેન્કિંગ નિર્ધારિત કરવામાં આવ્યું છે . આ રેન્કિંગના આધારે સંબંધિત શેરમાં બિઝનેસ તેમજ મૂડીરોકાણ માટે કેવી સારી તકો છે અને સરકાર દ્વારા નિયમો અને નીતિઓ તેમજ માળાખાગત વિકાસના સંદર્ભમાં અને નેશનલ કેપિટલ રિજિયન અને મુંબઈ જેવા મેગા સિટી સાથેની કનેક્ટિવિટી કેવી છે એ બધાં પરિબળોને આધારે બિઝનેસ ડેસ્ટિનેશનનું રેન્કિંગ નક્કી કરાયું છે . આ માટે કુલ 160 પોઇન્ટ નક્કી કરવામાં આવ્યા હતા . તેના આધારે જે શહેરને સૌથી વધારે પોઇન્ટ મળે તે સૌથી વધારે શ્રેષ્ઠ બિઝનેસ ડેસ્ટિનેશન માનવામાં આવ્યું છે . અમદાવાદમાં ઊર્જા વીજ અને પાણીપુરવઠાની સ્થિતિ સર્વશ્રેષ્ઠ છે , એ જ રીતે મોબિલિટી સર્વિસ અને હેલ્થ કેર સર્વિસીસ પ્રશંસનીય છે એવું જીઆઇઆરએમના પ્રમુખ શ્યામસુંદર એસ . પાણિએ જણાવ્યું હતું . આવો જાણીએ ટોપ ટેન બિઝનેસ ડેસ્ટિનેશનમાં અન્ય કયા શહેરોનો સમાવેશ થયો છે . . .


બે વખતની ચેન્નાઇ સુપર કિંગ્સ ટીમ એકવાર ફરી ઇન્ડિયન પ્રીમિયર લીગના પોઇન્ટ ટેબલમાં શ્રેષ્ઠ સ્થાને પહોંચી ગઇ છે . શાનદાર ફોર્મમાં ચાલી રહેલી આ ટીમે મંગળવારે એમએ ચિદમ્બરમ સ્ટેડિયમમાં રમાયેલ આઇપીએલ સિઝન છની 64મી મેચમાં અને પોતાના 15માં મુકાબલામાં દિલ્હી ડેરડેવિલ્સને 33 રનોથી હરાવીને આ મુકામ હાસલ કરી લીધું . સુપર કિંગ્સના ખામાં 22 પોઇન્ટ છે . સુપર કિંગ્સ દ્વારા આપવામાં આવેલ 169 રોનાના લક્ષ્યનો પીછો કરવા ઉતરેલી ડેરડેવિલ્સ ટીમની ખરાબ શરૂઆત બાદ પટરી પર પરત ફરી શકી નહીં અને 20 ઓવરમાં 9 વિકેટ પર 135 રન જ બનાવી શકી . તેના તરફથી ડેવિડ વોર્નરે સૌથી વધુ 44 રન બનાવ્યા . સુપર કિંગ્સ તરફથી મોર્ન મોર્કલે ત્રણ વિકેટ લીધી . મોહીત શર્મા , ડ્વેન બ્રાવો અને રવિચંદ્રન અશ્વિનને પણ 2 - 2 સફળતા મળી . સુપર કિંગ્સે અત્યાર સુધી 15માંથી 11 મેચ જીતી છે . ચારમાં તેની હાર થઇ છે . સોમવારે મુંબઇ ઇન્ડિયન્સ ( 20 ) એ સનરાઝર્સ હૈદરાબાદને હરાવીને સુપર કિંગ્સ પાસેથી પ્રથમ સ્થાન છીનવી લીધું હતું , પરંતુ સુપર કિંગ્સે એકવાર ફરીથી પોતાનું પસંદગીનું સ્થાન હાસલ કરી લીધું છે . રાજસ્થાન રોયલ્સના પણ 20 પોઇન્ટ છે અને સુપર કિંગ્સ અને મુંબઇ ઇન્ડિયન્સની સાથે તેનું પ્લેઓફ રાઉન્ડમાં પહોંચવું પાક્કું થઇ ગયું છે .


બૉલીવુડ ફિલ્મ અભિનેતા કિરણ રાવ યૂટીવી મોશન મિક્ચર્સ સાથે મળી દિગ્દર્શક આનંદ ગાંધીની ફિલ્મ શિપ ઑફ થેસસ રિલીઝ કરનાર છે . તેમણે જણાવ્યું કે ફિલ્મમાં દર્શકો માટે સંદેશ છે અને તે લોકોને ગમશે . 39 વર્ષીય કિરણે એક વાતચીત દરમિયાન જણાવ્યું - ફિલ્મમાં રસપ્રદ તથા અસરકારક સંદેશ છે . અમે લોકો જે રીતે પોતાનું જીવન જીવીએ છીએ અને કઈ રીતે જીવનને બહેતર બનાવી શકીએ , તે અંગે ફિલ્મનું પોતાનું એક વિચાર છે . તે દરેકને ગમશે . ફિલ્મના પ્રમોશન દરમિયાન પતિ આમિર ખાનની હાજરી અંગેના સવાલ પર તેમણે જણાવ્યું - આમિર ખાન પ્રમોશનમાં હાજર નહિં રહે . જોકે તેમને સમય મળશે , તો ફિલ્મની ખાસ સ્ક્રીનિંગ તથા પ્રમોશનલ કાર્યક્રમોમાં હાજર રહેવાનો પ્રયત્ન કરશે . તેઓ મને પુરતો સહકાર આપે છે . માનવીય મૂલ્યો પર આધારિત શિપ ઑફ થેસસ ફિલ્મ ત્રણ વ્યક્તિઓની વાર્તા છે કે જેમાંનો એક પ્રયોગાત્મક ફોટોગ્રાફર , એક બીમાર બુદ્ધિમાન બૌદ્ધ ભિખુ તથા ત્રીજો શૅરબ્રોકર છે . ટોરંટો આંતરરાષ્ટ્રીય ફિલ્મ મહોત્સવમાં પ્રદર્શન દરમિયાન ફિલ્મના વખાણ થયાં છે . ફિલ્મ 19મી જુલાઈના રોજ રિલીઝ થવાની છે .


ચાવીરૂપ ઇન્ડેક્સ નવેસરથી વર્ષની સૌથી ઊંચી સપાટી ઉપર પહોંચે તેવી શક્યતા છે . એસબીઆઈ , ટાટા સ્ટીલ , લાર્સન એન્ડ ટુબરો તરફથી કોર્પોરેટ કમાણીના આંકડા જાહેર કરવામાં આવનાર છે . આ તમામ કંપનીના આંકડા ખૂબ સારા રહે તેવી શક્યતા છે જેથી બજારમાં તેજી આવવાના સંકેત દેખાઈ રહ્યા છે . આગામી સિઝનમાં વેચવાલીનું દબાણ 6150 અને 6200 ( નિફ્ટી ) સપાટી ઉપર જોઈ શકાય છે . મૂડીરોકાણકારો પ્રોફીટ બુકીંગની સ્થિતિમાં નજરે પડે તેવી શક્યતા છે . આ સપ્તાહમાં કમાણી ફરી એકવાર જોવા મળશે . માર્ચ ત્રિમાસિક ગાળાના પરિણામો જાહેર કરવામાં આવનાર છે . હાલમાં સેન્સેક્સ અઢી વર્ષની ઊંચી સપાટીએ છે . આગામી મોટી સપાટી 21000ની જોવા મળી શકે છે . લિક્વિડીટીની સ્થિતિ પણ ચર્ચાસ્પદ બની છે . આ મહિનાના ગાળામાં હજુ સુધી બીએસઈ બેન્ચમાર્ક સેન્સેક્સમાં ત્રણ ટકાનો વધારો થયો છે . સેન્સેક્સ 20286ની સપાટીએ બંધ રહ્યો હતો જે 5મી જાન્યુઆરી 2011 બાદથી સૌથી ઊંચી સપાટી છે . જાણકાર નિષ્ણાંતોનું કહેવું છે કે સેન્સેક્સ ટૂંકાગાળામાં 21000ની ઊંચી સપાટી ઉપર પહોંચી શકે છે . કારણ કે વિદેશી મૂડીરોકાણકારોનો પ્રવાહ જોવા મળી રહ્યો છે . રોકાણકારોનો આત્મવિશ્વાસ અકબંધ રહ્યો છે . આ તમામ પરિબળોને જોતા શેરબજારમાં આ સપ્તાહમાં ખૂબ સારી સ્થિતિ રહી શકે છે . રોકાણ કરવાની યોગ્ય તક દેખાઈ રહી છે .


આઇપીએલ 10 સિઝનની આજે 31મી મેચ છે , જે ગુજરાત લાયન્સ અને અને રોયલ ચેલેન્જર્સ બેંગ્લોર વચ્ચે આ મેચ હાલ બેંગલોરના ખચાખચ ભરેલા ચિન્નાસ્વામી સ્ટેડિયમમાં રમાઇ રહી છે . ત્યારે આ મેચની તમામ લેટેસ્ટ માહિતી જાણવા માટે આ પેજને રિફ્રેશ કરતા રહો . અહીં અમે તમને આ મેચની તમામ અપડેટ આપતા રહીશું Update : ગુજરાત લાયન્સઃ બ્રેન્ડન મેક્કુલમ , સુરેશ રૈના ( કેપ્ટન ) , બાસિલ થમ્પી , જેમ્સ ફોકનર , એરોન ફિન્ચ , ઇશાન કિશન , રવિન્દ્ર જાડેજા , દિનેશ કાર્તિક , ઇરફાન પઠાણ , નાથુ સિંહ , એન્ડ્ર્યૂ ટાય રોયલ ચેલેન્જર્સ બેંગલોરઃ ક્રિસ ગેલ , મનદિપ સિંહ , વિરાટ કોહલી ( કેપ્ટન ) , એબી ડી વિલિયર્સ , ટ્રેવિસ હેડ , કેદાર જાધવ , પવન નેગી , સેમ્યુઅલ બદ્રી , શ્રીનાથ અરવિંદ , યુજવેન્દ્રચહલ ,


આઇપીએલ 10 સિઝનની આજે 50મી મેચ છે , જે દિલ્હી ડેરડેવિલ્સ અને ગુજરાત લાયન્સ વચ્ચે આ મેચ હાલ કાનપુરનાં ખચાખચ ભરેલા ગ્રીન પાર્ક સ્ટેડિયમમાં રમાઇ રહી છે . ત્યારે આ મેચની તમામ લેટેસ્ટ માહિતી જાણવા માટે આ પેજને રિફ્રેશ કરતા રહો . અહીં અમે તમને આ મેચની તમામ અપડેટ આપતા રહીશું UPDATE : ગુજરાત લાયન્સઃ ડ્વેન સ્મિથ , સુરેશ રૈના ( કેપ્ટન ) , ઇશાન કિશન , એરોન ફિન્ચ , દિનેશ કાર્તિક , રવિન્દ્ર જાડેજા , જેમ્સ ફોકનર , બાસિલ થમ્પી , અંકિત સોની , પ્રદીપ સાંગવાન , ધવલ કુલકર્ણી દિલ્હી ડેરડેવિલ્સઃ કરૂણ નાયર ( કેપ્ટન ) , સંજુ સેમસન , રિષભ પંત , શ્રેયસ અય્યર , કોરી એન્ડરસન , માર્લોન સેમ્યુઅલ્સ , પેટ કમિન્સ , અમિત મિશ્રા , મોહમ્મદ શમી , કાર્લોસ બ્રેથવેઇટ , ઝહીર ખાન


લોર્ડ્સમાં ભારતને જીત અપાવનારા ભારતીય ક્રિકેટ ટીમના સુકાની મહેન્દ્ર સિંહ ધોનીએ ફૂટબોલના સૌથી મોટા ખેલાડી લિયોનેલ મેસી અને ક્રિસ્ટિયાનો રોનાલ્ડોને પાછળ છોડી દીધા છે . ફોર્બ્સ પત્રિકાએ તેમને વિશ્વના સૌથી વેલ્યુએબલ ખેલાડીઓની યાદીમાં સામેલ કર્યા છે . ટેનિસ સ્ટાર રોજર ફેડરર અને ગોલ્ફર ટાઇગર વૂડ્સ આ યાદીમાં પહેલા નંબર પર છે . કોઇપણ ખેલાડી વેલ્યુએબલ હોવાનો અર્થ તેની કમાણી સાથે જોડાયેલો હોય છે . એટલે કે આખા વર્ષ દરમિયાન ફી , એન્ડોર્સમેન્ટ વિગેરેમાંથી કેટલી કમાણી થાય છે , તેના આધારે તેમનું મુલ્ય ખબર પડે છે . ફોર્બ્સ પત્રિકા અનુસાર 2013માં ફેડરર અને ટાઇગર વૂડ્સ બન્નેએ 4 કરોડ 60 લાખ ડોલરની કમાણી કરી હતી . તે પહેલા નંબર પર છે , ધોનીએ 2 કરોડ 10 લાખ રૂપિયાની કમાણી કરી હતી , તે પાંચમા ક્રમે છે . ધોની પહેલા મારિયા શારાપોવા ચોથા ક્રમે આવે છે . તેની કમાણી 2 કરોડ 30 લાખ ડોલર હતી . પર્થની આ સદીએ બદલી નાંખી હતી સચિનની કારકિર્દી ટીકાકારો અને મજાક ઉડાડનારાઓને ઇશાંતનો જડબાતોડ જવાબ વર્ષ દરમિયાન ધૂમ કમાણી કરનારા ખેલાડીઓની યાદીમાં લીબ્રૉન જેમ્સ બીજા ક્રમે આવે છે , તે એક બાસ્કેટબોલ ખેલાડી છે અને તેમણે 2 કરોડ 70 લાખ ડોલરની કમાણી કરી હતી . ત્રીજા નંબર પર ફિલ મિકેલસન આવે છે , જેમણે અઢી કરોડ ડોલરની કમાણી કરી હતી . નવમાં નંબર રોનાલ્ડો અને દસમાં ક્રમે મેસી આવે છે , જેમણે એક કરોડ 30 લાખ ડોલરની કમાણી કરી હતી . તો ચાલો તસવીરો થકી જોઇએ ફોર્બ્સની યાદીમાં કયા 10 ટેન ખેલાડીઓ વેલ્યુએબલ છે . શારાપોવાની કોમેન્ટ પર સચિને આપ્યો આવો જવાબ આ પણ વાંચોઃ - લોર્ડ્સ ટેસ્ટ સાથે જોડાયેલી કેટલીક રસપ્રદ સિદ્ધિ


બૉલીવુડના બાદશાહ શાહરુખ ખાન હાલ ટેમ્પ્ટૅશન રિલૉડેડ પ્રવાસે છે . ન્યુઝીલૅન્ડના વડાપ્રધાન જ્હૉન કીએ શાહરુખનું અભિવાદન કર્યું . શાહરુખનું પરમ્પરાગત માઓરી શૈલીમાં સ્વાગત કરવામાં આવ્યું અને રમત પ્રત્યે તેમના પ્રેમને જોતાં ન્યુઝીલૅન્ડ બ્લૅક કૅપ્સના એક અધિકારીએ તેમને ક્રિકેટ શર્ટ ભેંટમાં આપી . શાહરુખ ખાને આટલું ઉષ્માપૂર્ણ સ્વાગત કરવા માટે આભાર વ્યક્ત કર્યો અને લગભગ 12 વર્ષ અગાઉ કરેલા પોતાના ન્યુઝીલૅન્ડ પ્રવાસ અંગે જણાવ્યું . તેમણે જણાવ્યું કે બ્લૅક કૅપ્સ શર્ટ પામી તેમનો દીકરો ખુશ થઈ જશે , કારણ કે તે તેનો બહુ મોટો ફૅન છે . દરમિયાન લાઇમલાઇટ એંટરટેનમેંટના ટેમ્પ્ટૅશન રિલૉડેડના મંચે શુક્રવારે શાહરુખ ખાન સાથે માધુરી દીક્ષિત , રાણી મુખર્જી , જૅકલીન ફર્નાન્ડીઝ , હની સિંહ તથા મિયાંગ ચાંગ જેવી હસ્તીઓએ પરફૉર્મ કર્યું . શાહરુખ ખાન દ્વારા ન્યુઝીલૅન્ડમાં શૂટિંગ પ્રત્યે રસ દાખવાતાં વડાપ્રધાન જ્હૉન કીએ આવકાર આપ્યો . ન્યુઝીલૅન્ડ તથા ભારત વચ્ચે સહ - નિર્માણ અંગેની સમજૂતી છે અને તાજેતરના વર્ષોમાં આઈ હેટ લવ સ્ટોરી તથા પ્લેયર્સ જેવી બે ફિલ્મોનું શૂટિંગ ન્યુઝીલૅન્ડ ખાતે થયું છે .


આ વર્ષની મોસ્ટ અવેટેડ ફિલ્મ ધૂમ 3 આવતીકાલે રિલીઝ થઈ રહી છે . એક બાજુ ફિલ્મમાં આમિર ખાન પહેલી વાર નકારાત્મક રોલ કરી રહ્યાં છે , તો બીજી બાજુ બૉલીવુડના હૉટેસ્ટ અભિનેત્રી કૅટરીના કૈફની ધૂમ સિરીઝમાં એન્ટ્રી સૌના માટે ઉત્સુકતા વધારી ગઈ છે . ધૂમ સિરીઝમાં હીરો સાઇડ અત્યાર સુધી જળવાયેલી રહી છે કે જેમાં અભિષેક બચ્ચન અને ઉદય ચોપરાનો સમાવેશ થાય છે . આ બંને ધૂમ અને ધૂમ 2માં હતા , તો ધૂમ 3માં પણ છે , જ્યારે વિલન અને હીરોઇન સાઇડ ત્રણેય સિરીઝમાં બદલાઈ છે . ધૂમમાં વિલન જ્હૉન અબ્રાહમ તથા હીરોઇન એશા દેઓલ હતાં , તો ધૂમ 2માં આ ભૂમિકા ક્રમશઃ હૃતિક રોશન તેમજ ઐશ્વર્યા રાયે ભજવી હતી , જ્યારે ધૂમ 3માં આમિર ખાન અને કૅટરીના કૈફની એન્ટ્રી થઈ છે . આજે આપણે ધૂમ સિરીઝના હીરો કે વિલન નહીં , પણ હીરોઇન્સ વિશે વાત કરવા જઈ રહ્યાં છે . ધૂમમાં એશા દેઓલ તેમજ રિમી સેન હતાં , તો ધૂમ 2માં ઐશ્વર્યા રાય અને બિપાશા બાસુને ધૂમ ગર્લ્સ બનવાની તક મળી અને હવે ધૂમ 3માં કૅટરીના કૈફ પોતાના હુશ્નના જલવા પાથરી રહ્યાં છે . ચાલો જોઇએ ધૂમ ગર્લ્સની તસવીરો :


એશિયન ગેમ્સમાં ભારતીય મહિલા ટીમને હરાવનાર ટીમ ઈરાનની કોચની કહાની રસપ્રદ છે . ભારતના એકહથ્થુ શાસનને ખતમ કરવા પાછળ પણ ભારતીય મહિલાનો જ હાથ છે . ઈરાનની કોચ ભારતીય મૂળની શૈલજા જૈન રમત માટે એટલી ઝનૂની હતી કે પોતાની 9 મહિનાની બાળકીને સ્તનપાન કરાવવાનું પણ છોડી દેતી હતી . બે વર્ષ પહેલા શૈલજાના દિમાગમાં આ વાત આવી કે તેમની ભારતીય નાગરિકતા તેમને ભારત ઉપરાંત કોઈ અન્ય દેશમાં પણ નવી ઉંચાઈઓ સર કરતા ન રોકી શકે . શુક્રવારે ફાઈનલમાં ભારતીય ટીમ તેમને ખલનાયિકા તરીકે દેખાઈ રહી હતી . શૈલજા પોતે કહે છે કે તે આ ઐતિહાસિક ક્ષણમાં ભારતની મદદ કરી શકતી હતી પરંતુ ભારતીય ટીમનું વલણ ઘણુ નિરાશાજનક હતુ . તે ભારત સામે મોટા ગુનેગાર તરીકે દેખાઈ રહી હતી . મહારાષ્ટ્રની રહેવાસી શૈલજા કહે છે કે તે ઈરાનના કેટલાક ઈસ્લામિક નિયમો અંગે ચિંતિત હતી પરંતુ તેમને ત્યાં બધુ જ મનમરજી મુજબનું મળ્યુ . પોષાક માટે થોડા પ્રતિબંધો છે પરંતુ તેમને સલવાર સૂટ સાથે ઓઢણી લેવાની આઝાદી છે . આ પણ વાંચોઃ એશિયન ગેમ્સ 2018:10 મીટર એર પિસ્ટલમાં હિના સિદ્ધુએ જીત્યો બ્રોન્ઝ મેડલ શૈલજા કહે છે કે તે ભારતમાં પણ કોચિંગ આપી શકે છે પરંતુ કોઈની દખલઅંદાજી વિના . ઈરાનની ટીમમાં એ જ 12 ખેલાડીઓની ટીમ આવે છે જેને પસંદ કરીને તે અંતિમ સમયમાં હસ્તાક્ષર કરે છે . નાગપુરમાં જન્મેલી શૈલજા ખો - ખો , કબડ્ડી જેવી રમતો જોતા જોતા મોટી થઈ . તેમના લગ્ન એક મધ્યમવર્ગીય પરિવારના વ્યક્તિ સાથે થયા . તેમના પતિએ તેમને કબડ્ડી રમવા માટે પ્રોત્સાહિત કર્યા . તેમના પિતાએ તેમને પૈસાની મદદ કરી અને તેમણે રાષ્ટ્રીય રમત સંસ્થામાં ટ્રેનિંગ બાદ લગભગ 300 રાષ્ટ્રીય સ્તરના ખેલાડીઓને પ્રશિક્ષણ આપ્યુ . 2014 માં તે ત્યાંથી રિટાયર થયા . ઈરાનની તેમના પર નજર હતી . દાયકા પહેલાના તેમના એક ઈન્ટરવ્યુથી ઈરાનની ટીમ તેમને કોચ બનાવવા ઈચ્છતી હતી . આ પણ વાંચોઃ એશિયન ગેમ્સઃ ફ્રી સ્ટાઈલ કુશ્તી - 68 કિલો વર્ગમાં દિવ્યાએ જીત્યો કાંસ્ય પદક શૈલજાને ઈરાનની છોકરીઓ પસંદ છે જેનું કારણ છે તેમની ફિટનેસ અને તેમનું અનુશાસન . શૈલજાએ જણાવ્યુ કે , ' મેચ કે અભ્યાસ પહેલા ટીમ મેટને માથે લગાવે છે . તેમણે આ આદત અપનાવી લીધી છે . આમાં કોઈ ધાર્મિક દ્રષ્ટિકોણ નથી . તે આવુ સમ્માન આપવા કરવા માટે કરે છે . હું પણ ગ્રાઉન્ડમાં જતા પહેલા તેને માથે લગાવુ છુ . આ તેના પ્રત્યે સમ્માન દર્શાવવા માટે કરવામાં આવે છે જેણે આપણને જીવનમાં બધુ જ આપ્યુ . આ છોકરીઓએ મારી પાસેથી જ શીખ્યુ અને હવે તે પણ તેમ જ કરે છે . શૈલજા કહે છે કે તેમને ભારતને ટ્રેનિંગ આપવામાં કોઈ વાંધો નથી . તે હવે ચેમ્પિયન કબડ્ડી ટીમની કોચ છે પરંતુ તે ભારતને પ્રેમ કરે છે , ભારત તેમનો દેશ છે અને તે કબડ્ડીને પણ પ્રેમ કરે છે . ' આ પણ વાંચોઃ સૌરભે એશિયન ગેમ્સમાં જીત્યો ગોલ્ડ , યોગી સરકારનું 50 લાખ , નોકરીનું એલાન


સ્પોર્ટ ફિક્સિંગના મામલામાં બીસીસીઆઇ દ્વારા ક્રિકેટ ખેલાડી શ્રીસંત પર આજીવન પ્રતિબંધ મુકવામાં આવ્યો હતો . કેરળ હાઇ કોર્ટ દ્વારા આ પ્રતિબંધ ખસેડી લેવામાં આવ્યો છે . સોમવારે કેરળ હાઇ કોર્ટ દ્વારા આ પ્રતિબંધ ખસેડાતા શ્રીસંતને મોટી રાહત મળી છે . વર્ષ 2013માં આઇપીએલ - 6 સ્પોર્ટ ફિક્સિંગના પ્રકરણમાં શ્રીસંત દોષી સાબિત થતાં બીસીસીઆઇ દ્વારા આ પ્રતિબંધ મુકવામાં આવ્યો હતો . જુલાઇ 2015માં નવી દિલ્હીની ટ્રાયલ કોર્ટ દ્વારા શ્રીસંત પરના આરોપો નકારાયા હતા , આમ છતાં બોર્ડ ઓફ કંટ્રોલ ફોર ક્રિકેટ ( બીસીસીઆઇ ) એ તેને સ્કોટિશ લીગ રમવા માટે ' નો ઓબ્જેક્શન સર્ટિફિકેટ ' ( એનઓસી ) ના પાડી હતી . આખરે કેરળ હાઇ કોર્ટ દ્વારા સોમવારે આ પ્રતિબંધ ઉંચકવામાં આવ્યો હતો . આ અંગે શ્રીસંતે જણાવ્યું હતું કે , મને મોટી રાહત મળી છે . આખરે ન્યાય મળ્યો ખરો . હું હવે આ અંગે વધુ વિચારવા નથી માંગતો , કારણ કે ભૂતકાળ બદલી શકાવાનો નથી .


સાથે રતન તાતાએ માન્યું કે નેનોને દુનિયાની સૌથી સસ્તી કાર તરીકે પ્રચારિત કરવી એ તેની નિષ્ફળતાનું એક કારણ છે . તેને સૌથી સસ્તી કારના બદલે એ કરોડો લોકો માટે સૌથી સુરક્ષિત કાર કહેવી જોઇતી હતી જે લોકો ટૂ વ્હિલર પર બે કરતા વધારે લોકોની સાથે મુસાફરી કરે છે . તાતા મોટર્સની નાની કાર નેનોને લઇને રતન તાતાએ જણાવ્યું કે નેનોની માર્કેટિંગ એ પ્રકારે ના થઇ શકી જે પ્રમાણે તેઓ ઇચ્છતા હતા . નેનોની માર્કેટિંગ 2 વ્હીલરના મુકાબલે કરવી જોઇતી હતી . નેનોને સસ્તી અને સુરક્ષિત સવારી તરીકે ખૂબ સારી રીતે રજૂ કરવી જોઇતી હતી . તાતાએ જણાવ્યું કે નેનોમાં કેટલાંક ફેરફાર કરીને ફરીથી લૉંચ કરવાના પ્રયત્નો થઇ રહ્યા છે . સાથે જ તેમણે સ્વીકાર્યું કે ભારતની બહાર નેનોને લૉંચ કરવાની યોજના છે , પરંતુ તેમણે આના માટે કોઇ સમયસીમાં બતાવી નથી . રતન તાતાએ પણ જણાવ્યું કે કોરસ ડીલ કેટલીક હદ સુધી મોંઘી રહી પરંતુ આર્થિક સ્થિતિથી ગડબડ થઇ . જોકે કોરસ ડીલથી યૂરોપ અને અમેરિકાના બજારમાં પકડ બનાવવાની તક મળી . સાથે જ કોરસ ડીલથી તાતા સ્ટીલની ક્ષમતા 50 લાખ ટનથી વધીને 2 કરોડ ટન થઇ છે .


આજે રૂપિયો ડોલર સામે થોડો સારો ચાલી રહ્યો છે . ગુરુવારે રૂપિયો 19 પૈસા મજબૂત થઈને 72.42 રૂપિયા પ્રતિ ડોલર પર ખુલ્યો છે . જયારે બુધવારે રૂપિયો 72.61 પ્રતિ ડોલર પર બંધ થયો હતો . સરકાર ઘ્વારા 19 આઈટમ પર ઈમ્પોર્ટ ટેરિફ વધારવાની ઘોષણા પછી રૂપિયાને મદદ મળી છે . જયારે ક્રૂડની કિંમત વધવા , ટ્રેડ વોર , ડોલરની મજબૂતી , ઘરેલુ સ્તરે આયાત ઘટવી અને રાજનૈતિક અસ્થિરતા જેવા ફેક્ટરને કારણે રૂપિયા પર સતત દબાવ બની રહ્યો છે . આપને જણાવી દઈએ કે સરકારે 19 નોન એસેન્સિયલ આઈટમ પર ઈમ્પોર્ટ ટેરિફ વધારવાની ઘોષણા કરી છે તેના પછી રૂપિયામાં મજબૂતી દેખાઈ રહી છે . આજે શેરબજારમાં પણ થોડા અંશે વધારો દેખાઈ રહ્યો છે . શરૂઆતી કારોબારમાં સેન્સેક્સ અને નિફટી ગ્રીન નિશાન સાથે ખુલ્યા છે . એટલું જ નહીં પરંતુ કમોડિટી બજારમાં પણ સારા સંકેત દેખાઈ રહ્યા છે . સરકારે વધારી ઈમ્પોર્ટ ડ્યુટી , ફ્રિઝ , એસી , વોશિંગ મશીન સહિત 19 વસ્તુઓ મોંઘી એક દિવસની રાહત પછી આજે પેટ્રોલ અને ડીઝલની કિંમતો બધા જ શહેરોમાં વધારી દેવામાં આવી છે , જેને કારણે સામાન્ય માણસોને ઘણી મુસીબત પડી રહી છે . SBI ખાતાધારકો સાવધાનઃ આ 5 ભૂલ કરી તો ખાતું થઈ જશે ખાલી , બેન્કે આપ્યું એલર્ટ આ અઠવાડિયે બુધવારે રૂપિયો જ્યાં 72.61 રૂપિયા પ્રતિ ડોલર પર બંધ થયો હતો . જયારે મંગળવારે રૂપિયો 72.69 પર બંધ થયો હતો અને સોમવારે રૂપિયો 43 પૈસાના ઘટાડા સાથે 72.63 પર બંધ થયો હતો .


ગાંગુલીના ક્ષેત્રીય ટીવી ચેનલે કહ્યું કે , પ્રબંધને અમારા પહેલા સત્ર ( 2011માં વોરિયર્સ 10 ટીમોમાં નવમા સ્થાન પર રહ્યું ) બાદ યુવરાજને બીજી વખત સુકાની નહીં બનાવવાનો નિર્ણય કર્યો . તેમને લાગ્યું કે તેમા સુકાની બનવાની ક્ષમતા નથી . આ નિર્ણય અમારા પહેલા સત્ર ( 2011 ) બાદ લેવામાં આવ્યો . મેથ્યુઝને અંતિમ ઇલેવનમાં મંગળવારે સ્થાન આપવામાં આવ્યું નહીં અને ટેલર ત્રણ સત્રમાં ફ્રેન્ચાયઝીનો પાંચમો સુકાની બન્યો અને ટીમે ચેન્નાઇ સુપરકિંગ્સ સામે 24 રનની જીત દાખલ કરી . મેથ્યુઝના વિકલ્પ તરીકે આવેલા સ્ટીવન સ્મિથે અણનમ 39 રનની ઇનિંગ રમીને ટીમની જીતમાં મહત્વની ભૂમિકા નિભાવી . ગાંગુલીનું માનવું છે કે ટીમને ભવિષ્યમાં આ અંતિમ ઇલેવનને તક આપવી જોઇએ . તેમણે કહ્યું કે , ટીમ સંતુલીત જોવા મળી . ડિંડાએ ઘણું સારું પ્રદર્શન કર્યું , જ્યારે રાહુલ શર્મા પણ શાનદાર ફોર્મ હતો . ફિંચ , ટેલર , સ્મિથ અને માર્શના રૂપમાં વિદેશી ખેલાડીઓ સંતુલિત યુનિટ લાગ્યા . ગાંગુલીએ કહ્યું , જો સનરાઇઝર્સ હૈદરાબાદ વિરુદ્ધ આગામી મેચમાં સંયોજનમાં બદલાવ કરે છે , તો મને હૈરાની થશે .


મુંબઇ ઇન્ડિયન્સનો સુકાની કિરોન પોલાર્ડ ચેમ્પિયન્સ લીગ ટી20માં સૌથી વધુ છગ્ગા ફટકારવાની રેસમાં ટોપ પર આવી ગયો છે . આ વેસ્ટ ઇન્ડિઝ ઓલરાઉન્ડર ચેમ્પિયન્સ લીગ ટી20ના ઇતિહાસમાં સૌથી વધુ છગ્ગા ફટકારનાર ખેલાડી બની ગયો છે . તેના પછી બીજા ક્રમે છે ખેલાડી છે , તે પોલાર્ડ ક્યાંય પાછળ છે . પોલાર્ડે લીગની 26 ઇનિંગમાં 48 વખત બોલને બાઉન્ડરીની ઉપર મોકલ્યો છે અને તે ટૂંક સમયમાં છગ્ગા ફટકારવાની અડધી સદી પણ પૂર્ણ કરી લેશે . પોલાર્ડ બાદ બીજા ક્રમે ડેવિડ વોર્નર અને ત્રીજા ક્રમે ક્રિસ ગેઇલ આવે છે . જેમણે અનુક્રમે 27 અને 24 છગ્ગા ફટકાર્યા છે . ત્યાબાદ ચોથા ક્રમે સુરેશ રૈના આવે છે , જેણે 23 છગ્ગા ફટકાર્યા છે . તો ચાલો તસવીરો થકી જાણીએ કે કયા ખેલાડીએ કેટલા છગ્ગા ફટકાર્યા છે . અને આ યાદીમાં કેટલા ભારતીય ખેલાડી છે . CLT20ના ઇતિહાસમાં આ ખેલાડીઓ એ ફટકારી છે ફાસ્ટેસ્ટ અડધી સદી વિશ્વકપ 2015 : ટીમ ઇન્ડિયા ફેવરિટ , જાણો કોન કેટલું શક્તિશાળી ભારત વિરુદ્ધ આવી હશે વેસ્ટ ઇન્ડિઝની સિક્રેટ તૈયારી


બ્રિટિશ અભિનેત્રી અને ગાયિકા સોફિયા હયાત રિયલિટી શો બિગ બૉસ 7માં અભિનેતા અરમાન કોહલીની રી - એન્ટ્રી થવાથી શૉક્ડ છે . તેમનું કહેવું છે કે તેઓ તેમને શોમાં ફરીથી દાખલ થતાં જોઈ દંગ છે . દરમિયાન સોફિયાએ જણાવ્યું - અરમાનને જે રીતે બેલ મળી અને જે રીતે તેઓ બિગ બૉસમાં પરત ફર્યા છે , તેનાથી હું સ્તબ્ધ છું . હું આશ્ચર્યચકિત છું . હું ખાત્રીપૂર્વક કહુ છું કે હું હાર નહીં માનું અને તેની વિરુદ્ધ લડીશ . બીજી બાજુ અરમાનના પિતાનું કહેવું છે કે સોફિયા હયાત આ બધુ પબ્લિસિટી માટે કરે છે . સોફિયાએ જણાવ્યું - મને પબ્લિસિટીની જરૂર નથી . મારૂં કૅરિયર ખૂબ સફળ છે . હું માત્ર હિંસા વિરુદ્ધ લડી રહી છું .


આઇપીએલ 10 સિઝનની આજે 43મી મેચ છે , જે રોયલ ચેલેન્જર્સ બેંગ્લોર અને કિંગ્સ ઇલેવન પંજાબ વચ્ચે આ મેચ હાલ બેંગલોરના ખચાખચ ભરેલા ચિન્નાસ્વામી સ્ટેડિયમમાં રમાઇ રહી છે . ત્યારે આ મેચની તમામ લેટેસ્ટ માહિતી જાણવા માટે આ પેજને રિફ્રેશ કરતા રહો . અહીં અમે તમને આ મેચની તમામ અપડેટ આપતા રહીશું . UPDATE : કિંગ્સ ઇલેવન પંજાબઃ માર્ટિન ગુપ્ટિલ , હાશિમ અમલા , મનન વોહરા , શોન માર્શ , ગ્લેન મેક્સવેલ ( કેપ્ટન ) , રિદ્ધિમાન સહા , સંદીપ શર્મા , ટી . નટરાજન , અક્ષર પટેલ , મોહિત શર્મા , વરૂણ એરોન , રોયલ ચેલેન્જર્સ બેંગ્લોર : વિરાટ કોહલી ( કેપ્ટન ) , ક્રિસ ગેલ , એબી ડી વિલિયર્સ , પવન નેગી , સેમ્યુઅલ બદ્રી , અનિકેત ચૌધરી , શ્રીનાથ અરવિંદ , યુજવેન્દ્ર ચહલ , મનદિપ સિંહ , શેન વોટસન , કેદાર જાધવ


જો તમે કાર્ડથી વસ્તુઓની શોપિંગ કરો છો તો તમારા માટે એક સારા ખબર છે . નવા વર્ષથી ડેબિટ અને ક્રેડિટ કાર્ડની શોપિંગ સસ્તી થશે . આરબીઆઇ એ ડિઝિટલ પેમેન્ટને પ્રોત્સાહન આપવા માટે મર્ચેટ ડિસ્કાઉન્ટ રેટ એટલે કે એમડીઆરને લઇને દેશના વેપારીઓને મોટી રાહત આપી છે . આ રાહત પછી સામાન્ય લોકોને પણ તેનો ફાયદો મળશે . આરબીઆઇ એ મોનેટરી પોલિસ રિવ્યૂ પર જણાવ્યું કે ડિઝિટલ પેમેન્ટને આનાથી બૂસ્ટ મળશે . ત્યારે આ અંગે વિગતવાર જાણો અહીં . . . ટેક્સ જ્યારે પણ કોઇ બેંક કોઇ વેપારીથી કાર્ડ પેમેન્ટ સેવા માટે લે છે તો તેને મર્ચન્ટ ડિસ્કાઉન્ટ રેટ કહે છે . મોટાભાગના વેપારી એમડીઆર ફિસનો ભાર ગ્રાહક પર નાંખે છે . આ સમયે દેશમાં બેંક મર્ચેન્ટ પ્રત્યેક ટ્રાંજેક્શન માટે 1.50 થી લઇને 1.75 ટકા સુધી વસૂલે છે . જો કોઇ આરબીઆઇ મર્ચેન્ટ ડિસકાઉન્ટ આપે છે તો તેનો સીધો ફાયદો લોકોને થશે . વેપારીઓથી વસૂલાત આરબીઆઇ એમડીઆરની વસૂલાત માટે વેપારીઓને બે શ્રેણીમાં રખાય છે . જે વેપારીની લેવડ દેવડ 20 લાખ પ્રતિવર્ષથી વધુ હોય તે મોટા વેપારીઓની શ્રેણીમાં આવે છે . જે વેપારીઓની લેવડ દેવડ 20 લાખની ઓછી હોય તે નાના વેપારીઓમાં આવે છે . MDRમાં બદલાવ પ્રાપ્ત જાણકારી મુજબ નવા ચાર્જ હેઠળ એક હજાર રૂપિયાથી ઓછાની લેવડ દેવડ પર 2.50 લેવામાં આવશે . 1 થી 2 હજારની લેવડ દેવડ પર પાંચ રૂપિયા અને બે હજારની લેવડ દેવડ પર નવ રૂપિયા લાગશે . આરબીઆઇએ કહ્યું છે કે એમડીઆરમાં બદલાવથી ડેબિટ કાર્ડનો ઉપયોગ વધશે અને તેનાથી જોડાયેલા એકમો માટે બિઝનેસ સસ્ટેનેબિલિટી સુનિશ્ચિત થશે .


આઇપીએલની આ 10મી સીઝન છે . ગત દસ વર્ષોમાં આઇપીએલ એ ક્રિકેટ રસિયાના મનમાં એક ખાાસ જગ્યા બનાવી લીધી છે . અને સાથે જ આઇપીએલના ખેલાડીઓએ પણ . આઇપીએલ દ્વારા જેટલા ભારતીય ખેલાડીઓને નામના મળી છે તેટલી જ નામના વિદેશી ખેલાડીઓને પણ મળી છે . યુનિર્વસલ બોસ નામને જાણીતા ક્રિસ ગેઈલ વાત હોય કે ડેવિડ વોર્નરની , આ છે આઇપીએલના ઇતિહાસના 10 સારા વિદેશી ક્રિકેટરો જેમનું યોગદાન આ સિરીઝમાં મહત્વનું રહ્યું છે . 1 . ક્રિસ ગેઈલ ક્રિસ ગેઇલને યુનિવર્સ બોસ કહેવામાં આવે છે . આઇપીએલમાં તે સૌથી લાડકવાયા વિદેશી ખેલાડી છે . વિવાદોના કિંગ તેવા ક્રિસ ગેઈલ ટી 20 સ્પેશ્યાલિસ્ટ છે . અને તેમણે અત્યાર સુધીમાં ટી - 20માં 10,000 રન ફટકાર્યા છે . 2 . ડેવિડ વોર્નર ઓસ્ટ્રેલિયાનો ઓપનર ડેવિડ વોર્નર પણ આઇપીએલના ટોપ 10 કેપ્ટનમાંથી એક છે જેણે આઇપીએલમાં ખાસ નામના મેળવી છે . ડાબોડી બેટ્સમેન તેવા ડેવિડે 2009 થી આઇપીએલ રમવાની શરૂ કરી અને અત્યાર સુધી 107 મેચો રમી છે . 3 . એબી ડી વિલિયર્સ એબી ડી વિલિયર્સ ભારતીય ક્રિકેટ ચાહકોમાં Mr360ના નામે ખૂબ જ લોકપ્રિય છે . તેણે અત્યાર સુધીમાં આરસીબી માટે રમતા 124 મેચ રમી છે જેમાં તેણે 3402 રન ફટકાર્યા છે . જમણા હાથથી રમતા આ બેટ્સમેને અત્યાર સુધીમાં 152 છગ્ગા આ હરિફાઇમાં માર્યા છે . 4 . શેન વોટસન ઓસ્ટ્રેલિયાના શેન વોટસન પહેલા રાજસ્થાન રોયલ્સ માટે રમવાની શરૂઆત કરી હતી . ભૂતપૂર્વ ઓસ્ટ્રેલિયન કેપ્ટન તેવા શેન વોટસને 99 મેચમાં 2,612 રન બનાવ્યા છે . અને 83 વિકેટ પણ ઝડપી છે . માટે જ આ ઓલરાઉન્ડર ક્રિકેટર લોકોમાં ખૂબ જ લોકપ્રિય છે . 5 . બ્રેન્ડન મેક્યુલમ ન્યૂઝીલેન્ડનો આ ક્રિકેટર આંતરાષ્ટ્રીય ક્રિકેટમાંથી ભલે નિવૃત્તિ લઇ ચૂક્યો હોય પણ તે ટી 20માં જોરદાર પ્રદર્શન આપી રહ્યો છે . તેણે રમેલી 99 મેચમાં તેણે 2698 રન કર્યા છે . 6 . લસિથ મલિંગા શ્રીલંકાના લિથિલ પેસર કહેવાતા મલિંગા છે ટી - 20 મેચની જાન . મુંબઇ ઇન્ડિયન માટે 2009થી રમતો લસિથ મલિંગા છે બધાનો ફેવરેટ . તેણે 102 મેચમાં 147 વિકેટ લીધી છે . 7 . જેક કાલિસ સાઉથ આફ્રિકાનો આ ક્રિકેટર હવે આઇપીએલ મેચમાં નથી રમતો . પણ તેનું પર્ફોમન્સના લીધે તે આ લીસ્ટમાં સામેલ છે . 2008 થી 2014ની વચ્ચે તેણે 98 મેચ રમી જેમાં તેણે 2427 રન ફટકાર્યા . જમણા હાથના આ ખેલાડીએ આઇપીએલમાં 17 અર્ધશતક લગાવી છે . અને 65 વિકેટ ઝડપી છે . હાલ તે કેકેઆરના કોચ તરીકે ભૂમિકા ભજવી રહ્યા છે . 8 . શોન માર્શ ડાબોડી બેટ્સમેન શોન માર્શ ઓસ્ટ્રેલિયાના ટોપના ખેલાડીમાંથી એક છે . અને આંતરાષ્ટ્રીય કક્ષાનું ક્રિકેટ રમે છે . તે ઓરેન્જ કપ વિનર પણ રહેલા છે . પંજાબ કિંગ્સ ઇલેવન વતી રમતા તેમણે 64 મેચમાં 2269 રન બનાવ્યા છે . અત્યાર સુધીમાં તેમણે 18 વાર 50 રન ફટકાર્યા છે . 9 . બ્રાવો જમાઇકન ઓલરાઉન્ડર ડ્વેઈન બ્રાવો 2008થી આઇપીએલ રમે છે . અને ત્યારથી લઇને અત્યાર સુધીનું તેમણે સારી રમત આપી છે . પહેલા તે ચેન્નઇ સુપર કિંગ માટે પછાળથી ગુજરાત લાયન્સ માટે રમે છે . 106 મેચમાં બ્રાવોએ 1262 રન કર્યા છે . 122 વિકેટ આપી છે . 10 . સુનિલ નરીન વેસ્ટ ઇન્ડિઝનો આ ક્રિકેટર મિસ્ટ્રી સ્પીનરના નામે જાણીતો છે . 2012થી આઇપીએલમાં રમતા તેણે તેના સ્પીનરના જોરે પોતાની આગવી ઓળખ ઊભી કરી છે . અને તેણે કેકેઆરની જીતમાં અનેક વાર મહત્વપૂર્ણ ભૂમિકા ભજવી છે .


હવે આગામી સમયમાં કરદાતાઓ દ્વારા ડિજિટલ સહીં વગર પણ કરવેરો ભરી શકાય તેવું આયોજન કરવામાં આવી રહ્યું છે . કરવેરા વિભાગના અગ્રણી અધિકારી દ્વારા આપવામાં આવેલી માહિતી પ્રમાણે ઈ રિટર્ન ભરતા કરદાતાઓ માટે આ વ્યવસ્થા ઊભી કરવામાં આવી રહી છે . આ યોજનાથી બે કરોડ કરદાતાઓને લાભ થશે . કરવેરા વિભાગ દ્વારા આ અરજી કેન્દ્ર સરકારને સોંપી દેવામાં આવી છે અને તેમાં ઘણા પગલા પણ લેવામાં આવી ગયા છે . શક્ય છે કે કરવેરા વિભાગ દ્વારા આ નિયમ સપ્ટમ્બર મહિનાથી પણ લાગુ કરી શકે છે . જોકે વ્યક્તિગત કરવેરો ભરનાર કરદાતાઓને 31 જુલાઈ સુધીમાં કરવેરો ભરી દેવાનો હોવાથી તેઓ આ યોજનાનો લાભ લઈ શકશે નહીં . હાલ ઈ રિટર્ન ભરતા કરદાતાઓને પેપર વેરિફિકેશન માટે આઈટીઆર વી દ્વારા ડિજિટલ સહી કરીને કરવેરો ભરવો પડે છે . ઈ રિટર્ન ભરનાર કરદાતાઓએ તેમના ફોર્મનાં વેરિફિકેશન માટે બેંગલુરુંમાં સેન્ટ્રલ પ્રોસેસિંગ સેન્ટરમાં મોકલવાનું હોય છે , પરંતુ કુલ ઈ રિટર્ન કરદાતાઓમાં 10 ટકા લોકો નિષ્ફળ જતા હોય છે . આ વર્ષે આ યોજના વર્ષના મધ્યથી લાગુ કરવાનું આયોજન ચાલી રહ્યું હોવાથી સરેરાશ 2.7 કરોડ કરદાતાઓ તેનો લાભ લઈ શકશે .


રણબીર કપૂરની ફિલ્મ સંજુ બોક્સ ઓફિસ પર 1 અઠવાડિયું પૂરું કરી ચુકી છે . આ ફિલ્મ શાનદાર કમાણી કરી રહી છે . રાજકુમાર હિરાનીની ફિલ્મને ખુબ જ પસંદ કરવામાં આવી રહી છે , જેની અસર બોક્સઓફ્સ પર પણ દેખાઈ રહી છે . ફિલ્મે ફક્ત 7 દિવસમાં 200 કરોડનો આંકડો પાર કરી લીધો છે આ રેકોર્ડતોડ સફળતા છે . ગુરુવારે આ ફિલ્મે લગભગ 16 કરોડ જેટલી કમાણી કરી છે . ત્યારપછી આ ફિલ્મનું કુલ કલેક્શન 202 કરોડ રૂપિયા થઇ ચૂક્યું છે . આપણે જણાવી દઈએ કે 200 કરોડ ક્લબમાં રણબીર કપૂરની આ પહેલી ફિલ્મ છે . તેની સાથે સાથે આ ચોથી નોન ખાન ફિલ્મ છે જેને 200 કરોડનો આંકડો પાર કર્યો છે . રાજકુમાર હિરાનીની આ ફિલ્મ ઘ્વારા રણબીર કપૂરના કરિયરને એક નવી ઉંચાઈ મળશે . 100 કરોડના બજેટ પર બનેલી આ ફિલ્મે 200 કરોડ કરતા પણ વધારે કમાણી કરી છે . આ ફિલ્મ વર્ષ 2018 દરમિયાન સૌથી વધુ નફો કરનારી ફિલ્મમાં શામિલ થઇ ચુકી છે . ટ્રેડ પંડિતો અનુસાર સંજુ ફિલ્મનું લાઈફટાઈમ કલેક્શન 300 કરોડ પાર થઇ શકે છે . જાણો પહેલા અઠવાડિયામાં સંજુ ફિલ્મે કયા કયા રેકોર્ડ તોડ્યા છે . . . .


નવી દિલ્હી , 8 ઓક્ટોબરઃ ચેમ્પિયન્સ લીગ ટી20 બાદ ક્રિકેટને અલવિદા કહીં ચૂકેલા રાહુલ દ્રવિડે કહ્યું કે તે સંતુષ્ઠ થઇને રમવાનું છોડી રહ્યો છે . રાજસ્થાન રોયલ્સને સુકાની તરીકે આઇપીએલમાં નંબર ત્રણ અને ચેમ્પિયન્સ લીગમાં નંબર બે સુધી પહોંચાડનારા દ્રવિડે કહ્યું કે , તેને રવિવારે ચેમ્પિયન્સ લીગની ફાઇનલમાં મળેલા પરાજયનો અફસોસ નથી . દ્રવિડએ એક અંગ્રેજી ન્યૂઝ ચેનલ સાથે વાતચીત દરમિયાન કહ્યું કે , ટાઇટલ જીતીને કારકિર્દી સમાપ્ત કરવી શાનદાર હોય છે , પરંતુ તે પોતાના ખેલાડીઓના પ્રદર્શનથી ઘણો જ ખુશ છે . ઘણા ઓછા લોકોએ જ તેમની ટીમ અંગે વિચાર્યું હશે કે CLT20 અને આઇપીએલમાં આટલું સારું પ્રદર્શન કરશે . દ્રવિડે કહ્યું કે મને એ વાતની સૌથી વધારે ખુશી છે કે મારો ક્રિકેટ પ્રત્યેનો પ્રેમ જ મારી કારકિર્દી બની ગયો . હું તેનાથી વિશેષ શું ઇચ્છી શકું . અંદાજે 17 વર્ષ લાંબી ઇન્ટરનેશનલ કારકિર્દી ક્યારે વિતી ગઇ તેને અહેસાસ ના થયો . તેણે વધુમા કહ્યુ કે , સમય ઝડપથી વિતી ગયો . મારા માટે એ વાત મહત્વની રહી કે , મને આ દરમિયાન એક ક્રિકેટર અને એક વ્યક્તિ તરીકે ઘણું બધું શીખવા મળ્યું .


ભારતીય રિઝર્વ બેંકે સિટી બેંક પર બેંકના નિર્દેશકોના કિસ્સામાં ઉપયુક્ત અને યોગ્ય ધોરણોને ન અનુસરતા 3 કરોડ રૂપિયાનો દંડ ફટકાર્યો છે . જોકે , રિઝર્વ બેંકે નિવેદનમાં જણાવ્યું હતું કે નિયમનકારી પાલનમાં અપૂર્ણતાને લીધે આ કાર્યવાહી કરવામાં આવી છે . આ પાછળ બેન્ક દ્વારા તેના ગ્રાહકો સાથે કરવામાં આવેલા કોઈપણ વ્યવહારો અથવા કરારોની કાયદેસરતા વિશે કોઈ પ્રશ્ન ઉઠાવાનો નથી . 3 કરોડ રૂપિયાનો થયો દંડ રિઝર્વ બેંક દ્વારા રજૂ કરાયેલા નિવેદન અનુસાર કેન્દ્રીય બેંકે 4 જાન્યુઆરી , 2019 ના આદેશમાં સિટી બેંક એનએ ઇન્ડિયા પર બેન્કના નિર્દેશકોના સંદર્ભમાં ઉપયુક્ત અને યોગ્ય ધોરણોને અનુસરતી નહિ હોવાથી 3 કરોડનો દંડ ફટકાર્યો છે . જુલાઈ 2013 માં , રિઝર્વ બેંકે સિટીબેંકને તેના ગ્રાહકને જાણવાની અને એન્ટિ - મની લોન્ડરિંગ કાયદાથી સંબંધિત સૂચનાઓના ઉલ્લંઘન વિશે પત્ર લખી ચેતવ્યા હતા . કેન્દ્રિય બજેટ 2019 : નોકરિયાત લોકોને મળી શકે છે મોટી ભેટ ભારતમાં 35 બેંકની શાખાઓ અને 541 એટીએમ અમેરિકાની સિટીબેંક છેલ્લા 115 વર્ષથી ભારતમાં કાર્યરત છે . રિઝર્વ બેંકના આંકડા મુજબ ભારતમાં બેંકની 35 શાખાઓ છે અને 541 એટીએમનું નેટવર્ક છે .


આત્મહત્યા કરનાર બૉલીવુડ અભિનેત્રી જિયા ખાનનું મોત અત્યાર સુધી વણઉકલ્યું રહ્યું છે . દરમિયાન જિયા ખાનના પરિવારને તેમના બેડરૂમમાંથી એક સુસાઇડ નોટ મળી આવી છે . દરમિયાન ગઈકાલે યોજાયેલ જિયા ખાનના બેસણામાં બૉલીવુડની અનેક જાણીતી હસ્તીઓ ઉમટી પડી હતી . જિયા ખાને ગત સોમવારે રાત્રે આત્મહત્યા કરી હતી . ગત શનિવારે તેમના બેડરૂમમાંથી સુસાઇડ નોટ મળી હતી . તેમાં જિયા ખાને પ્રેમમાં થયેલ વિશ્વાસઘાતને પોતાના મોતનું કારણ જણાવ્યુ છે . જિયા ખાનના પરિવારજનોને જિયાના બેડરૂમમાંથી જે સુસાઇડ નોટ મળી છે તે લગભગ છ પાનાની છે . જિયા ખાન કાવ્ય લખવાના શોખીન હતાં . તેથી ઘરના લોકોએ વિચાર્યું કે આ પાનાઓ જિયાના કાવ્યોનો પેજ હશે . જિયાના માતા અને બહેન આ પાનાઓને સંભાળીને રાખી રહ્યાં હતાં કે તેમણે તે વાંચ્યું અને તે જિયા ખાનની સુસાઇડ નોટ નિકળી . નિશબ્દ ફિલ્મ દ્વારા અમિતાભ બચ્ચન સાથે બૉલીવુડ કૅરિયર શરૂ કરનાર જિયા ખાન માત્ર ત્રણ ફિલ્મોમાં જ દેખાયા હતાં . નિશબ્દ બાદ તેમણે ગઝની અને હાઉસફુલ 2 ફિલ્મમાં કામ કર્યુ હતું . હાલ તો જિયા ખાનના પરિવારજનોએ આ સુસાઇડ નોટ પોલીસને હવાલે કરી દીધી છે . કહે છે કે આ સુસાઇડ નોટમાં લખ્યું છે - તુમને મેરે સાથ ધોખા કિયા હૈ . મૈંને તુમ પર વિશ્વાસ કિયા , લેકિન તુમને રિલેશનશિપ કા ખ્યાલ નહીં કિયા દરમિયાન ગઈકાલે જિયા ખાનનું બેસણું યોજાયું . આવો જોઇએ કોણ - કોણ પહોંચ્યું બેસણામાં .


નવી દિલ્હીઃ સતત બે દિવસ સુધી મંદી રહ્યા બાદ સોનાની કિંમતમાં ફરી ચમક જોવા મળી રહી છે . ત્યારે ફરી એકવાર સોનાની કિંમતમાં તેજી જોવા મળી છે . સ્થાનિક ગ્રાહકોની માંગ વધવાની સાથોસાથ સકારાત્મક વૈશ્વિક વલણને પગલે સોનાની કિંમતમાં તેજી જોવા મળી રહી છે . સોમવારે સોનું 100 રૂપિયાની મજબૂતી સાથે 31850 રૂપિયા પ્રતિ 10 ગ્રામ પહોંચી ગયું છે . સોમવારે માત્ર દિલ્હીના સોની બજારમાં સોનાની કિંમત 31850 રૂપિયા પ્રતિ 10 ગ્રામ પહોંચી ગઈ . 99 . 9 ટકા શુદ્ધતા વાળા સોનાની કિંમત 31850 રૂપિયા પ્રતિ 10 ગ્રામ પહોંચી ગઈ છે જ્યારે 99.5 ટકા શુદ્ધતા વાળા સોનાની કિંમત 31700 રૂપિયા પ્રતિ 10 ગ્રામ પહોંચી ગઈ છે . સોનાની સાથોસાથ ચાંદીમાં પણ ચમક જોવા મળી છે . ઉદ્યોગિક એકમોનો ઉઠાવ વધતાં ચાંદીની કિંમતમાં 150 રૂપિયાનો વધારો જોવા મળ્યો છે . સોમવારે ચાંદી 37450 રૂપિયા પ્રતિ કિલોગ્રામ પર પહોંચી ગઈ , જ્યારે ચાંદીના સિક્કાની લેવાલી 73000 રૂપિયા અને વેચવાલી 74000 રૂપિયા પ્રતિ સેંટ પર પહોંચી ગઈ છે . આંતરરાષ્ટ્રીય બજારમાં સોનું 1,224.30 ડૉલર પ્રતિ ઔંસ પર રહ્યું જ્યારે ચાંદી 14.21 ડૉલર પ્રતિ ઔંસ પર પહોંચી ગઈ છે . Good News : હવે માત્ર 1 કલાકમાં તૈયાર થઈ જશે ડ્રાઈવિંગ લાઇસન્સ


ઋષિ કપૂર હંમેશા કોઈને કોઈ વાત માટે ચર્ચામાં રહે છે . હાલમાં તે એક પુસ્તક માટે ચર્ચામાં છે કે જેને તે રિલીઝ કરવા જઈ રહ્યા છે . તમને જણાવી દઈએ કે ભારતના વર્તમાન પ્રધાનમંત્રી નરેન્દ્ર મોદીનું એક પુસ્તક જેનુ નામ exam warriors તેને ઉર્દૂમાં રિલીઝ કરવાની વાત ઋષિ કપૂરે કહી છે . ઉલ્લેખનીય છે કે આ પુસ્તક હિંદી , અંગ્રેજી , ઉડિયા , તમિલ અને મરાઠીમાં પહેલેથી જ પ્રકાશિત થઈ ચૂક્યુ છે . આ પુસ્તક ઉર્દૂમાં પ્રકાશિત કરવા માટે ઋષિ કપૂર સામે આવ્યા છે . તમને જણાવી દઈએ કે પુસ્તકમાં વિદ્યાર્થીઓના અભ્યાસ અંગે ઘણી બધી વાતો લખવામાં આવી છે કે જે તેમને આગળ વધવામાં મદદ કરશે અને જે લોકો ગભરાય છે તેમની હિંમત વધશે . આ પણ વાંચોઃ ભારત - બ્રિટન શિખર સંમેલનમાં શાહરુખ ગેમ ચેન્જરના ખિતાબથી સમ્માનિત ઋષિ કપૂર હંમેશા કોઈને કોઈ વાત અંગે બોલતા રહે છે અને મીડિયામાં છવાયેલા રહે છે . આનુ એક કારણ એ પણ એ છે કે તે કંઈ પણ બોલી દે છે . હાલમાં જ ઋષિ કપૂર એક ફિલ્મ મુલ્કમાં જોવા મળ્યા હતા અને આ ફિલ્મમાં તેમણે એક મુસ્લિન પિતાની ભૂમિકા નિભાવી હતી કે જે પોતાના પુત્રના કારણે મુસીબતમાં મૂકાઈ જાય છે . તેમનો પુત્ર આતંકવાદીઓ સાથે મળેલો હોય છે જેનો આરોપ આખો પરિવાર ભોગવે છે અને આના માટે જ લડાઈ થાય છે કે તે લોકો આંતકવાદીઓ સાથે મળેલા નથી . તમને જણાવી દઈએ કે ફિલ્મને ઘણો સારો રિસપોન્સ મળ્યો છે અને લોકોને પસંદ પણ આવી છે .


આઇસીસી ચેમ્પિયન્સ ટ્રોફીમાં શનિવારે બર્મિઘમના એઝબેસ્ટનમાં ભારત અને પાકિસ્તાન વચ્ચે રમાઇ રહેલી મેચ વરસાદના કારણે અટકાવવામાં આવી છે . વરસાદ થયો ત્યાં સુધી પાકિસ્તાને 19 ઓવરમાં ત્રણ વિકેટના નુકસાન પર 70 રન બનાવી દિધા હતા અને કેપ્ટન મિસ્બાહ ઉલ હક પાંચ રન તથા અસદ શફીક 14 રન બનાવીને પીચ પર રમી રહ્યાં હતા . ટોસ હારીને પહેલાં બેટીંગ કરવા માટે ઉતરેલી પાકિસ્તાની ટીમની શરૂઆતથી દબાણમાં જોવા મળતી હતી અને પહેલી વિકેટ ત્રીજી ઓવરના ત્રીજા બોલમાં નાસિર જમશેદ ( 2 ) ના રૂપમાં પડી હતી . ભુવનેશ્વર કુમારે ફેકેલી આ ઓવર મેડન વિકેટ ઓવર રહી હતી . ચાર રના કુલ યોગ પ્રથમ વિકેટ ગુમાવ્યા બાદ પાકિસ્તાને સંભાળીને રમવાનું શરૂ કર્યું અને બીજી વિકેટ માટે કામરાન અકમલ ( 21 ) અને મોહંમદ હાફિજ ( 27 ) રન ફટકારી કુલ 46 રન ભાગીદારી બનાવી હતી . ભુવનેશ્વર કુમારે 13મી ઓવરના પ્રથમ બોલમાં હાફિજની વિકેટ ઝડપી પાડી હતી . હાફિજે 31 બોલમાં પાંચ ચોગ્ગા ફટકાર્યા હતા . વરસાદના કારણે મેચ બંધ થતાં પહેલાં રવિચંદ્રન અશ્વિને ત્રીજી વિકેટ ઝડપી પાડી હતી . અશ્વિને 16મી ઓવરમાં પ્રથમ બોલમાં અકમલને વિરાટ કોહલીના હાથે કેચ આઉટ કરાવ્યો હતો . બંને ટીમોની ટૂર્નામેંટમાં આ ત્રીજી મેચ છે તથા ભારત પહેલાંથી બે મેચ જીતીને ટૂર્નામેંટની સેમીફાઇનલમાં પ્રવેશી ચૂક્યું છે તો બીજી તરફ પાકિસ્તાન બંને મેચ હારીને ટૂર્નામેંટની બહાર થઇ ગયું છે . અત્રે ઉલ્લેખનીય છે કે આ પહેલાં વરસાદના કારણે 12મી ઓવર પછી રમત રોકવામાં આવી હતી ત્યારે પાકિસ્તાનનો સ્કોર એક વિકેટના નુકસાન પર 50 રનનો હતો .


બૉલીવુડ અભિનેત્રી પ્રિયંકા ચોપરા હાલ ઘેરા આઘાતમાં છે . પિતાના મોતથી તેઓ ભાંગી પડ્યાં છે . તેવામાં પ્રિયંકા ચોપરાના નજીકના મિત્રો અને બૉલીવુડની જાણીતી હસ્તીઓ તેમને સધિયારો આપી રહ્યાં છે . ખાસ તો શાહરુખ ખાન પોતાના ખભાની સર્જરી છતાં પ્રિયંકાના પિતા ડૉ . અશોક ચોપરાના અંતિમ સંસ્કાર વખતે હાજર રહ્યા હતાં , તો કરણ જૌહર પણ પ્રિયંકાને સધિયારો આપતા જણાતા હતાં . અંતિમ સંસ્કાર વખતે બૉલીવુડની બીજી પણ અનેક હસ્તીઓ હાજર હતી , તો ગઈકાલે યોજાયેલ અશોક ચોપરાના બેસણામાં પણ દીપિકા પાદુકોણે ઉપરાંત આશુતોષ ગોવારીકર , ફરહાન અખ્તર , રીતેશ દેશમુખ તેમજ જેનેલિયા ડિસૂઝા , ઇલિયાના તથા ઇમરાન ખાન જેવા બૉલીવુડ કલાકારો હાજર રહ્યા હતાં . આમ તમામ ઘટનાક્રમ વચ્ચે એક વાત આંખે ઉડીને વળગે તેવી હતી અને તે એ હતી કે બૉલીવુડના દબંગ સલમાન ખાન તથા ખેલાડી અક્ષય કુમાર આ બંનેની ગેરહાજરી . સલમાન ખાન તથા અક્ષય કુમાર બંને પ્રિયંકા ચોપરાના શોકમાં કેમ શામેલ નથી થયાં ? આવો પ્રશ્ન ઊભો થવો સ્વાભાવિક છે અને તે અંગે ચર્ચાઓ પણ શરૂ થઈ ગઈ છે . સલમાન કે અક્ષય પ્રિયંકા ચોપરાના પિતાના અંતિમ સંસ્કાર કે બેસણા બંને પ્રસંગોએ ગેરહાજર રહ્યાં . જોકે બેસણા વખતે સલમાનના બહેન અર્પિતા ખાન જરૂર હાજર રહ્યા હતાં , પરંતુ અક્ષય તરફથી તો કોઈ પણ પ્રિયંકાના ગમમો સધિયારો આપવા પહોંચ્યું નહિં . આવો તસવીરો સાથે જાણીએ વધુ વિગતો .


બૉલીવુડના ભૈયાજી સુપરહિટ સન્ની દેઓલનું કહેવું છે કે તેઓ નંબરોની રેસમાં ક્યારેય વિશ્વાસ નથી કરતાં . આપના મનમાં પ્રશ્ન ઊભો થયો હશે કે અમે સન્ની સાથે ભૈયાજી સુપરહિટ કેમ જોડી રહ્યાં છીએ ? ભૈયાજી સુપરહિટ સન્ની દેઓલની આગામી ફિલ્મનું નામ છે . નીરજ પાઠક દિગ્દર્શિત ભૈયાજી સુપરહિટ ફિલ્મમાં સન્ની દેઓલ ઉપરાંત તુષાર , અરશદ વારસી , પ્રકાશ રાજ તથા અમીષા પટેલ પણ છે . છેલ્લા 30 વરસથી ફિલ્મોમાં સક્રિય અભિનેતા સન્ની દેઓલે જણાવ્યું કે આજે લોકો કામની ક્વૉલિટી ઉપર ધ્યાન નથી આપતાં . આજે સૌનું ધ્યાન માત્ર ફિલ્મની કમાણી ઉપર હોય છે . અરે ફિલ્મો અગાઉ પણ સો કરોડની કમાણી કરતી હતી , પરંતુ આટલો બધો હોબાળો નહોતો થતો . સન્ની દેઓલે જણાવ્યું કે અગાઉ લોકો ફિલ્મો મનોરંજન માટે બનાવતા હતાં . આજે તો આ બિઝનેસ બની ગઈ છે . નોંધનીય છે કે સન્ની દેઓલની ટુંકમાં જ આઈ લવ એનવાય ફિલ્મ રિલીઝ થવાની છે કે જેમાં તેમની સાથે પ્રથમ વાર કંગના રાણાવત આવી રહ્યાં છે . તે પછી તેઓ સાક્ષી તંવર સાથે મોહલ્લા અસ્સી ફિલ્મમાં આવી રહ્યાં છે . ઉપરાંત સન્ની દેઓલ પોતાના હોમ પ્રોડક્શનની ફિલ્મ યમલા પગલા દીવાના 2માં પણ આવવાના છે . ઉપરાંત ભૈયાજી સુપરહિટમાં પણ તેઓ કામ કરી રહ્યાં છે . બૉલીવુડના શર્મિલા કલાકાર તરીકે જાણીતાં સન્ની દેઓલ પોતાના બિંદાસ્ત બોલ માટે પણ જાણીતા છે . સન્નીને દામિની ફિલ્મ માટે નેશનલ ઍવૉર્ડ પણ મળી ચુક્યો છે .


આઇપીએલ 8ની શરૂઆતમાં સતત ચાર મેચ હારનાર મુંબઇ ઇન્ડિયન્સ અંગે કોઇએ નહીં વિચાર્યું હોય કે તે આ વર્ષનો ખિતાબ જીતનાર ટીમ બનશે . જોકે ક્રિકેટમાં કહેવાય છે કે અહીં ક્યારેય પણ કઇ પણ બની શકે છે . રોહિત શર્માની આગેવાની હેઠળ મુંબઇ ઇન્ડિયન્સે આખા સત્રમાં ધમાકેદાર પ્રદર્શન કર્યું અને લીગ મેચની ટોપ ટીમ ચેન્નઇ સુપરકિંગ્સને ક્વોલીફાયર અને ફાઇનલમાં બે વાર હરાવી . આપને જણાવી દઇએ કે રવિવારે ઇડેન ગાર્ડન સ્ટેડિયમમાં રમાયેલા ફાઇનલ મુકાબલામાં બે વખતની ચેમ્પિયન ચેન્નઇ સુપર કિંગ્સને 41 રનોથી હરાવીને ખિતાબ પોતાના નામે કરી લીધો . મુંબઇ ઇન્ડિયન્સે બીજી વાર આ ખિતાબ પોતાના નામે કર્યો છે . ખિતાબ જીત્યા બાદ મુંબઇ ઇન્ડિયન્સની આખી ટીમે નીતા અંબાણી અને મેંટર તેંડુલકરની સાથે આખા મેદાનમાં ચક્કર લગાવ્યો અને જોરદાર ઉજવણી કરી . રોહિત શર્મા માટે ભારત ક્રિકેટના મક્કા કહેવાતા ઇડન ગાર્ડન હંમેશાથી ખૂબ જ લકી રહ્યું છે , જે રવિવારે પણ કામ કરી ગયું . વર્ષ 2013માં પણ મુંબઇ ઇન્ડિયન્સે આ જ મેદાનમાં ખિતાબ જીત્યો હતો અને તેની ટક્કર ચેન્નઇ સાથે થઇ હતી . પરંતુ ત્યારે કપ્તાન રિકી પોટિંગ હતા જે હવે ટીમના કોચ છે . રોહિત શર્માએ આ પહેલા ટેસ્ટ કરિયરની શરૂઆત કોલકાતાના ઇડન ગાર્ડનમા સેંચુરી લગાવીને કરી હતી , રોહિતે કોલકાતામાં કરિયરના પોતાના પહેલી જ ટેસ્ટમાં વેસ્ટ ઇન્ડિઝની વિરુદ્ધ સેંચુરી ફટકારી હતી . રોહિતે શ્રીલંકાની વિરુદ્ધ 264 રન આ જ મેદાનમાં ફટકાર્યા હતા . એટલા માટે તેમને પૂર્ણ વિશ્વાસ હતો કે તેઓને કોલકાતા નિરાશ નહીં કરે અને તેમનો વિશ્વાસ સાચો સાબિત થયો . આપને જણાવી દઇએ કે રોહિત શર્મા ગઇકાલની મેચના હીરો રહ્યા . આપને જણાવી દઇએ કે રવિવારે ઇડેન ગાર્ડન્સ સ્ટેડિયમમાં થયેલી ફાઇનલ મુકાબલામાં બે વારની ચેમ્પિયન સુપર કિંગ્સને 41 રનોથી હરાવીને ખિતાબ પર કબ્જો જમાવી લીધો . નીચે સ્લાઇડરો પર ક્લિક કરીને જુઓ જશ્નની તસવીરો . . .


સાઉથમ્પટન , 29 જુલાઇઃ ભારત અને ઇંગ્લેન્ડ વચ્ચે રમાઇ રહેલી ટેસ્ટ શ્રેણી દરમિયાન ઇંગ્લેન્ડના બેટ્મેસન મોઇન અલીએ હાથમાં ‘સેવ ગાઝા ' અને ‘ફ્રી પેલેસ્ટાઇન ' લખેલી વ્રિસ્ટબેન્ડ્સ બાંધી હતી . જે અંગેની જાણ આઇસીસીને થતાં આઇસીસી દ્વારા આકરા પગલા લેવામાં આવ્યા છે અને મોઇન અલી પર આ પ્રકારની વ્રિસ્ટબેન્ડ્સ પહેરવા પર પ્રતિબંધ લાદી દીધો છે . ઇઝરાયલ સાથે થયેલી લડાઇના અસરગ્રસ્તોની મદદ અર્થે મોઇન અલીએ આ પ્રકારની વ્રિસ્ટબેન્ડ્સ હાથમાં બાંધી હતી . તેણે આ પ્રકારની વ્રિસ્ટબેન્ડ્સ સાઉથમ્પટન ખાતે રમાઇ રહેલી ભારત સામેની શ્રેણીની ત્રીજી ટેસ્ટના બીજા દિવસે પહેરી હતી . જેની આઇસીસીએ ગંભીરતાથી નોંધ લીધી છે અને બની શકે છેકે આઇસીસી મોઇન ખાન સામે કડક પગલા પણ ભરી શકે છે . સાઉથમ્પટન ટેસ્ટના બીજા દિવસ સાથે જોડાયેલી રસપ્રદ વાતો સાઉથમ્પટન ટેસ્ટઃ ધોની - કૂકે બનાવ્યો આ રેકોર્ડ આ પણ વાંચોઃ - જાણો , જાડેજાની કઇ વાતની ઇંગ્લેન્ડ સુકાની કૂકે લીધી હતી નોંધ આઇસીસીની આચારસંહિતા અનુસાર કોઇ પણ ખેલાડી અથવા અધિકારીને જ્યાં સુધી મંજૂરી ના મળે ત્યાં સુધી અન્ય રમત સંબંધિત અથવા તો અન્ય બાબતોનો સંદેશ આપતી આર્મ બેન્ડ્સ અથવા તો કપડા પહેરવાની મનાઇ હોય છે . તેમજ રાજકીય , ધાર્મિક અથવા જાતિય ગતિવિધિઓ સાથે જોડેલા સંદેશ આપવાની સખત મનાઇ હોય છે .


વાત તમે પણ લેટેસ્ટ તસવીરો જોયા બાદ કહેશો કે વધતી વય સાથે મલાઇકા અરોરા ખાન વધુ યંગ અને હૉટ થતા જાય છે . મલાઇકા અરોરા ખાન બૉલીવુડ અભિનેત્રી હોવા ઉપરાંત દબંગ સલમાન ખાનના ભાભી અને અરબાઝ ખાનના પત્ની તથા બે બાળકોના માતા પણ છે . મલાઇકા અરોરા ખાને સ્વીમિંગ શૂટમાં કરાવ્યો હોટ ફોટોશૂટ હાલમાં મલાઇકા અરોરા ખાન માલદીવમાં પોતાની રજાઓ માણી રહી છે . મલાઇકા અરોરા ખાન માલદીવની કેટલીક તસવીરો પણ સોશ્યિલ મીડિયા પર ફરતી થઈ છે . આ તસવીરોમાં મલાઇકા ખૂબ જ હોટ લાગી રહી છે . તેને જોઈને લાગતું નથી કે તેઓ 2 બાળકોની માતા પણ હોઈ શકે છે . તો જુઓ મલાઇકા અરોરા ખાનની માલદીવની કેટલીક હોટ તસવીરો . . .


ભારતીય ક્રિકેટ ટીમના આવતા વર્ષના ઈંગ્લેન્ડ પ્રવાસને ઈંગ્લેન્ડ એન્ડ વેલ્સ ક્રિકેટ બોર્ડે મંજૂરી આપી દીધી છે . આ પ્રવાસ 23 જૂન , 2014થી શરૂ થશે અને ૮ સપ્ટેંબર , 2014ના રોજ પૂરો થશે . આ પ્રવાસ દરમિયાન ભારતીય ટીમ ત્યાં પાંચ ટેસ્ટ મેચ , પાંચ વન - ડે ઈન્ટરનેશનલ મેચ અને એક ટ્વેન્ટી - 20 ઈન્ટરનેશનલ મેચ રમશે . ખાસ બાબત એ છે કે 50 વર્ષ બાદ ભારતીય ક્રિકેટ ટીમ ઇંગ્લેન્ડમાં 5 ટેસ્ચ મેચ રમશે . છેલ્લે 1959માં ભારતે પાંચ ટેસ્ટ મેચ ઇંગ્લેન્ડમાં ખેલી હતી . આ મહત્વપૂર્ણ પ્રવાસનો આરંભ ભારતીય ક્રિકેટ ટીમ લેસ્ટરશાયર અને ડર્બીશાયર સામે ત્રણ - દિવસની મેચો રમીને કરશે . પહેલી ટેસ્ટ 9 જુલાઈ , 2014થી ટ્રેન્ટ બ્રિજમાં રમાશે . લોર્ડ્સમાં બીજી ટેસ્ટ 17 જુલાઈથી રમાશે . ત્રીજી ટેસ્ટના સ્થળ તરીકે એજીસ બાઉલનું નામ પસંદ કરાયું છે , પણ અંતિમ નિર્ણય લેવાનો હજી બાકી છે . તે મેચ 27 જુલાઈથી શરૂ થશે . છેલ્લી બે ટેસ્ટ ઓલ્ડ ટ્રેફર્ડ અને ઓવલમાં 7 ઓગસ્ટ અને 15 ઓગસ્ટથી રમાશે . પાંચ વન - ડે મેચો 25 ઓગસ્ટ અને પાંચ સપ્ટેંબર વચ્ચે રમાશે . તેના સ્થળ છે . આ મેચે અનુક્રમે બ્રિસ્ટોલ , કાર્ડિફ , ટ્રેન્ટ બ્રિજ , હેડિંગ્લી અને એજબેસ્ટન ખાતે રમવામાં આવશે . પ્રવાસની એકમાત્ર ટ્વેન્ટી - 20 મેચ સાતમી સપ્ટેંબર , 2014ના રોજ એજબેસ્ટનમાં રમાશે .


નાગિન અભિનેત્રી મોની રોયની સ્ટાઇલ અને લૂકના તો બધા જ દિવાના છે . મોની રોય જે પણ કરે તે હવે ફેશન બની જાય છે . જેવા પણ કપડાં પહેરે તે નવી સ્ટાઇલ બનીને લોકોને આકર્ષિત કરે છે . એટલા માટે મોની રોયના ફેન્સની સંખ્યા પણ ઓછી નથી . ( Also Read : Hot Pics : આ છે ટીવીની સુપરસ્ટાર અભિનેત્રી , હોટ અને ગ્લેમરસ ) હાલમાં જ મોની રોય એ એક મેગેઝીન કવર માટે ફોટોશૂટ કરાવ્યું છે . આ ફોટોશૂટમાં મોનીનો આવો લૂક તમે પહેલા ક્યાંય પણ નહીં જોયો હોય . આ ફોટોશૂટ દરમિયાન મોની ખુબ જ હોટ દેખાઈ રહી છે . મોની રોયએ સ્માર્ટ લાઈફ મેગેઝીન માટે આ ફોટોશૂટ કરાવ્યું છે . ( Also Read : મોની રોય ઉર્ફ નાગિને ગોવામાં બતાવી કંઇ આવી હોટ અદાઓ ) અભિનેત્રી મોની રોયએ ઇન્સ્ટાગ્રામ પર પોતાના ફોટોશૂટની તસવીરો પોસ્ટ કરી છે . આ તસવીરોમાં મોની રોય ખુબ જ આકર્ષક અને હોટ દેખાઈ રહી છે . ટેલિવિઝનની સૌથી ફેમસ અભિનેત્રી મોની રોય ફરી એકવાર ટીવી પરદે આવી રહી છે . ફેમસ એવી ટીવી સિરિયલ નાગિન જ્યારે બંધ થઇ હતી ત્યારે મોની રોયના ફેન્સ નિરાશ થઇ ગયા હતા . પરંતુ જેવી ખબર આવી કે નાગિન 2 ખુબ જ જલ્દી શરૂ થવા જઈ રહ્યો છે . ત્યારે તે ફેન્સ ખુશ પણ થયા હતા . ફેન્સ મોની રોયને પાછી ફરેલી જોઈને ખુબ જ ખુશ છે અને મોની રોય પણ તેના ફેન્સ માટે એક ખાસ સરપ્રાઈઝ લઈને આવી રહી છે . જે નાગિન ફેન્સને ચોક્કસ ગમશે . સરપ્રાઈઝ પણ ખુબ જ રસપ્રદ છે . આ સરપ્રાઈઝ એ છે કે નાગિન 2માં મોની રોય આપણે ડબલ રોલમાં જોવા મળશે . આપણે જણાવી દઈએ કે નાગિનની પહેલી સીઝનમાં અર્જુન બિજલાનીએ પિતા અને પુત્રનો ડબલ રોલ કર્યો હતો . બસ તે જ રસ્તે મોની પણ ચાલી પડી છે . નાગિનની બીજી સીઝનમાં મોની શિવન્યાની સાથે સાથે તેની જ દીકરી શિવાંગીનો રોલ પણ કરશે . આ સીઝનમાં અદા ખાન અને સુધા ચંદન પણ જોવા મળશે . મોની રોય ની સિરિયલ નાગિન સુપર હીટ રહી હતી . આમ જોવા જઈએ કે છેલ્લા કેટલાક સમયથી મોની રોય ના કરિયરમાં ખૂબ જ સારો ઉછાળ આવ્યો છે . આ સારા કરિયર માટે તેની સિરિયલ નાગિનનો પણ મોટો હાથ છે . જ્યાં નાગિન સિરિયલ પોતાની અલગ કહાનીને કારણે પોપ્યુલર રહી . ત્યાં જ નાગિનની મુખ્ય અભિનેત્રી મોની રોય પણ આ શો ધ્વારા ટીવીની સુપરહીટ અભિનેત્રી બની ચુકી છે . નાગિન ના અવતારમાં લોકોને મોની રોય ખુબ જ પસંદ આવી .


ભારતીય સ્ટેટ બેંક તેના તમામ ગ્રાહકોને એક મોટો ફટકો લગાવવા જઇ રહી છે . બેંકે તેની જમા મૂડી પર મળતા વ્યાજમાં મોટો કાપ મૂકવાની છે . એટલે કે હવે તમને પહેલા કરતા જમા રાશિ પર વ્યાજ ઓછું મળશે . બે થી લઇને ત્રણ વર્ષ કે તેનાથી ઓછા સમય સુધી જો તમે એસબીઆઇમાં પૈસા જમા કરાવો છો તો તમને તેની પર ખાલી 6.25 ટકા વ્યાજ મળશે . નોંધનીય છે કે આ વ્યાજ પહેલા 6.75 ટકા હતું . આમ બેંકે બેઝિક પોઇન્ટમાં 0.50 ટકા કાપ મૂક્યો છે . સાથે જ વરિષ્ઠ નાગરિકો માટે આ દર 7.25 ટકાથી ઓછું થઇને 6.75 ટકા કરવામાં આવ્યું છે . Read also : સેલરી સ્લીપ સાથે જોડાયેલી 12 વાતો


કોલકતા , 27 એપ્રિલઃ ઇડન ગાર્ડન ખાતે રમાયેલી કોકલતા નાઇટ રાઇડર્સ અને કિંગ્સ ઇલેવન પંજાબની આઇપીએલ 6ની મેચમાં કોલકતાએ છ વિકેટથી વિજય મેળવ્યો છે . પંજાબ તરફથી આપવામાં આવેલા 150 રનના લક્ષ્યાંકને કોલકતાએ 18.2 ઓવરમાં ચાર વિકેટ ગુમાવીને હાંસલ કરી લીધો હતો . કોલકતા તરફથી મનવિંદર બિસલાએ અણનમ 51 રન અને ઇયોન મોર્ગને 42 રન ફટકાર્યા હતા , જ્યારે જેક્સ કાલિસને તેના ઓલરાઉન્ડર પ્રદર્શન બદલ મેન ઓફ ધ મેચ જાહેર કરવામાં આવ્યો હતો . પંજાબ તરફથી અઝહર મહેમૂદે ત્રણ અને હમરિત સિંહે એક વિકેટ મેળવી હતી . પંજાબ તરફથી મળેલા 150 રનનો પીછો કરતા કોલકતાની પહેલી વિકેટ ગંભીરના રૂપમાં પડી હતી . ગંભીરે આઠ રન બનાવ્યા હતા . ત્યાર બાદ બીજી વિકેટ પઠાણની પડી હતી તે શુન્ય રન પર આઉટ થયો હતો . ત્રીજી વિકેટ કાલિસના રૂપમાં પડી હતી . કાલિસે 37 રન બનાવ્યા હતા અને ચોથી વિકેટ મોર્ગનના રૂપમાં પડી હતી , તેણે 42 રનનું યોગદાન આપ્યું હતું , જ્યારે બિસલાએ અણનમ 51 રન બનાવ્યા હતા . જેમાં તેણે ત્રણ ચોગ્ગા અને ત્રણ છગ્ગા ફટકાર્યા હતા . આ પહેલા ટોસ જીતીને બેટિંગ કરી રહેલા પંજાબે નિર્ધારિત 20 ઓવરમાં છ વિકેટ ગુમાવીને 149 રન બનાવ્યા હતા . પંજાબ તરફથી ગિલક્રિસ્ટ 27 , મનદીપ સિંહ 25 , વહોરા 31 , હસ્સી 21 , મિલર 10 , મહેમૂદ 2 રન પર આઉટ થયા હતા જ્યારે ગરુકીરાટ સિંહે અણનમ 28 રન બનાવ્યા હતા . કોલકતા તરફથી કાલિસે બે વિકેટ જ્યારે ભાટિયા , બાલાજી અને લડ્ડાએ એક - એક વિકેટ મેળવી હતી .


દરેક વ્યક્તિ ઈચ્છે છે તેણે બચેલા પૈસા ઝડપથી વધે . આ માટે લોકો બેન્કમાં જુદી જુદી રીતે રોકાણ કરે છે . આપણે બધા જ લોકો ઓછા સમયમાં પૈસા ડબલ થાય તેવા રોકાણના વિકલ્પ શોધીએ છીએ . સાથે જ આપણે એ પણ જોઈએ છીએ કે તેમાં જોખમ ઓછું હોય . એટલે જ મોટા ભાગના લોકો રોકાણ માટે ફિક્સ ડિપોઝિટ પસંદ કરે છે , પરંતુ એક સ્કીમ એવી પણ છે જે એફડી કરતા વધુ ઝડપથી પૈસા ડબલ કરે છે . આ સ્કીમ છે પોસ્ટ ઓફિસની નેશનલ સેવિંગ સર્ટિફિકે . તો જાણીએ શું છે NSC અને તેમાં કેવી રીતે રોકાણ કરી શકાય . NSC ભારત સરકારની નાનકડી બચત યોજના છે . NSC દેશની કોઈ પણ પોસ્ટ ઓફિસ બ્રાંચમાંથી લઈ શકાય છે , તેનો મેચ્યોરિટી પિરિયડ 5 વર્ષનો હોય છે . અને તેમાં દર વર્ષે 8 ટકા વ્યાજ મળે છે . NSCનો સમાવેશ સ્મોલ સેવિંગ્સમાં થઆય છે અને સરકાર દર 3 મહિને સ્મોલ સેવિંગ્સ સ્કીમના વ્યાજદર રિવાઈઝ કરે છે . SBI ની મોટી ઓફર , FREE માં કરાવો તમારી હોમ લોનને ટ્રાન્સફર , આ છે પ્રોસેસ


ભારતમાં નોન રેસિડેન્ટ ઇન્ડિયન્સ ( NRIs ) ને આવક વેરા કાયદાની કલમ 80C હેઠળ ભારતીયોની જેમ કર બચતનો લાભ મળતો નથી . ભારતમાં કર બચતને સમજતા પહેલા એ સમજવું અગત્યનું છે કે કલમ 80C હેઠળ કઇ કઇ કર બચતોનો સમાવેશ થાય છે . કલમ 80C હેઠળની કર બચતોમાં ચૂકવવામાં આવેલી વીમા રકમ , કર મુક્તિની પરવાનગીવાળું HRA , બાળકોની ચૂકવવામાં આવેલી ટ્યુશન ફી , પબ્લિક પ્રોવિડન્ડ ફંડ ( PPF ) , યુનિટ લિંક્ડ ઇન્શ્યોરન્સ પ્લાન ( ULIP ) , નેશનલ સેવિંગ્સ સર્ટિફિકેટ્સ , એમ્પ્લોઇઝ પ્રોવિડન્ડ ફંડ વગેરેનો સમાવેશ થાય છે . આનો અર્થ એ થાય છે કે નાણાકીય વર્ષ દરમિયાન તમે આમાંથે એકમાં પણ રોકાણ કે ખર્ચ કર્યો હોય તો આપને તેટલી રકમ આપની કર પાત્ર આવકમાંથી બાદ મળે છે . આ બાબતને વધારે સારી રીતે સમજવા માટે આપણે એક ઉદાહરણ જોઇએ . દાખલા તરીકે એક નાણાકીય વર્ષ દરમિયાન આપની આવક રૂપિયા 5.5 લાખ છે . ઉપરના વિવિધ બચત સાધનોમાં આપે કુલ રૂપિયા 1.20 લાખનું રોકાણ કર્યું છે . આ કારણે કલમ 80cના લાભને બાદ કરતા આપની કુલ કરપાત્ર આવક રૂપિયા 4.30 લાખ છે . આ કારણે આપે રૂપિયા 5.5 લાખ પર નહીં પરંતુ રૂપિયા 4.30 લાખની રકમ પર કર ચૂકવવાનો છે . NRIs અને કલમ 80C NRIsને કલમ 80c હેઠળ આવતા સાધનોમાં રોકાણ કરવાની છૂટ નથી એટલે તેમને તેનો લાભ પણ મળતો નથી . દાખલા તરીકે NRIsને નવું ખાતું ખોલાવીને નેશનલ સેવિંગ સર્ટિફિકેટ કે પીપીએફમાં રોકાણ કરવાની મંજુરી નથી . હા , તેઓ ભારતમાં તેમનું જુનું ખાતું હોય તો તેનો ઉપયોગ ચોક્કસ કરી શકે છે . NRIs એમ્પ્લોઇઝ પ્રોવિડન્ડ ફંડમાં પણ રોકાણનો પ્રશ્ન ઉભો થતો નથી . તેઓ યુલિપ્સ અને લાઇફ ઇન્શ્યોરન્સ પોલિસીનું પ્રીમિયમ ભરી શકે છે . NRIsને પોસ્ટ ઓફિસની નાની બચત યોજનામાં નવું રોકાણ કરવાની પણ મંજુરી નથી . તારણ : જો આપ NRIs હોવ તો અહીં ઇન્કમ ટેક્સ એક્ટની કલમ 80c હેઠળ કર્યા સાધનોમાં આપ કર બચત કરીને કરલાભ મેળવી શકો તેની યાદી આપી છે . નોંધનીય છે કે આ વર્ષે બજેટમાં નાણા મંત્રી અરૂણ જેટલીએ કલમ 80c હેઠળ કર બચત મર્યાદા એક લાખથી વધારીને રૂપિયા 1.5 લાખ કરી છે .


હાલ ક્રિકેટર્સની મેરેજ સિઝન ચાલી રહી છે , યુવી - હેઝલના શાનદાર લગ્ન સમારંભ બાદ ગઇકાલે રાતે ભારતીય ટીમના ક્રિકેટર ઇશાંત શર્મા પણ લગ્નના બંધનમાં બંધાઇ ગયા છે . ઇશાંતના લગ્ન વારાણસીની રહેવાસી અને બાસ્કેટ બોલ ખેલાડી પ્રતિમા સિંહ સાથે થયા છે . આ બંન્નેનો લગ્ન સમારંભ દિલ્હી નજીક આવેલી ગુડગાંવના એક ફાર્મ હાઉસમાં યોજાયો હતો . અહીં વરરાજા ઇશાંત શર્મા રેડ એન્ડ ગોલ્ડન શેરવાનીમાં દેખાયા હતા , તો પ્રતિમાએ પીળા કલરની સાડી પહેરી હતી . ઇશાની પત્ની પ્રતિમા વારાણસીની છે અને તે ઇન્ડિયન વુમન્સ નેશનલ બાસ્કેટ બોલ ટીમની ખેલાડી છે . પ્રતિમા સહિત તેઓ પાંચ બહેનો છે અને તેઓ ' સિંહ સિસ્ટર્સ ' ના નામે ઓળખાય છે . ગોવામાં લગ્નગ્રંથિએ જોડાશે યુવરાજ સિંહ અને હેઝલ અત્રે ઉલ્લેખનીય છે કે આ જ વર્ષે 19 જૂનના રોજ ઇશાંત અને પ્રતિમાની સગાઇ થઇ હતી . ઇશાંત શર્માના લગ્ન માટે બનારસથી શરણાઇ વાદકોને બોલાવવામાં આવ્યા હતા . ઇશાંત શર્મા જ્યારે વરઘોડો લઇને પહોંચ્યા ત્યારે પૂરી રિત - રિવાજો અનુસાર શરણાઇ વગાડીને તેમનું દ્વારપુજન કરવામાં આવ્યું . જાનૈયાઓ માટે ખાસા બનારસના સાફા પણ તૈયાર રાખવામાં આવ્યા હતાં . યુવી અને ધોની પણ રહ્યા હાજર ઇશાંત શર્માને લગ્ન માટે અભિનંદન આપવા ભારતીય ટીમને વન - ડે કેપ્ટન મહેન્દ્ર સિંહ ધોની પણ ગુડગાંવ પહોંચ્યા હતા . આ ઉપરાંત , યુવરાજ સિંહ પણ અહીં હાજર રહ્યા હતા . યુવી - હેઝલની ગોવા વેડિંગમાં પહોંચ્યા વિરાટ - અનુષ્કા જો કે , ધોની કે યુવરાજની પત્નીઓ આ સમારંભમાં દેખાઇ નહીં . ધોની અને યુવરાજ જેવા આ ફંક્શનમાં અન્ટર થયા કે લોકો વચ્ચે એમની સાથે ફોટો પડાવવા માટે જાણે હોડ લાગી ! આ સાથે જ રેસલર યોગેશ્વર દત્તે પણ લગ્નમાં હાજરી પુરાવી નવ - યુગલને અભિનંદન પાઠવ્યાં હતાં .


મુંબઈ , 20 જાન્યુઆરી : બૉલીવુડમાં અભિનેતા - અભિનેત્રી વચ્ચે સ્પર્ધા અને સંકુચિતતાની લાગણી ખૂબ જ સામાન્ય બાબત છે . મહેશ ભટ્ટની દીકરી અને સ્ટુડન્ટ ઑફ ધ ઈયર ફિલ્મ સાથે બૉલીવુડ પ્રવેશ મેળવનાર આલિયા ભટ્ટે પણ પોતાના દિલની એક ખૂબ જ ખાસ વાત જાહેર કરી કૉફી વિથ કરણ શો દરમિયાન . આલિયાએ જણાવ્યું કે તેમને પરિણીતી ચોપરા સામે ઈર્ષ્યા થઈ આવે છે , કારણ કે પરિણીતી એક ખૂબ જ સારા અને બહેતરીન અભિનેત્રી છે . આલિયા ભટ્ટે તાજેતરમાં જ હાઈવે ફિલ્મ માટે એક ગીત પણ રેકૉર્ડ કર્યું છે અને આ ગીતના લૉન્ચિંગ પ્રસંગે મીડિયાએ આલિયાને પરિણીતી અંગેનો પ્રશ્ન કર્યો . જવાબમાં આલિયાએ જણાવ્યું કે આ એક સ્વસ્થ સ્પર્ધાની નિશાની છે . આલિયા ભટ્ટ આજકાલ ખૂબ જ વ્યસ્ત કલાકાર છે . હાઈવે તેમની બીજી ફિલ્મ છે કે જે આવતા મહીને રિલીઝ થવાની છે . આવો તસવીરો સાથે જાણીએ વધુ વિગતો :


વોશિંગ્ટન , 11 એપ્રિલઃ ભારતીય મૂળના અમેરિકન નાગરીક નીલ મોહને પોતાની પ્રતિભાના દમ પર આઇટી ક્ષેત્રમાં ધાક જમાવી છે . તેમની આગળ ગૂગલ જેવી કંપનીએઓ પણ ઘુંટણિયે પડે છે . પોતાની કંપનીમાં રોકાવવા માટે ગૂગલે તેમને બોનસના નામે મસમોટી રકમ આપી હતી . 39 વર્ષીય નીલ મોહન ગૂગલ એડવર્ટાઇઝિંગ પ્રોડક્ટના ઉપાધ્યક્ષ છે . તેમને ગૂગલની પ્રતિદ્વંદ્વી કંપની ટ્વિટરે પ્રોડક્ટ ચીફના પદની ઓફર કરી હતી . પરંતુ નીલ મોહનની આવડતના કારણે ગૂગલ તેમને કોઇપણ કિંમતે પોતાની કંપની સાથે જોડી રાખવા માંગે છે . માટે ગૂગલે નીલ મોહનને 100 મિલિયન ડોલર ( લગભગ 544 કરોડ રૂપિયા ) બોનસ આપ્યું છે . આ પહેલાં કંપનીના અધ્યક્ષ ઇરિક શ્મિટ એકલાં એવા વ્યક્તિ હતા , જેમને ગૂગલે નીલ મોહન કરતાં 101 મિલિયન ડોલર આપ્યા હતા . નીલ મોહનના મગજના બળે ગૂગલને આ વર્ષે 7 બિલિયન ડોલર ( લગભગ 38108 કરોડ રૂપિયા ) ની કમાણીની આશા છે . નીલ મોહનના મિત્ર અને તેમના સહકર્મીઓનું કહેવું છે કે તેમનામાં ટેક્નોલોજીની સમજણ અને તેમના સાથે જોડાયેલી બિઝનેસ સ્ટ્રેટજીની જબરજસ્ત પકડ છે . નીલ મોહન અને તેમની પત્ની હેમા સરીમ મોહનનું સેન ફ્રાંસિસ્કોમાં એક આલીશાન ઘર છે , જેની કિંમત 5.2 મિલિયન ડોલર છે . આ ઉપરાંત તેમને ગૂગલ કોમ્પલેક્સ પાસે એક માઉન્ટેન વ્યૂ એપાર્ટમેન્ટ ભાડે રાખેલ છે નીલ મોહન નામનો એક સામાન્ય વિદ્યાર્થી જેને સ્ટેનફોર્ડ યુનિવર્સિટીમાંથી 1996માં ઇલેક્ટ્રીકલ એન્જીનિયરીંગમાં ગ્રેજ્યુએશન કર્યું છે . તેને ક્યારેય વિચાર્યું પણ નહી હોય કે એક સમયે તેની ડિમાંડ એટલી વધી જશે કે મોટી - મોટી સોશિયલ નેટવર્કિંગ સાઇટ તેમની સાથે કામ કરવા માટે આટલી મોટી રકમ આપશે . ભારતીય મૂળના અમેરિકન નાગરિક નીલ મોહને ઇલેક્ટ્રીકલ એન્જીનિયરીંગમાં ગ્રેજ્યુએશન કર્યું છે અને તે એન્ડરસન કન્સલન્ટિંગમાં કામ શરૂ કર્યું હતું . 1997માં એક સ્ટાર્ટ - અપ કંપની નેટ ગ્રેવિટીમાં નીલ મોહને કામ કર્યું , જે ડિજિટલ માર્કેટિયરને સોફ્ટવેર વેચતી હતી ત્યારબાદ નેટ ગ્રેવિટીને ડબલ ક્લિકે ખરીદી લીધી . નીલ મોહન 2003 સુધી ડબલ ક્લિકમાં કામ કરતા હતા , ત્યારબાદ નીલ મોહને એમબીએ કરવા માટે સ્ટેનફોર્ડ જતા રહ્યાં અને 2005માં જ્યારે તે એમબીએ કરીને પાછા ફર્યા તો ગૂગલ જેવી મોટી કંપનીઓની ઓફર હોવાછતાં તેમને ડબલ ક્લિક સાથે જોડાઇ ગયા . ડબલ ક્લિકના તે સમયના સીઇઓ ડેવિડ રોજેંનબ્લા અને નીલ મોહને કંપનીને નવી ઉંચાઇએ પહોંચાડી અને નવી સ્ટ્રેટજી આપવા માટે જો 400 - 500 પેજનો પાવર - પોઇંટ ડોક્યુમેન્ટ બનાવીને કંપની બોર્ડ સમક્ષ રજૂ કરવામાં આવ્યું . ત્યાર બાદ ગૂગલે પણ તેને ખરીદી લીધી અને નીલ મોહનને પોતાના એમ્પલોય બનાવી રાખવા 544 કરોડનું બોનસ આપ્યું છે . નીલ મોહનને કોઇપણ કંપની તેમની મનમાંગી પોસ્ટ અને પગાર આપવા માટે તત્પર રહે છે . નીલ મોહનના કેરિયરની શરૂઆત ગ્લોરફાઇડ ટેક્નિકલ સપોર્ટથી થઇ હતી . અહીં તેમને 60,000 ડોલર પગાર મળતો હતો . 2008માં નીલ મોહન ગૂગલ સાથે તે સમયે જોડાયા જ્યારે તેમની જુની કંપની ડબલ ક્લિકને ગૂગલે ખરીદી લીધી . હવે તેમને રોકી રોખવા માટે ગૂગલે તેમને આટલું મસમોટું બોનસ આપ્યું છે . 2011માં ગૂગલને ડિસ્પ્લે એડવર્ટાઇઝિંગ દ્રારા 5 બિલિયન ડોલરની આવક થઇ હતી , જ્યારે 2012માં આ 7 બિલિયન ડોલર થવાની આશા છે .


મુંબઇ , 17 નવેમ્બરઃ આંતરરાષ્ટ્રીય ક્રિકેટમાં 24 વર્ષ રમ્યા બાદ ભારતીય ક્રિકેટના મહાન ખેલાડી અને ક્રિકેટનો પર્યાય બની ગયેલા માસ્ટર બ્લાસ્ટર સચિન તેંડુલકર દ્વારા પોતાની નિવૃત્તિ બાદ પહેલી વહેલી પ્રેસ કોન્ફરન્સ આજે મુંબઇ ખાતે સંબોધી હતી . જેમાં તેમણે કહ્યું હતું કે , તેનો નિવૃત્તિ લેવાનો યોગ્ય સમય હતો . સચિન તેંડુલકરે કહ્યું કે , જ્યારે મે મારી અંતિમ મેચ રમી ત્યારે મારી આંખમા આસું હતા . મે મારી પત્ની સાથે નાસ્તો કર્યો હતો . હવે હું થોડોક સમય આરામ કરીશ , 24 વર્ષ સુધી રમ્યા કરવું એ મારા માટે સૌથી મહત્વનું છે . તેમણે કહ્યું કે , મે નિવૃત્તિ માટે યોગ્ય સમય પસંદ કર્યો છે . જ્યારે મને લાગ્યું કે , મારે નિવૃત્તિ લેવાની છે , ત્યારે મે નિવૃત્તિ લેવાનો નિર્ણય કર્યો છે . છેલ્લા ઘણા સમયથી મારી નિવૃત્તિને લઇને પ્રશ્નો ઉઠી રહ્યાં હતા . શરીરે મને નિવૃત્તિ લેવાના સંકેતો આપી દીધા હતા .


1 જુન PF ધારકો માટે ખુશખબર લઈને આવી રહ્યું છે . 1 જુનથી PF ઉપાડવા પર મોટો બદલાવ થવા જઈ રહ્યો છે . ખરેખર સરકારે PF ઉપાડવા પર બદલાવ કર્યો છે કે 1 જુનથી 50,000 રૂપિયા સુધીની PF ઉપાડવા પર કોઈ જ ટેક્સ નહી લાગુ પડે . એટલે કે 50,000 સુધી કોઈ જ પ્રકારની કાપકૂપ નહી કરવામાં આવે . સરકારે ટીડીએસ કાપવા માટે પીએફ ઉપાડવાની મર્યાદા 30,000 રૂપિયાથી વધારીને 50,000 રૂપિયા સુધી કરી દીધી છે . 1 જુનથી પીએફ માં થવાવાળા આ બદલાવથી કર્મચારીઓને રાહત મળશે . આ નિયમ મુજબ જો તમે 5 વર્ષના સમયગાળા પછી પીએફ ના પૈસા ઉપાડો છો તો તમારે કોઈ જ ટેક્સ નહી આપવો પડે . આપણે જણાવી દઈએ કે હાલના નિયમ મુજબ પીએફ પર 10 ટકાના દરે ટીડીએસ કાપવામાં આવે છે .


મોદી સરકારે રિલાયન્સ ઇન્ડસ્ટ્રીઝ અને તેની પાર્ટનર કંપનીઓ પર 26.4 કરોડ ડોલર એટલે કે લગભગ 1700 કરોડ રૂપિયાનો દંડ લગાવ્યો છે . જેણે મુકેશ અંબાણીની મુશ્કેલીઓ વધારી છે . આ દંડ એટલા માટે લગાવવામાં આવ્યા છે કે વર્ષ 2015 - 16 દરમિયાન કેજી - ડી6 ફિલ્ડ્સથી નક્કી કરેલી માત્રા કરતા ઓછા નેચરલ ગેસનું ઉત્પાદન કરવામાં આવ્યું છે . તેલ મંત્રાલયના એક અધિકારીએ જણાવ્યું તે મુજબ કુલ મળીને દંડની રાશિ 3.02 અરબ ડોલર જેવી થઇ ગઇ છે . કંપનીને આ દંડ એપ્રિલ 2010 થી 6 વર્ષ સુધી ટારગેટથી ઓછા ગેસ ઉત્પાદન કરવા માટે લગાવવામાં આવ્યો છે . સાથે જ અધિકારીએ તેમ પણ જણાવ્યું કે આ હેઠળ કંપનીઓને કોસ્ટ રિકવરી નહીં કરવા દેવામાં આવે . ઉલ્લેખનીય છે કે પ્રોડક્શન શેયરિંગ કોન્ટ્રાક્ટ મુજબ રિલાયન્સ ઇન્ડસ્ટ્રીઝ લિમિટેડ અને તેની પાર્ટનર બ્રિટનની બીપી પીએલસી અને બીજી પાર્ટનર કેનેડાની નિકો રિસોર્સેજને તે છૂટ છે કે તે પોતાના નફાને સરકાર સાથે ભાગીદારી કરવા પહેલા પોતાના ખર્ચની કુલ રકમ તેમાંથી નીકાળી દે . જો સરકાર આ કંપનીઓને કોસ્ટ રિકવરી નહીં કરવા દે તો તે પોતાનો ખર્ચે નીકાળી નહીં શકે . આમ ના કરવાથી જ્યાં સરકારને ફાયદો થશે ત્યાં જ મુકેશ અંબાણીને તેનાથી નુક્શાન થશે . વધુમાં સરકાર તરફથી 17.5 કરોડ ડોલરનો વધારો દાવા દંડ પણ લગાવવામાં આવ્યો છે . આ પહેલા સરકારે 2010 - 11 માટે 45.7 કરોડ ડોલર , 2011 - 12 માટે 54.8 કરોડ , 2012 - 13 માટે 79.2 કરોડ , 2013 - 14 માટે 57.9 કરોડ અને 2014 - 15 માટે 38 કરોડ ડોલરની કોસ્ટ રિકવરી પર પ્રતિબંધ લગાવ્યો છે .


બૉલીવુડની અત્યાર સુધીની સૌથી સુંદર અભિનેત્રી તરીકે જાણીતા રેખાના સૌંદર્યને પોતાના કૅમેરે કંડારનાર ફોટોગ્રાફર જગદીશ માલી હવે આપણી વચ્ચે નથી રહ્યાં . જગદીશ માલી જાન્યુઆરીમાં મુંબઈના માર્ગો ઉપર ભિખારી જેવી અવસ્થામાં મળતાં ચર્ચામાં આવ્યા હતાં . તે પછી તેઓનું નામ આજે પ્રકાશમાં આવ્યું કે જ્યારે મુંબઈની નાણાવટી હૉસ્પિટલમાં તેમનું મોત થઈ ગયું . આખરે કોણ હતાં જગદીશ માલી ? અંતરા માલી ભલે પોતાની હૉનટેસ અને ગ્લૅમરસના કારણે જાણીતા થયાં હોય , પરંતુ તેમના પિતા તરીકે જગદીશ માલી તેમના કરતાં વધુ સફળ રહ્યા હતાં બૉલીવુડમાં . 1980 - 90ના દાયકામાં જગદીશ માલી પોતાની શ્રેષ્ઠ ફોટોગ્રાફી માટે જાણીતા હતાં . તે વખતે બૉલીવુડમાં આવનાર નવા કલાકારોની ગ્લૅમરસ તથા શ્રેષ્ઠ ફોટો ખેંચી જગદીશ માલી અચાનક જ સૌની નજરોમાં આવી ગયાં . તેમણે અનેક મૅગઝીનો માટે પણ એક્ટર્સની સારી - સારી અને ગ્લૅમરસ તસવીરો ખેંચી . રેખાના સૌંદર્યને તસવીરોમાં બહેતરીન રીતે કેદ કરવા તથા તસવીરો વડે તેમના સૌંદર્યને સદા માટે સદાબહાર કરી દેનાર જગદીશ માલી ખૂબ ફેમસ હતાં . જગદીશ માલીએ ફોટોગ્રાફીમાં ઘણી મહારત હાસલ કરેલી હતી . તેમણે અનેક ફેમસ એડ ફિલ્મ્સ પણ શૂટ કરી હતી . તેમાં કોલગેટ , ચંદ્રિકા સોપ , પરાગ સાડીઓ તથા વિનાયક સાડીઓનો સમાવેશ થાય છે . ઉપરાંત જગદીશ માલીએ વિપુલ સાડીઓ , રૂપમ સાડીઓ માટે કૅટલૉગ પણ બનાવ્યા હતાં . એડ ફિલ્મો ઉપરાંત તેમણે કેટલીક બૉલીવુડ ફિલ્મોની પબ્લિસિટી તસવીરો પણ ખેંચી હતીં કે જેમાં તક્ષક , બુલંદી , ગુલામ , આગ કા દરિયા , ફૂલ ઔર કાંટેનો સમાવેશ થાય છે . જગદીશ માલીએ અનેક અભિનેતાઓ - અભિનેત્રીઓને પોતાના કૅમેરે કેદ કરી તેમના સૌંદર્યને વધુ નિખાર આપ્યું . તેમાં પ્રીતિ ઝિંટા , ટ્વિંકલ ખન્ના , આમિર ખાન , અમિતાભ બચ્ચન , રાણી મુખર્જી , મિલંદ ગુનાજી , દીપ્તિ ભટનાગર , ડિમ્પલ કાપડિયાનો સમાવેશ થાય છે . તેમણે અનેક આંતરાષ્ટ્રીય પ્રોજેક્ટો પણ કર્યાં . જગદીશ માલીના પુત્રી અંતરા માલી બૉલીવુડના અભિનેત્રી રહી ચુક્યાં છે . તેમને બૉલીવુડમાં કંઈ ખાસ સફળતા મળી નહોતી .


જ્યાં એક તરફ દેશભરના લોકો મોદી સરકાર દ્વારા 500 અને 1000 રુપિયાની નોટ બંધ કરવા અંગે મિશ્ર પ્રતિભાવો આપી રહ્યા છે . ત્યાં બીજી તરફ કેટલાક લોકો એ જાણવા માંગે છે કે પીએમ મોદીએ આ જાતે કર્યુ છે કે કોઇના કહેવાથી આ નિર્ણય કર્યો છે . વાસ્તવમાં ક્યોરા નામની એક સવાલ - જવાબ વાળી વેબસાઇટ પર અનિલ બોકીલ નામના એક વ્યક્તિની ઘણી ચર્ચા ચાલી રહી છે . કહેવામાં આવી રહ્યુ છે કે પીએમ મોદી દ્વારા ઉઠાવાયેલા આ મહત્વના પગલા પાછળ આ વ્યક્તિનું દિમાગ છે . આવો જાણીએ લોકો કેમ આવુ કહી રહ્યા છે . પીએમ મોદીને આપ્યો હતો પ્રસ્તાવ વાસ્તવમાં અનિલ બોકીલે પીએમ મોદીને પ્રસ્તાવ આપ્યો હતો કે કાળાનાણા પર રોક લગાવવા માટે બજારમાંથી 500 અને 1000 રુપિયાની બધી નોટો પાછી લઇ લો . આ જ કારણથી અત્યારે અનિલ ચર્ચામાં આવી ગયા છે અને લોકો કહી રહ્યા છે કે આમના જ પ્રસ્તાવનો અમલ કરતા પીએમ મોદીએ આ મહત્વનુ પગલુ ભર્યુ છે . જો કે મોદી સરકાર તરફથી હજુ સુધી એવુ કંઇ પણ કહેવામાં નથી આવ્યુ કે તેમણે કોના પ્રસ્તાવ પર આ પગલુ ભર્યુ છે . કોણ છે અનિલ બોકીલ અનિલ બોકીલ અર્થક્રાંતિ સંસ્થાના એક પ્રમુખ સભ્ય છે . તમને જણાવી દઇએ કે અર્થક્રાંતિ સંસ્થા મહારાષ્ટ્રના પૂનાની એક સંસ્થા છે જે એક ઇકોનોમિક એડવાઇઝરી બોડીની જેમ કામ કરે છે . આ સંસ્થાના સભ્યો ચાર્ટર્ડ એકાઉંટંટ અને એંજિનિયર છે . 9 મિનિટનો સમય આપીને 2 કલાક સાંભળ્યા હતા પીએમ મોદીએ અર્થક્રાંતિની વેબસાઇટ પર કરાયેલા દાવા અનુસાર જ્યારે અનિલ બોકીલ અર્થક્રાંતિ તરફથી તૈયાર કરાયેલા ' અર્થક્રાંતિ પ્રપોઝલ ' ને મોદી સામે રજૂ કરી રહ્યા હતા તો શરુઆતમાં તેમને માત્ર 9 મિનિટનો સમય આપવામાં આવ્યો હતો . પરંતુ પીએમ મોદીને તેમનો પ્રસ્તાવ અને વાતો પસંદ પડી અને તે અનિલ બોકીલને 2 કલાક સુધી સાંભળતા રહ્યા . અર્થક્રાંતિ પ્રપોઝલમાં હતા 5 પોઇંટ અર્થક્રાંતિ પ્રપોઝલમાં 5 પોઇંટ હતા જેને પીએમ મોદી સામે રજૂ કરવામાં આવ્યા . આવો જાણીએ કયા હતા એ 5 પોઇંટ - 1 . બધા 56 ટેક્સને ખતમ કરી દેવામાં આવે જેમાં ઇંકમ ટેક્સ અને ઇમ્પોર્ટ ડ્યૂટીને પણ ખતમ કરવાની રજૂઆત હતી . 2 . બજારમાંથી 100,500 અને 1000 રુપિયાની બધી નોટો પાછી લેવામાં આવે . 3 . બધા જ વધુ કિંમતના ટ્રાંઝેક્શન જેમ કે ચેક , ડીડી , ઓનલાઇન વગેરે માત્ર બેંકિંગ સિસ્ટમ દ્વારા જ કરવામાં આવે . 4 . કેશ ટ્રાંઝેક્શનની લિમિટ નિર્ધારિત કરવામાં આવે અને કેશ ટ્રાંઝેક્શન પર કોઇ ટેક્સ ના લગાવવામાં આવે . 5 . સરકારની આવક માટે સિંગલ ટેક્સ સિસ્ટમ હોવી જોઇએ જે સીધી બેંકિંગ સિસ્ટમ પર લાગે જેને બેંકિંગ ટેક્સ પણ કહી શકાય . તેની મર્યાદા 2 % થી 0.7 % સુધી હોઇ શકે છે . આ ટેક્સ માત્ર ક્રેડિટ અમાઉંટ પર લગાવવાનો પ્રસ્તાવ રજૂ કરવામાં આવ્યો હતો .


સૂત્રોએ જણાવ્યું હતું કે ઇપીએફઓમાંની પીએફ ડિપોઝિટ પરનો વ્યાજદર વધવાની આશા રખાય છે . તેણે જણાવ્યું હતું કે ઇપીએફઓ દ્વારા વધુ વ્યાજ ચૂકવાશે તો તેની પાસે કોઇ ખાધ કે પુરાંત નહિ રહે . ઇપીએફઓ દ્વારા 2010 - 11માં 9.5 ટકા , 2011 - 12માં 8.25 ટકા અને 2012 - 13માં 8.5 ટકા વ્યાજ ચૂકવવામાં આવ્યું હતું . ઇપીએફઓની નિર્ણય લેતી સર્વોચ્ચ સંસ્થા સેન્ટ્રલ બોર્ડ ઓફ ટ્રસ્ટીઝ - સીબીટી છે . તેનું નેતૃત્વ શ્રમપ્રધાન કરી રહ્યા છે . તેના દ્વારા જ વ્યાજદર અંગે આખરી નિર્ણય લેવાય છે . ઇપીએફઓની સલાહકાર સમિતિ ફાઇનાન્સ એન્ડ ઇન્વેસ્ટમેન્ટ કમિટી ( એફઆઇસી ) દ્વારા સેન્ટ્રલ બોર્ડ ઓફ ટ્રસ્ટીઝને વ્યાજદરની ભલામણ કરાય છે . આ સમિતિની પણ નવરચના થવાની છે . ઇપીએફઓ દ્વારા જૂનમાં જ સીબીટીની નવરચના કરાઇ હતી . વ્યાજદરને લગતી આખરી ભલામણ નાણાં મંત્રાલયની સંમતિ માટે મોકલાય છે . સૂત્રોએ જણાવ્યું હતું કે પીએફ ડિપોઝિટ્સના ચાલુ નાણાકીય વર્ષના વ્યાજદરની જાહેરાત દિવાળી પહેલાં થવાની શક્યતા છે . અગાઉ , ઇપીએફઓ વ્યાજદરની જાહેરાત નાણાકીય વર્ષના પ્રારંભમાં કરતું હતું , પરંતુ છેલ્લાં ઘણાં વર્ષથી તેમ નથી થતું .


રિઝર્વ બેંક ઓફ ઇન્ડિયા ફરી એકવાર જોરદાર ઝાટકો આપી શકે છે . આરબીઆઇ ગવર્નર ઊર્જિત પટેલની અધ્યક્ષતામાં નીતિ સમિતિની બેઠક શરુ થઇ ચુકી છે . બુધવારે શરુ થયેલી ત્રણ દિવસની બેઠકમાં રેપો રેટ વધારવાની પુરી સંભાવના છે . માનવામાં આવી રહ્યું છે કે કાચા તેલની વધતી કિંમતો ને કારણે વધી રહેલા દબાવને ઓછો કરવા માટે 0.25 ટકાનો વધારો કરવામાં આવી શકે છે . આરબીઆઇ ફરી ઝાટકો આપશે આ બેઠકમાં રિઝર્વ બેંક રેપો રેટમાં વધારો કરી શકે છે . આપને જણાવી દઈએ કે જો રેપો રેટમાં વધારો કરવામાં આવશે તો આ સતત ત્રીજીવાર કરવામાં આવેલો વધારો હશે . તેને કારણે વ્યાજદરો મોંઘા થશે અને તેને કારણે બેંક પાસેથી લોન લેવી પણ મોંઘી થઇ જશે . વીમા પૉલિસીને વચ્ચે જ છોડી દીધી છે , તો થઈ શકે છે આ નુકસાન ધ્યાન આપવા જેવી બાબત છે કે આ પહેલા રિઝર્વ બેંકે જૂન મહિનામાં રેપો રેટમાં વધારો કર્યો હતો . આરબીઆર ઘ્વારા સતત બે વાર 0.25 ટકાનો વધારો કરવામાં આવ્યો . ત્યારપછી રેપો રેટ 6.50 ટકા સુધી પહોંચી ગયો . કયા દેશમાં વેચાય છે સૌથી મોંઘુ પેટ્રોલ ? આ કારણોથી થશે વધારો કાચા તેલની કિંમતમાં વધારો , રૂપિયામાં નોંધાયેલો ઘટાડો , વધતી મોંઘવારી જેવા ફેક્ટર પણ તેના માટે જવાબદાર છે . તેને કારણે આ વાતની શક્યતા ખુબ જ વધારે છે કે આરબીઆઇ રેપો રેટ વધારી શકે છે .


ફરીથી એક વાર ઇંગ્લેંડ તરફથી ભારતના કેપ્ટન વિરાટ કોહલી માટે કંઇક એવુ કહેવામાં આવ્યુ કે જેનાથી ભારતીય ક્રિકેટ અને કોહલીને પસંદ કરતા લોકોનો ગુસ્સો ચરમ સીમાએ પહોંચી શકે છે . ઇંગ્લેંડના ઝડપી બોલર જીમી એંડરસને કહ્યુ કે વિરાટ કોહલીની રમતને જબરદસ્તીથી મહત્વ આપવામાં આવી રહ્યુ છે , તેના રેકોર્ડ એટલા માટે બની રહ્યા છે કારણકે ભારતીય પીચો એવી બનાવવામાં આવી છે જેથી કોહલીનું બેટ જ બોલે . ભારતીય પિચમાં મૂવમેંટની કમી છે અને આ કારણે વિરાટ કોહલીનું બેટ જામી રહ્યુ છે . ઉલ્લેખનીય છે કે જિમી એંડરસને ઇંગ્લેંડમાં 2014 માં થયેલી સીરિઝ દરમિયાન કોહલીને ઘણો પરેશાન કર્યો હતો . જ્યારથી ઇંગ્લેંડ અને ભારતની સીરિઝ શરુ થઇ છે ત્યારથી જ ઇંગ્લેંડ તરફથી ટીમ ઇંડિયા અને કોહલી અંગે ઘણુ કહેવામાં આવી રહ્યુ છે . આ પહેલા એક અંગ્રેજી ચેનલે કોહલી પર બોલ ટેંમ્પરિંગનો આરોપ લગાવ્યો હતો . તમને જણાવી દઇએ કે આ સીરિઝમાં કોહલીએ શાનદાર બેટિંગનું પ્રદર્શન કર્યુ છે . આ સીરિઝમાં કોહલીએ પોતાની કેરિયરની ત્રીજી બેવડી સદી ફટકારી છે . તેણે 4000 રન પૂરા કર્યા છે . તેના સિતારા બુલંદી પર છે . એવામાં અંગ્રેજ ટીમના બોલરના આ નિવેદનથી કોહલીની ઇમેજ પર નહિ બલ્કે તેની પોતાની ઇમેજ જરુર ખરાબ થઇ શકે છે .


આંતરરાષ્ટ્રીય બજારમાં કાચા તેલના ભાવોમાં સતત ઘટાડાને પગલે પેટ્રોલ અને ડીઝલના ભાવમાં ઘટાડો યથાવત છે . આજે ફરીથી પેટ્રોલ અને ડીઝલના ભાવમાં ઘટાડો જોવા મળ્યો છે . દિલ્લીમાં આજે પેટ્રોલના ભાવમાં 15 પૈસાનો ઘટાડો જોવા મળ્યો જ્યારે ડીઝલના ભાવમાં 21 પૈસાનો ઘટાડો નોંધવામાં આવ્યો છે . નવા ભાવ લાગુ થયા બાદ પેટ્રોલના ભાવ 70.55 રૂપિયા પ્રતિ લિટર અને ડીઝલના ભાવ 65.09 રૂપિયા પ્રતિ લિટર સુધી પહોંચી ગયા છે . આ પણ વાંચોઃ ભાજપની રેલી બાદ ટીએમસી કાર્યકર્તાઓએ ગંગાજળથી મેદાનનું કર્યુ શુદ્ધિકરણ અન્ય શહેરોમાં પેટ્રોલ અને ડીઝલના ભાવોની વાત કરીએ તો અમદાવાદમાં પેટ્રોલનો ભાવ 67.96 રૂપિયા પ્રતિ લિટર થતાં 14 પૈસાનો ઘટાડો થયો છે . જ્યારે ડીઝલનો ભાવ 67.97 થતા 22 પૈસાનો ઘટાડો થયો છે . મુંબઈમાં પેટ્રોલના ભાવ 76.13 રૂપિયા પ્રતિ લિટર , ડીઝલના ભાવ 68.10 રૂપિયા પ્રતિ લિટર થઈ ગયા છે . એક તરફ કાચા તેલના ભાવોમાં ઘટાડો યથાવત રહેતા માનવામાં આવી રહ્યુ છે કે સરકાર પેટ્રોલ અને ડીઝલ પર એક્સાઈઝ ડ્યુટી વધારી શકે છે . એટલે પેટ્રોલ અને ડીઝલના ભાવમાં વધારો થઈ શકે છે . માનવામાં આવી રહ્યુ છે કે આ વધારો આગામી 2 - 3 દિવસોમાં થઈ શકે છે . પેટ્રોલ અને ડીઝલના ભાવમાં લગભગ 2 રૂપિયા સુધીનો વધારો આવી શકે છે . આ પણ વાંચોઃ મેક્સિકોની વનેસા પૉન્સને માનુષી છિલ્લર પહેરાવ્યો મિસ વર્લ્ડ 2018નો તાજ , જાણો કોણ છે વનેસા તમને જણાવી દઈએ કે ઓપેક ( OPEC ) સભ્યો અને 10 અન્ય તેલ ઉત્પાદક દેશોએ કાચા તેલના ઘટતા ભાવ રોકવાના હેતુથી તેલ ઉત્પાદનમાં રોજિંદો 1.2 મિલિયન બેરલ ઘટાડાનો નિર્ણય કર્યો છે . આની પાછળનું મોટુ કારણ કાચા તેલના ઘટતા ભાવ રોકવાનું માનવામાં આવી રહ્યુ છે . તમને જણાવી દઈએ કે ઓપેક દેશો વચ્ચે થયેલી સમજૂતી પહેલી જાન્યુઆરીથી લાગુ થશે .


એક સમયે ગ્લેમર બોય તરીકે પંકાયેલો ભારતીય ટીમનો ઓલરાઉન્ડર ખેલાડી યુવરાજ સિંહ હવે સંત બની ગયો છે અને હવે તેને ના તો પૈસાનો મોહ છે કે ના તો તેને કોઇ કાર્સનો . જી હાં , આવું અમે નહીં પરંતુ તેના પિતા યોગરાજ સિંહ કહી રહ્યાં છે . યુવરાજના પિતાએ વધુમાં કહ્યું હતું કે જ્યારે તેઓ તેમના પુત્રને ટ્રેનિંગ આપી રહ્યાં હતા ત્યારે બધા મારો વિરોધ કરી રહ્યાં હતા , પરંતુ આજે મને મારા પુત્ર પર ગૌરવ છે . યોગરાજ સિંહે વધુમાં જણાવ્યું છે કે , આજે યુવરાજે મને ઘણું ગૌરવ અપાવ્યું છે . હું ભગવાનનો આભાર માનું છું કે તેમણે મને આટલો સારો પુત્ર આપ્યો છે . ' મારી ઇચ્છા છે કે યુવરાજ સંત ચેમ્પિયન બને . એ ચેમ્પિયન કે જે પ્રાર્થના કરે અને પછી જાય અને સારું રમે . તે પાર્ટી અને અન્ય બાબતોમાં પૈસા ખર્ચ કરતો નથી . આજે , કેન્સર સામેની લડાઇ જીત્યા બાદ યુવરાજ સંત છે જે પ્રાર્થના કરે છે અને તેને કાર્સ અને પૈસાની જરૂર નથી . તે એક સામાન્ય વ્યક્તિ બની ગયો છે . નોંધનીય છે કે 2011ના વિશ્વકપ બાદ યુવરાજ સિંહ કેન્સરથી પીડાયો હતો અને તેને અમેરિકામાં સારવાર આપવામાં આવી હતી . અમેરિકામા ત્રણ રાઉન્ડમાં કેમોથેરાપી કર્યા બાદ 2012માં તે ટીમ ઇન્ડિયામાં પરત ફર્યો હતો . યોગરાજ સિંહને ચાર સંતાનો છે , અને તેઓ તથ્ય પર ગર્વ કરે છે કે આખો દેશ તેમના ક્રિકેટર પુત્રને પ્રેમ કરે છે . યોગરાજે પોતાના પુત્ર અંગે વધુમા શું કહ્યું તે તસવીરો થકી જાણીએ .


નવી દિલ્હી , 23 જાન્યુઆરીઃ આ વર્ષ નોકરી અને રોજગારીના પ્રમાણમાં ખૂબ જ સારો રહેવાનો છે . પહેલા તો બેંકોએ મોટા પ્રમાણમાં નોકરીઓના દરવાજા ખોલ્યા અને પછી રેલવેએ સવા લાખ નોકરીઓની વાત કરી , પરંતુ હવે ચાર કંપનીઓ સામે આવી છે જે યુવક યુવતીઓને મોટા પ્રમાણમાં રોજગારીઓની તક પૂરી પાડશે . આર્થિક સમાચાર પત્ર દ ઇકોનોમિક ટાઇમ્સના અહેવાલ અનુસાર ચાર પ્રાઇવેટ કંપનીઓ અર્ન્સ્ટ એન્ડ યંગ ( Ernst & Young ) , પીડબ્લ્યૂસી ( PwC ) , કેપીએમજી ( KPMG ) અને ડેલોઇટ ( Deloitte ) આવનારા ચાર વર્ષોમાં 43,000 લોકોને રોજગાર આપશે . એવું એટલામાં માટે સંભવ થયું છે કે ટાયર 2 અને ટાયર 3 શહેરોમાં બિઝનેસમાં વધારો થયો છે , ટેલિકોમ ઇન્ડસ્ટ્રીમાં વિકાસ થઇ રહ્યો છે , ઇન્ફ્રાસ્ટ્રક્ચર પરિયોજનાઓમાં તેજી આવી છે અને આંતરરાષ્ટ્રીય કંપનીઓએ આની પર ધ્યાન આપવાની શરૂઆત કરી છે . ગ્રેજ્યુએટ , એન્જિનિયર , સીએ અને એમબીએની ડીગ્રી ધરાવતા લોકોને ખૂબ જ ફાયદો થશે . 60થી 89 ટકા નોકરીઓ તેમને જ મળશે . આ લોકોને 3 લાખ રૂપિયાથી 11 લાખ રૂપિયાનું વાર્ષિક સેલેરી પેકેજ મળી શકે છે . આ કંપનીઓ ઉપરાંત તેમની પાર્ટનર કંપનીઓ પણ મોટા પ્રમાણમાં રોજગારી આપી શકે છે . કુલ મળીને બજારમાં આ સમયે આશાવાદનો માહોલ છવાયેલો છે . આ ચારમાંથી સૌથી નાની કંપની છે કેપીએમજી અને તેમની પાસે 8,000 કર્મચારીઓ છે પરંતુ કંપનીઓની યોજના છે કે તેઓ આવતા ચાર વર્ષોમાં 9,000 કર્મચારીઓની ભર્તી કરે . સૌથી વધારે રોજગાર અર્ન્સ્ટ એન્ટ યંગ આપશે . જેની પાસે 18,000 કર્મચારીઓ છે અને જે આવતા ચાર વર્ષોમાં 22,000થી 25000 લોકોને રોજગારી આપી શકે છે . જુઓ કંઇ કંપની કેટલાની ભર્તી કરશે અને કેટલું પેકેજ આપશે . .


આજે સ્પોટ ફિક્સિંગનો મામલો ચગ્યો છે . સામાન્ય વ્યક્તિને એમ ચોક્કસ થાય કે મેદાન પર , હજારો , લાખો દર્શકોની વચ્ચે કોઇ ક્રિકેટર સ્પોટ ફિક્સિંગ કેવી રીતે કરી શકે ? ક્રિકેટ પ્લેયર્સ અને બૂકીઓ વચ્ચે એવી કઇ કોડ લેન્ગવેજ હશે જેનાથી સ્પોટ ફિક્સિંગને અંજામ આપવામાં આવતો હશે . અમે તમારા માટે અહીં એવા જ કેટલાક સ્પોટ ફિક્સિંગ લેન્ગવેજ કોડને ડીકોડ કરી રહ્યા છીએ . હવે તમે જ્યારે પણ મેચ જોશો અને કોઇ ક્રિકેટ ખેલાડી દ્વારા એ પ્રકારના સિગ્નલ આપતા જોશો તો તમને ખ્યાલ આવી જશે કે આ મેચમાં કશુંક રંધાઇ રહ્યું છે . સ્પોટ ફિક્સિંગ કેસમાં દિલ્હી પોલીસે ત્રણ ક્રિકેટર અને 11 બુકીઓની ધરપકડ઼ કરાયા બાદ તેમના કોડ સિગ્નલ્સ પણ જાહેર કર્યા છે . પોલીસના જણાવ્યા અનુસાર ક્રિકેટના મેદાનમાં પ્લેયર્સ આવા ઇશારા કરીને બૂકીઓને સ્પોટ ફિક્સિંગ માટે હા કહેતા હતા . આવી રીતે કરાતા હતા સ્પોટ ફિક્સિંગના ઇશારા 1 . લોકેટ ફેરવવું 2 . ઘડિયાળ ફેરવવું 3 . ટી શર્ટ ઉતારી દેવી 4 . ફિલ્ડિંગ પોઝિશન લેવા માટે વધારે સમય બરબાદ કરવો 5 . પેન્ટમાં રૂમાલ ખોસી દેવો આ ખુલાસામાં કહેવામાં આવ્યું હતું કે એક મેચના જે ઓવરમાં સ્પૉટ ફિક્સિંગ કરવામાં આવ્યું હતું તેમાં 13 રન આપવામાં આવ્યાં હતા . પોલીસના જણાવ્યા અનુસાર 5 મેના રોજ યોજાયેલી મેચમાં સ્પોટ ફિક્સિંગ થયું હતું . મેચમાં અજીત ચંદેલીયાએ ફિક્સિંગ માટે 20 લાખ રૂપિયા મળવાના હતા . જોકે , અજીત સ્પોટ ફિક્સિંગનો નિર્દેશ આપતા ભૂલી ગયો હતો . જેથી તેને પૈસા પાછા આપી દેવા પડ્યાં હતાં . ચંદેલિયાને એક ઓવરના 40 લાખ રૂપિયા મળવાના હતાં . જોકે , એ બાદ ચંદેલીયાએ અન્ય ખેલાડીઓને ફિક્સિંગ માટે તૈયાર કર્યાં હતાં . આ ઉપરાંત જે બોલર્સ સ્પોટ ફિક્સિંગ કરતાં હતાં તેઓ પણ મેદાનમાં ઈશારાના ભાષા સમજીને કામ કરતાં હતાં . આ માટે તેમણે ખાસ પ્રકારનો કોડવર્ડની ભાષા વિકસાવી હતી . પોલીસના અનુસાર બુકી ખેલાડીઓને નિર્દેશ આપતાં હતા અને ઓવરમાં રન આપવા માટે ફિક્સિંગ થતું હતું . 5 , 9 , અને 15 મેના રોજ મેચ ફિક્સિંગ થયું હતું . 15 મેના રોજ મેચ મોહાલીમાં રમવામાં આવી હતી . સૌથી આશ્વર્યજનક વાત એ હતી કે આઇપીએલ - 6માં 40 હજાર કરોડ રૂપિયાની મેચ ફિક્સિંગ કરવામાં આવી હતી . આ સાથે જ એક ઓવરની સ્પૉટ ફિક્સિંગ માટે 60 લાખ રૂપિયા આપવામાં આવ્યાં હતા . એક ઓવરમાં 14 રન આપવા માટે અંકિતને 60 લાખ રૂપિયા આપવામાં આવ્યાં હતા . બુધવારે વાનખેડેમાં રમવામાં આવેલ રાજસ્થાન રોયલ્સ અને મુંબઇ ઇન્ડિયન્સની મેચમાં ફિક્સિંગ થયું હતું .


ગેસ ડિસ્ટ્રીબ્યુશનમાં લાગેલી કંપની ઈન્દ્રપ્રસ્થ ગેસ લિમિટેડ ( IGL ) એ PNG ગેસ કનેક્શન ( PNG gas connection ) સસ્તામાં આપવા માટે યોજના રજૂ કરી છે . આ યોજનાનો લાભ 31 માર્ચ , 2019 સુધી લઇ શકાશે . આ સસ્તા PNG ગેસ કનેક્શન ( PNG gas connection ) ઓફરમાં 500 રૂપિયાનો ગેસ ફ્રીમાં મળશે અને સિક્યોરિટી ડિપોઝિટ પણ હપતામાં આપવાની સુવિધા પૂરી પાડવામાં આવી રહી છે . આ ઉપરાંત 275 રૂપિયા એડમિનિસ્ટ્રેશન ચાર્જ પણ લેવામાં આવશે નહીં . આ સસ્તા PNG ગેસ કનેક્શન ( Cheap PNG gas connection ) નો લાભ તે જ લોકો ઉઠાવી શકે છે જે ઈન્દ્રપ્રસ્થ ગેસ લિમિટેડ ( IGL ) ના પુરવઠા વિસ્તારમાં રહે છે . પીએનજી ગેસ કનેક્શન ઓફરના ( PNG Gas Connection Offer ) 3 લાભો - ઈન્દ્રાપ્રસ્થ ગેસ લિમિટેડ ( IGL ) દ્વારા આપવામાં આવેલી માહિતી મુજબ , 31 માર્ચ સુધીમાં , જો કોઈ ઘરમાં PNG ગેસ કનેક્શન લે છે , તો તેમને 3 સવલતો આપવામાં આવશે . આ હેઠળ પીએનજી ગેસના કનેક્શન માટે 275 રૂપિયાનો એડમિનિસ્ટ્રેશન ચાર્જ વસૂલ કરવામાં આવશે નહીં . આ રીતે તે બચત થશે . - આ સિવાય , ઇન્દ્રપ્રસ્થ ગેસ લિમિટેડ ( IGL ) એ પીએનજી ગેસ કનેશન લેવા પર આપવામાં આવતા 6000 રૂપિયા 12 હપતામાં આપવાની છૂટ છે . આ પૈસા રીફંડેબલ ડિપોઝિટ હોય છે . આમાંથી 5000 રૂપિયા સિક્યોરિટી ડિપોઝિટ સ્વરૂપમાં જમા કરવામાં આવે છે , જ્યારે 1000 રૂપિયા કંજંપ્સન સિક્યોરિટી ડિપોઝિટ તરીકે લેવામાં આવે છે . આ રીફંડેબલ ડિપોઝિટ હોય છે , જે પછીથી પાછી મળી જાય છે . - આ ઉપરાંત ઇન્દ્રપ્રસ્થ ગેસ લિમિટેડ ( IGL ) દ્વારા 31 માર્ચ સુધીમાં પીએનજી ગેસ કનેક્શન લેનારાઓને 500 રૂપિયાના પીએનજી ગેસને મફતમાં આપવાની પણ ઓફર આપી છે . આ ઓફરનો લાભ પીએનજી ગેસના બિલ સાથે આપવામાં આવશે . ઓફરનો લાભ લેવા માટે આ રીતે કંપની સાથે સંપર્ક કરો ઇન્દ્રપ્રસ્થ ગેસ લિમિટેડ ( IGL ) કંપનીના સસ્તા PNG ગેસ કનેક્શનને લેવા માટે તમે ટોલ ફ્રી નંબર 18001025109 પર કૉલ કરીને માહિતી મેળવી શકો છો અને બુકીંગ કરાવી શકો છો . આ ઉપરાંત , http : / / www . iglonline . in / અથવા www . iglonline . net પર જઈને તમે સંપૂર્ણ માહિતી લઈ શકો છો .


ભારતીય ક્રિકેટ ટીમે ઇડન ગાર્ડન સ્ટેડિયમમાં રમાયેલ પ્રથમ ટેસ્ટ મેચમાં વેસ્ટ ઇન્ડિઝને આજે શુક્રવારે એક પારી અને 51 રનોથી માત આપી દીધી છે . મેચમાં હારજીતનો નિર્ણય ત્રીજા દિવસે જ થઇ ગયો . વેસ્ટઇન્ડિઝે પ્રથમ પારીમાં 234 રન બનાવ્યા હતા . ભારતે પોતાની પ્રથમ પારીમાં 543 રન બનાવ્યા . પ્રથમ પારીના આધારે ભારતને 219 રનોની બઢત મળી હતી . જેના જવાબમાં રમવા માટે ઉતરેલી વેસ્ટઇન્ડિઝની ટીમ બીજી પારી માત્ર 168 રન જ બનાવી શકી . ભારત તરફથી મોહમ્મદ સમીએ બીજી પારીમાં પાંચ અને મેચમાં 9 વિકેટ પોતાના નામે કરી જ્યારે અશ્વિને બીજી પારીમાં ત્રણ વિકેટ લીધી . અશ્વિને મેચમાં પાંચ વિકેટ લીધી . આ જીતની સાથે ભારતે બે મેચોની શ્રેણીમાં 1 - 0થી બઢત બનાવી લીધી છે . ઇડનમાં પોતાની છેલ્લી ટેસ્ટ રમી રહેલા સચિન તેડુલકરને તેમના સાથીઓએ જીત રૂપે ભેંટ આપી . ઉલ્લેખનીય છે કે સચિન 14 નવેમ્બરના રોજ મુંબઇના વાનખેડે સ્ટેડિયમમાં યોજાનાર શ્રેણીની બીજી ટેસ્ટમેચ બાદ ક્રિકેટમાંથી સન્યાસ લઇ લેશે . જે સચિનની કારકિર્દીની 200મી ટેસ્ટમેચ હશે . આ પહેલા ભારત અને વેસ્ટઇન્ડિઝની વચ્ચે રમાઇ રહેલી કોલકાતા ટેસ્ટના ત્રીજા દિવસે ભારતની પ્રથમ પારી 435 રનમાં સમેટાઇ ગઇ છે . આજે ભારતે 354 રનથી આગળ રમવાનું શરુ કર્યું અને આર . અશ્વિને શાનદાર સદી ફટકારી . ગઇકાલે ટેસ્ટના બીજા દિવસે રોહિત શર્માએ સદી ફટકારી હતી . ભારતે બીજા દિવસની રમત પૂરી થવા સુધી છ વિકેટ પર 354 રન બનાવ્યા હતા . ભારત તરફથી રોહિત શર્માની શાનદાર 177 અને આર . અશ્વિનની 124 રનોની પારી કારણે ટીમ ઇન્ડિયા મજબૂત સ્થિતિમાં આવી શકી . ભારતને પ્રથમ પારીમાં 219 રનોની બઢત નોંધાવી છે . પ્રથમ દિવસની રમતઃ પ્રથમ દિવસે વેસ્ટઇન્ડિઝના 234 , અને ભારતના 37 રન બીજા દિવસની રમતઃ ભારત 354/6 : સચિને કર્યા નાખુશ , રોહિતની અણનમ સદીએ કર્યા ખુશ


નવી દિલ્હી , 22 સપ્ટેમ્બર : પ્રથમ ટ્વેંટી - 20 વર્લ્ડ કપ વિજેતા ટીમ ઇન્ડિયાની મુશ્કેલીઓ આ વખતે સતત વધતી જઈ રહી છે . ઇંગ્લેન્ડ સાથે મહત્વની મેચ પહેલાં ટીમ ઇન્ડિયાના બે સ્ટાર બેટ્સમેન બીમાર થઈ ગયા છે . અફઘાનિસ્તાન સામેના વિજયમાં મહત્વની ભૂમિકા ભજવનાર યુવરાજ સિંહના ગળામાં સોજો છે , તો સુરેશ રૈનાના પેટમાં ગરબડ પેદા થઈ છે . બીમારીથી પરેશાન બંને ખેલાડીઓ શુક્રવારે ટીમ સાથે પ્રેક્ટિસ સેશનમાં નહોતા આવ્યાં . મળતી માહિતી પ્રમાણે યુવી - રૈના ટીમના મેડિકલ સ્ટાફના ઑબ્ઝર્વેશન હેઠળ છે . સૂત્રોએ જણાવ્યું કે બંનેની બીમારી અંગે કેપ્ટન મહેન્દ્રસિંહ ધોની ટેંશનમાં છે . તેઓ ડ્રેસિંગ રૂમમાં ઘણાં પરેશાન દેખાયાં . અફઘાનિસ્તાન જેવી નબળી ટીમ સામે માંડ વિજય હાસલ કરનાર ટીમ ઇન્ડિયા માટે આ સમાચાર મુશ્કેલી પેદા કરનાર છે . એક પછી એક મેચમાં વીરેન્દ્ર સહેવાગ તેમજ ગૌતમ ગંભીરની જોડીના પ્રદર્શને ટીમ ઇન્ડિયાની મુશ્કેલીઓ ઓછી કરવાની જગ્યાએ વધારી છે . જો એવું જ ચાલ્યું તો ભારતીય ટીમ કદાચ ફાઇનલ સુધી પણ નહીં પહોંચી શકે . સાથે જ ગંભીર અને સહેવાગ ઉપરાંત ઝહીર ખાન પણ ટીમ ઇન્ડિયાની મુશ્કેલીઓ વધારી રહ્યાં છે . શ્રીલંકા વિરુદ્ધ પ્રેક્ટિસ મેચમાં ગંભીર 4 રન બનાવી રિટાયર્ડ હર્ટ થયાં , જ્યારે સહેવાગ 12 રન બનાવી પેવેલિયન પરત ફર્યાં . બંને વચ્ચે માત્ર 9 રનની ભાગીદારી થઈ હતી . પાકિસ્તાન વિરુદ્ધ પ્રેક્ટિસ મેચમાં ગંભીર માત્ર 10 રન બનાવી આઉટ થયાં , તો સહેવાગે 28 રન બનાવ્યાં . અફઘાનિસ્તાન વિરુદ્ધ પ્રથમ મેચમાં ગંભીર 10 અને સહેવાગ 8 રન જ બનાવી શક્યા હતાં .


સોનાએ છેલ્લા એક વર્ષમાં ' ઝીરો ' ટકા રિટર્ન આપ્યું છે . એટલે કે વળતરની દ્રષ્ટિએ જોઇએ નકારાત્મક પરિણામ મળ્યું છે . મુંબઇમાં 4 સપ્ટેમ્બર , 2013ના રોજ 22 કેરેટ સોનાના ભાવ 2,845 હતા . વર્તમાન સમયમાં તેનો ભાવ રૂપિયા 2,600 ચાલી રહ્યો છે . ગયા વર્ષની સરખામણીએ સોનાના ભાવો ઘટતાં તેમાં રોકાણ કરનારાને નુકસાન થયું છે . તેના પરથી સ્પષ્ટ કહી શકાય કે ગયા વર્ષે જેણે પણ સોનામાં રોકાણ કર્યું હશે તેઓને પોતાના નિર્ણય પર પસ્તાવો થતો હશે . બીજી તરફ રોકાણના અન્ય સૌથી મોટા અને આકર્ષક વિકલ્પ એટલે કે શેરબજારની વાત કરીએ તો સેન્સેક્સ સૂચકઆંકમાં લગભગ 50 ટકાનો વધારો નોંધાયો છે . આંકડાઓને આધાર રાખીને વાત કરીએ તો સપ્ટેમ્બર 2013માં સેન્સેક્સ 18,000ની સપાટીએ ટ્રેડ થઇ રહ્યો હતો . આજે સેન્સેક્સ 27,000ની સપાટીએ પહોંચ્યો છે . એટલેકે તેમાં સીધો 50 ટકાનો વધારો જોવા મળ્યો છે . આ તેજીમાં કેટલાક સ્ટોક્સ વધ્યા છે તો કેટલાક ઘટ્યા પણ છે . આ સ્થિતિને જોતા જ રોકાણકારોને એક જ પ્રશ્ન થાય કે વર્તમાન સમયમાં રોકાણ કરવું હોય તો શેમાં રોકાણ કરવું શ્રેષ્ઠ સાબિત થઇ શકે છે ? તેનો જવાબ આપવાનો અહીં પ્રયાસ કરવામાં આવ્યો છે . . .


મોટી સંખ્યામાં નાના રેસ્ટૉરન્ટ અને એવી કંપનીઓ કે જે ગ્રાહકોને સીધો જ માલ વેચતી હોય છે તેઓ ગ્રાહકો પાસેથી જીએસટી વસુલ તો કરી રહી છે , પરંતુ તેઓ સરકારને જમા કરાવતા નથી , કે જીએસટી રીટર્ન ફાઇલ કરી રહ્યા નથી . આવા કેસો સોલ્વ કરવા માટે જીએસટી અધિકારીઓ એક સિસ્ટમ પણ તૈયાર કરવા માટે કામ કરી રહ્યા છે . તમને જણાવી દઈએ કે ઘણા ગ્રાહકોએ આઇઆરઆઈએસ પેરિડોટ ( IRIS Peridot ) કન્ઝ્યુમર મોબાઇલ એપ દ્વારા ફરિયાદ દાખલ કરી છે કે નાના રેસ્ટોરન્ટ્સમાં જીએસટીનો ચાર્જ વસૂલવામાં આવે છે , પરંતુ આ ટેક્સ સરકારી ખાતામાં જમા કરાવ્યો નથી અને આ રેસ્ટોરન્ટ્સએ જીએસટી રિટર્ન ફાઈલ કર્યું નથી . ઘણા ગ્રાહકોએ એપ ડાઉનલોડ કરી જણાવી દઈએ કે આ એપને ઘણા ગ્રાહકોએ ડાઉનલોડ કરી છે . આ એપ જીએસટી સર્વિસ પ્રોવાઇડર દ્વારા વિકસાવવામાં આવ્યું છે . આમાં વ્યવસાયકાર અથવા સર્વિસ પ્રોવાઇડરના જીએસટી ઓળખ નંબરને સ્કેન કરીને , તે નિર્ધારિત કરી શકાય છે કે વ્યવસાયકારે રિટર્ન ફાઈલ કર્યું છે કે નહીં . મોટો ઝટકો ! રાંધણ ગેસના ભાવ વધ્યા , હવે આ કિંમતે મળશે LPG સિલિન્ડર તમને જણાવી દઈએ કે 1.5 કરોડ રૂપિયા સુધીનો ધંધો કરનારા નાના વ્યવસાયકારોને કંપોજિશન યોજના લેવાનો વિકલ્પ હોય છે . તેઓએ દર ક્વાર્ટરમાં રિટર્ન ફાઇલ કરવાનું હોય છે . પરંતુ કંપોજિશન યોજનાનો વિકલ્પ પસંદ કરનારા વ્યવસાયકારો ગ્રાહકો પાસેથી જીએસટી વસુલ કરી શકશે નહિ . તેઓએ તેમના બિલ અથવા ઇનવોઇસ પર પણ લખવું પડશે કે તેઓ કંપોજિશન યોજના હેઠળ આવે છે , તેથી માલ પુરવઠો અથવા આપવામાં આવેલી સેવા પર જીએસટી લેવા માટે હકદાર નથી . કારોબારીઓ , વેપારીઓ અને ઉત્પાદકો જે કંપોજિશન યોજના હેઠળ આવે છે તેઓએ તેમના ટર્નઓવર પર માત્ર એક ટકાના દરે જ જીએસટી ચૂકવવાનું હોય છે . જ્યારે , કંપોજિશન યોજના હેઠળ રેસ્ટોરંટએ પાંચ ટકા અને સર્વિસ પ્રોવાઇડર્સને 6 ટકાના દરથી જીએસટી ચુકવણીની સુવિધા આપવામાં આવી છે . આ રકમ ગ્રાહકો પાસેથી વસુલ કરી શકાતી નથી . જીએસટી ચોરીની વિભાગ તપાસ કરી રહી છે અધિકારીઓના જણાવ્યા મુજબ , તેઓ કહે છે કે અમને ગ્રાહકો તરફથી ઘણી ફરિયાદો મળી છે કે જે જીએસટી રિટર્ન ફાઈલ કરાવતા નથી ગ્રાહકો પાસેથી જીએસટી પ્રાપ્ત કરી રહ્યા છે . કેટલાક ગ્રાહકોએ નાના સ્થાનિક રેસ્ટોરેન્ટ દ્વારા જીએસટી ચાર્જ કરવા વિશે ફરિયાદ કરી છે . જ્યારે આ રેસ્ટોરન્ટ કંપોઝીશન યોજના હેઠળ આવે છે . અધિકારીએ કહ્યું કે ફરિયાદોની સંખ્યા ખૂબ વધુ છે . કરવેરા વિભાગ એવી સિસ્ટમ પર કામ કરી રહ્યું છે , જેનાથી જાણી શકાય કે કેટલાની કર ચોરી થઇ છે . આ પછી , આ કેસો ફિલ્ડમાં કામ કરતા અધિકારીઓને મોકલવામાં આવશે . SBI ના આ SMS ને ઇગ્નોર ન કરો , નહિ તો ખાલી થઇ જશે એકાઉન્ટ


એક તરફ જ્યાં ભારતની અર્થવ્યવસ્થાની મુશ્કેલીઓ વધી છે ત્યાં ભાજપ અને પીએમ નરેન્દ્ર મોદી માટે એક સારા સમાચાર આવ્યા છે . વર્લ્ડ બેંકે ભારત અને વડાપ્રધાન નરેન્દ્ર મોદીના ભરપૂર વખાણ કર્યા છે . દક્ષિણ એશિયા માટે વર્લ્ડ બેંકના વાઇસ પ્રેસિડન્ટ એનેટ્ટ ડિક્સને ઇઝ ઓફ ડૂઇંગ બિઝનેસ રિપોર્ટને આધાર બનાવીને ભારતના વખાણ કર્યા છે . તેમણે કહ્યું કે આ વર્ષે ભારત દુનિયાના ટોપ 10 દેશામાં જોડાયું છે જ્યાં સરળતાથી વેપાર કરી શકાય . અને આ મામલે ખુદની રેકિંગ ભારતે વધારી છે . તેમણે કહ્યું કે ભારતે અન્ય દેશો કરતા પોતાની રેન્કિંગ 30 સ્થાન ઉપર લાવી છે જે ખરેખરમાં વખાણવા લાયક વાત કહેવાય . જ્યાં અર્થવ્યવસ્થા માટે મોદી સરકારના નોટબંધી અને જીએસટી જેવા નિર્ણયોને જવાબદાર માનવામાં આવી રહ્યું છે ત્યાં જ વર્લ્ડ બેંકે પીએમ મોદીના નેતૃત્વને ખૂબ જ પસંદ કર્યું છે . વર્લ્ડ બેંકના વાઇસ પ્રેસિડન્ટે કહ્યું કે જો ભવિષ્યમાં પણ પીએમ મોદીની લીડરશીપ રહી અને તેમનાથી જે રીતનું કો - ઓર્ડિનેશન અમને જોવા મળ્યુ તે પ્રમાણે આશા રાખી શકાય કે ભારત આવનારા સમયમાં સારો વિકાસ કરશે . વર્લ્ડ બેંકે મંગળવારે સાંજે ઇઝ ઓફ ડૂઇંગ બિઝનેસ રિપોર્ટ જાહેર કર્યો છે . રિપોર્ટ પછી નાણાં પ્રધાન અરુણ જેટલીએ પ્રેસ કોન્ફર્ન્સ કરીને ભારતનો નંબર હવે 130 માંથી 100 માં નંબર પર આવી ગયો છે તેમ જાણકારી આપી હતી . ભારતમાં વેપાર કરવાને સરળ માનવામાં આવી રહ્યું છે તેમ આ રિપોર્ટમાં જણાવવામાં આવ્યું છે . તેમણે કહ્યું કે વિજળી કનેક્શનને લઇને ભારત 29માં સ્થાને પહોંચ્યું છે . ભારત હવે સુવિધાની તમામ કસોટી પર એક પછી એક ખરું ઉતરી રહ્યું છે . જેટલીએ કહ્યું કે તેનાથી ટેક્સને લઇને કરવામાં આવેલા સુધારામાં સૌથી વધુ ફાયદો થયો છે


આંતરરાષ્ટ્રીય ક્રિકેટમાં અનેક ખેલાડીઓએ વિભિન્ન પ્રકારના રેકોર્ડ નોંધાવ્યા છે . સર ડોન બ્રેડમેને જ્યારે પોતાની કારકિર્દી પૂર્ણ કરી ત્યારે તેમણે 29 સદી ફટકારી હતી . એ સમયે એવું કહેવાતું હતું કે આગામી ઘણા વર્ષો સુધી આ રેકોર્ડ તૂટી શકશે નહીં , પરંતુ 36 વર્ષ બાદ સુનિલ ગાવસ્કરે તેમના રેકોર્ડને તોડ્યો , ત્યારબાદ પાંચ બેટ્સમેનોએ સુનિલ ગાવસ્કર દ્વારા બનાવવામાં આવેલા ટેસ્ટ ક્રિકેટમાં સૌથી વધુ સદીના રેકોર્ડને તોડી નાંખ્યો . જેમાં એક નામ ભારતના મહાન ખેલાડી સચિન તેંડુલકરનું પણ છે . સચિન તેંડુલકરે ટેસ્ટ ક્રિકેટમાં 50 સદીઓ ફટકારી છે . હાલના સમયે જોવામાં આવે તો એવો એકપણ ખેલાડી જણાતો નથી કે જે અમુક વર્ષેમાં સચિનના આ રેકોર્ડને તોડી શકશે . આવા અનેક રેકોર્ડ છે , જે સચિન તેંડુલકરે પોતાની 24 વર્ષ જેટલી લાંબી ક્રિકેટ કારકિર્દીમાં બનાવ્યા છે . આજે એમાના જ સાત એવા રેકોર્ડ અંગે અમે તસવીરો થકી માહિતી આપી રહ્યાં છીએ , જે ભવિષ્યમાં કોઇ ખેલાડી દ્વારા તોડવામાં આવશે કે કેમ તે એક પ્રશ્ન છે . ટીમ ઇન્ડિયાના યુવા ખેલાડી સંજુ સેમસનની 10 અજાણી વાતો 1975 WC : ‘અણનમ ' ગાવસ્કરના 174 બોલમાં માત્ર 36 રન ! આ પણ વાંચોઃ - . . . છતાં આ ખેલાડીઓ આગળ ન લાગ્યું ‘મહાન ' નું લેબલ


ભારત અને ઇંગ્લેંડ વચ્ચે રમાઇ રહેલ પહેલી ટેસ્ટ મેચનો આજે અંતિમ દિવસ હતો . ઇંગ્લેંડને હરાવવાનું વિશ્વ નંબર 1 ટીમ ભારતનું સપનુ આજે તૂટી ગયુ . મેચનુ કંઇ પરિણામ આવ્યુ નહિ અને મેચ ડ્રો રહી . રાજકોટના સૌરાષ્ટ્ર ક્રિકેટ સ્ટેડિયમમાં રમાયેલ મેચમાં ભારતની સ્થિતિ ખરાબ થઇ ગઇ હતી . 310 રનના ટાર્ગેટનો પીછો કરતા ટીબ્રેક બાદ ભારતે 3 વિકેટ પર 70 રન બનાવી લીધા હતા . ત્યારબાદ અજિંક્ય રહાણે પણ ચોથા વિકેટના રુપમાં આઉટ થઇ ગયા . ત્યારબાદ આર અશ્વિન પણ 32 રન બનાવીને આઉટ થઇ ગયા . ઋદ્ધિમાન સાહા પણ 9 રન બનાવીને આઉટ થઇ ગયા . અંતમાં ક્રીઝ પર રવિન્દ્ર જાડેજા અને વિરાટ કોહલીએ કમાન સંભાળી હતી . ઇંગ્લેંડના પહેલા દાવમાં 537 રનના જવાબમાં ભારતે 488 રન બનાવ્યા હતા . ઇંગ્લેંડે પોતાનો બીજો દાવ 3 વિકેટના નુકશાન પર 260 રન બનાવીને ઘોષિત કરી દીધો . ભારતને જીતવા માટે 310 રન જોઇતા હતા . ભારતે પોતાના બીજા દાવમાં 6 વિકેટના નુકશાન પર 172 રન બનાવ્યા . આ રીતે મેચ ડ્રો ગઇ હતી . દિવસના પહેલા સેશનમાં ઇંગ્લેંડને હસીબ હમીદ અને જો રુટના રુપમાં બે ઝટકા લાગ્યા . કુકે પોતાની 30મી સદી પણ ફટકારી . તમને જણાવી દઇએ કે ઇંગ્લેંડે જો રુટ ( 124 ) , મોઇન અલી ( 117 ) અને બેન સ્ટોક્સની સદીઓની મદદથી પહેલા દાવમાં 537 રનનો વિશાળ સ્કોર ઉભો કરી દીધો હતો અને બાદમાં તે ભારતને પહેલા દાવના આધાર પર 488 રન પર રોકીને 49 રનોથી આગળ હતુ .


એપલના નેક્સ્ટ જનરેશન હાઇઇંડ સ્માર્ટફોન આઇફોન 6ને લઇને અનેક સમાચારો અને કોન્સેપ્ટ ડિઝાઇન પોપ્યુલર થઇ રહી છે . જો કેક , હજુ પણ આઇફોન 6ની ડિઝાઇન અંગે કોઇને ખાસ જાણકારી નથી , પરંતુ ઇટાલિયન એજન્સી સેટ સોલ્યુશને આઇફોન એર કોન્સેપ્ટ ડિઝાઇન કાઢી છે , જેમાં આઇફોન 6ને ફેંસી લુક સાથે સ્લીક ડિઝાઇન આપવામાં આવી છે . કોન્સેપ્ટ ફોન આઇફોન એરની સાઇઝ 6 એમએમ છે સાથે જ તેનો વજન માત્ર 70 ગ્રામ છે , જે કોઇપણ સ્માર્ટફોન કરતા ઘણો ઓછો છે . ફીચર પર નજર ફેરવવામાં આવે તો એજન્સીના કોન્સેપ્ટ આઇફોન એરમાં ટચ આઇડી ફિંગરપ્રીન્ટ સ્કેનર સાથે 4 ઇન્ચની ફુલ એચડી સ્ક્રીન અને 64 બીટ ચિપસેટ , 2 જીબી રેમ આપવામાં આવી છે . આઇફોન એરમાં 16 જીબી , 32 જીબી અને 64 જીબી ઇન્ટરનલ મેમરી ઓપ્શન હશે . 12 મેગા પિક્સલના રિયર ફેસિંગ કેમેરા સાથે એરમાં મેટર ચેસિસ અને આઇઓએસ 7 વર્ઝન ઓએસ હશે . આશા રાખવામાં આવી રહી છે કે એપલ નવા આઇફોન 6ને સપ્ટેમ્બર 2014 સુધીમાં લોન્ચ કરી શકે છે . તો ચાલો તસવીરો થકી જાણીએ આઇફોન એરમાં વધુ શું આપવામાં આવશે .


જોકે સુપ્રીમ કોર્ટે બીસીસીઆઇએ જણાવ્યું કે તેની તપાસ સમિતિ નિર્ધારિત સમયમાં તપાસ પૂરી કરે . એ બીસીસીઆઇની જવાબદારી છે કે તે આઇપીએલને એક જેન્ટલમેન ગેમ બનાવી રાખે . સુપ્રીમ કોર્ટે બીસીસીઆઇ તપાસ સમિતિથી 15 દિવસના અંદર રિપોર્ટ માંગ્યો છે . ઉલ્લેખનીય છે કે આઇપીએલમાં સ્પોટ ફિક્સિંગમાં ત્રણ ખેલાડીઓની ધરપકડ કર્યા બાદ સુપ્રીમ કોર્ટમાં એક જાહેર હિતની અરજી દાખલ કરવામાં આવી હતી . અરજીમાં માંગ કરવામાં આવી હતી કે સેમીફાઇનલ અને ફાઇનલ મેચો પર પ્રતિબંધ લગાવી દેવામાં આવે . અરજીમાં કહેવામાં આવ્યું છે કે જ્યાં સુધી આઇપીએલમાં ફિક્સિંગની તપાસ પૂરી ના થઇ જાય ત્યા સુધી આઇપીએલની મેચો પર પ્રતિબંધ લગાવી દેવામાં આવે . સુપ્રીમ કોર્ટે આઇપીએલની બાકીની મેચ પર પ્રતિબંધ લગાવવાની અરજીનો સ્વીકાર કરી તેની પર આજે બપોરે 2 વાગે સુનવણીમાં પોતાનો નિર્ણય સુણાવ્યો હતો . જેમાં કોર્ટે આ અરજીને ફગાવી દેતા કહ્યું કે કેટલાક લોકોના કારણે આખી રમત પર પ્રતિબંધ મૂકી શકાય નહીં . ઉલ્લેખનીય છે કે આઇપીએલના પ્લે ઓફ મુકાબલા આજથી શરૂ થઇ રહી છે .


આઇપીએલ 10 સિઝનની આજે 52મી મેચ છે , જે દિલ્હી ડેરડેવિલ્સ અને રાઇઝિંગ પુણે સુપરજાઇન્ટસ વચ્ચે આ મેચ હાલ દિલ્હીના ખચાખચ ભરેલા ફિરોઝશાહ કોટલા સ્ટેડિયમમાં રમાઇ રહી છે . ત્યારે આ મેચની તમામ લેટેસ્ટ માહિતી જાણવા માટે આ પેજને રિફ્રેશ કરતા રહો . અહીં અમે તમને આ મેચની તમામ અપડેટ આપતા રહીશું . UPDATE : રાઇઝિંગ પુણે સુપરજાઇન્ટસઃ અજિંક્ય રહાણે , રાહુલ ત્રિપાઠી , સ્ટીવ સ્મિથ ( કેપ્ટન ) , મહેન્દ્રસિંઘ ધોની ( વિકેટ કીપર ) , બેન સ્ટોક્સ , મનોજ તિવારી , ક્રિશ્ચિયન , વોશિંગ્ટન સુંદર , શાર્દુલ ઠાકુર , જયદેવ ઉનડકટ , એડમ ઝમ્પા દિલ્હી ડેરડેવિલ્સઃ સંજુ સેમસન , કરૂણ નાયર , રિષભ પંત , શ્રેયસ અય્યર ( વિકેટ કીપર ) , માર્લોન સેમ્યુઅલ્સ , કોરી એન્ડરસન , શાહબાજ નદીમ , પેટ કમિન્સ , અમિત મિશ્રા , ઝહિર ખાન , મોહમ્મદ શમી ,


મુંબઈ , 18 સપ્ટેમ્બર : દરેક માણસનું જીવન સમજૂતીઓથી ભરેલું હોય છે . સંબંધોથી લઈને પોતાની ઇચ્છાઓ અને પોતાના સપનાઓ સુધીમાં માણસે સમજૂતીઓ કરવી પડે છે . પણ માત્ર સામાન્ય માણસે જ સમજૂતીઓ દ્વારા જીવન જીવવુ પડે છે એવું નથી . મોટા અને સફળ માણસોએ પણ ઘણી વાર ઘણી બધી સમજૂતીઓ કરવી પડે છે . બૉલીવુડના કિંગ ખાન તરીકે ઓળખાતા શાહરુખ ખાને પણ પોતાના જીવનમાં ઘણી સમજૂતીઓ કરી છે અને આ વાતનો તેમણે સ્વીકાર પણ કર્યો છે . આજે જ શાહરુખે ટ્વિટર પર ટ્વિટ કર્યું છે , ‘મતભેદો ક્યારેક - ક્યારેક બે વ્યક્તિઓને નજીક લઈ આવે છે અને ક્યારેક - ક્યારેક તેમને જુદાં કરી દે છે . પણ બંને જ પરિસ્થિતિઓમાં આપે સમજૂતી કરવી પડશે . તેથી ખુશ રહીને સમજૂતીઓ અપનાવો - સ્વીકારો . ' શાહરુખ ખાને ઘણાં સુંદર અંદાજમાં સંબંધો અને તેમને નિભાવવાની રીત સમજાવી દીધી , પણ સાથે - સાથે તેમણે આડકતરી રીતે એ પણ જણાવી દીધું કે તેમણે પોતે પણ પોતાના જીવનમાં ઘણી સમજૂતીઓ કરી છે . શાહરુખના જીવન અંગે તો દરેકને ખબર છે અને દરેકને તેમના જીવનની મુશ્કેલીઓ અંગે પણ માહિતી છે , પણ તેમણે કિંગ ખાનની કુર્સી સુધી પહોંચતા કેટલી મુશ્કેલીઓ અને સમજૂતીઓથી ભરેલું જીવન જીવ્યું છે , તે પોતે જ જાણે છે , બીજું કોઈ નહિં . જોવા જઇએ તો હાલ શાહરુખ પાસે દરેક એવી ચીજ છે , જે કોઈ પણ માણસના જીવનને સુંદર બનાવી શકે છે , જેમ કે તેમના બાળપણનો પ્રેમ ગૌરી ખાન , તેમની પુત્રી સુહાના , બૉલીવુડના કિંગ ખાનની ઉપાધિ , કરોડો ફેન્સ અને બેહદ સફળતા . આમ છતાં શાહરુખ આજે પણ પોતાની માટી અને પોતાના અત્યાર સુધીના મુશ્કેલીજનક સફરને યાદ કરે છે .


ભારતીય સ્માર્ટફોન બજાર હોય કે વિશ્વ . મોબાઇલ બજારમાં સતત એકથી એક ચઢિયાતા સ્માર્ટફોન દરરોજ રજૂ કરવામા આવતા હોય છે . એક તરફ મોંઘવારી માજા મુકી રહી છે , ત્યારે સ્માર્ટફોનની ખરીદીમાં પણ મોંઘવારીની ચોક્કસપણે અસર વર્તાઇ રહી છે . જેને ધ્યાનમાં રાખીને વિવિધ કંપનીઓ દ્વારા બજેટ સ્માર્ટફોન લોન્ચ કરવામાં આવી રહ્યાં છે . જેમાં નોકિયા , સેમસંગ , માઇક્રોમેક્સ , સોની સહિતની મોબાઇલ નિર્માણ કરતી કંપનીઓ છે . આજે અમે અહીં એવા જ કેટલાક સ્માર્ટફોન અંગે જણાવી રહ્યાં છે , જે તમારા બજેટમાં ફીટ બેસી શકે છે . જેની કિંમત 5 હજાર રૂપિયાથી લઇને 15 હજાર રૂપિયા સુધીની છે . તો ચાલો તસવીરો થકી નિહાળીએ આ સ્માર્ટફોનને અને જાણીએ કે તેમાં કેવા પ્રકારના ઉપયોગી ફીચર આપવામાં આવ્યા છે .


શિક્ષક સખત પણ હોઈ શકે અને નરમ પણ . તેઓ લોકોના હૃદયને સ્પર્શી પણ શકે છે , તો પોતાના કઠોર વચનોથી દુભાવી શકે છે . બૉલીવુડ વર્ષોથી શિક્ષકોના મહત્વને દર્શાવતુ રહ્યું છે . બૉલીવુડ ફિલ્મોમાં અમિતાભ બચ્ચન , આમિર ખાન અને નસીરુદ્દીન શાહ જેવા અભિનેતાઓએ શિક્ષકની મહત્વની ભૂમિકા ભજવી છે . આવતીકાલે 5મી સપ્ટેમ્બર એટલે કે શિક્ષક દિવસ છે . તે ઉપલક્ષ્યમાં અમે આજે આપને બૉલીવુડની કેટલીક એવી ફિલ્મોનો પરિચય કરાવીશું કે જે શિક્ષક - વિદ્યાર્થી સંબંધ આધારિત હોય . સો વર્ષોના સિનેમાની સફરમાં એમ તો ઘણી - બધી ફિલ્મો શિક્ષકો અને વિદ્યાર્થીઓના સંબંધ પર આધારિત આવી છે , પરંતુ તાજેતરના વર્ષોમાં આવેલી કેટલીક મહત્વની ફિલ્મોમાં આપણે મોહબ્બતેં કે સ્ટુડન્ટ ઑફ ધ ઈયર જેવી ફિલ્મોના નામ ગણાવી શકીએ . આ ફિલ્મોમાં શિક્ષક અને વિદ્યાર્થીઓ વચ્ચે લાગણી , ક્લેષ તથા પ્રેમપૂર્ણ સંબંધો દર્શાવાય હતાં . આવો જોઇએ શિક્ષક - વિદ્યાર્થી સંબંધ આધારિત ટૉપ ટેન ફિલ્મો :


આધિકારીક સૂત્રોએ જણાવ્યું હતું કે વોડાફોને સોમવારે નોટીસ ફટકારી હતી . કંપનીએ તેની ચૂકવણી 15 દિવસોમાં કરવાનું કહ્યું છે . દરેક નાણાંકીય વર્ષ માટે કંપની પર કેટલો દંડ લગાવ્યો છે તેની જાણ થઇ નથી . દૂરસંચાર લાઇસન્સોના આધારે દૂરસંચાર ઓપરેટરોને નોંધાયેલ કુલ આવક પર લાઇસન્સ દર અને સ્પેક્ટ્રમના ઉપયોગ માટે ચૂકવણી કરવી પડે છે . આ રેવન્યૂ ફક્ત દૂરસંવ્હાર સેવાઓથી પ્રાપ્ત થાય છે . આધિકારીક સૂત્રોએ જણાવ્યું હતું કે ડૉટને જાણવા મળ્યું છે કે આ નોંધાયેલ રેવન્યૂ યોગ્ય નથી . વોડાફોને આ ટિપ્પણીથી મનાઇ કરી દિધી છે . કંપની પહેલાંથી જ સરકાર સાથે 11,200 કરોડ રૂપિયાના ટેક્સની લેણદેણના વિવાદમાં ગુંચવાયેલી છે .


ICICI બેંકનો ડ્રીમ એજ્યુકેશન પ્લાન માર્કેટમાં ઉપલબ્ધ અન્ય એજ્યુકેશન પ્લાન્સની સરખામણીએ અલગ છે . આ પ્લાન થોડા ઓછા ગાળા માટે છે અને વધારે અનુકૂળતા પ્રદાન કરે છે . ICICI બેંકનો ડ્રીમ એજ્યુકેશન પ્લાન કેવી રીતે કામ કરે છે ? ICICI બેંકનો ડ્રીમ એજ્યુકેશન પ્લાન એક રિકરિંગ ડિપોઝિટની જેમ કામ કરે છે . જેમાં દર મહિને આપે કેટલીક નિશ્ચિત કરેલી રકમ જમા કરાવવાની હોય છે . તેમાં લઘુત્તમ સમયગાળો 3 વર્ષનો રાખવામાં આવ્યો છે . ત્યાર બાદ આપ આપના બાળકની જરૂપિયાત અનુસાર તેમાંથી કેટલા નાણાનો ઉપયોગ કરવો અથવા મેળવવા તે નક્કી કરી શકો છો . તેમાં ત્રિમાસિક ધોરણે તથા વાર્ષિક ધોરણે નાણા મેળવી શકાય છે . ઉદાહરણ તરીકે આપે આઠ વર્ષ માટે દર મહિને રૂપિયા 3,000 જમા કરાવવાનો નિર્ણય લીધો છે . જે મુજબ 8 વર્ષ બાદ આપની પાસે અંદાજે રૂપિયા 4 લાખ જેટલી રકમ ભેગી થાય છે . ત્યાર બાદ તમે તમારી જરૂરિયાત અનુસાર દર ત્રણ મહિને રૂપિયા 55,000 ઉપાડી શકો છો . જો કે આ માત્ર ઉદાહરણ પૂરતું છે . ICICI બેંકના વ્યાજદર અલગ છે . સકારાત્મક બાબતો આ યોજનાની કેટલીક સકારાત્મક બાબતો એ છે કે તેમાં આપના નાણાની સુરક્ષા છે . સમયગાળા દરમિયાન બેંક તમને એફડી જેટલું વ્યાજ ચૂકવે છે . આ રકમની સામે આપને લોન પણ મળી શકે છે . તેમાં પ્રિમેચ્યોર ક્લોઝરની સુવિધા છે . ઉપરાંત તમે પેઆઉટ માસિક ધોરણે પણ પ્રાપ્ત કરી શકો છો . તમારા બાળકની ફીની જરૂરિયાત અનુસાર તમે તે સમયગાળામાં પણ પેમેન્ટ મેળવી શકો છો . તારણ : ICICI બેંકનો ડ્રીમ એજ્યુકેશન પ્લાનમાં ખાસ નકારાત્મક બાબતો જોવા મળી નથી . રોકાણના સમયે સ્કીમમાંથી ટીડીએસ કપાતો નથી . જો કે રોકાણના અંતમાં વ્યાજ કરપાત્ર બને છે . આમ આ યોજના લાભદાયી છે .


નવી દિલ્હી , 29 ઓક્ટોબર : કોમ્પ્યુટર અને મોબાઇલ ફોન બનાવનારી કંપની એપ્પલે તેના ચોથા ત્રિમાસિક ગાળામાં સાડા સાત અબજ ડોલરનો નફો થયો હોવાની જાહેરાત કરી છે . જો કે નફામાં આ 26 ટકા વધારાની સાથે આઇફોનનું વેચાણ 3 કરોડ 38 લાખ ડોલર થયું છે . જો કે સતત ત્રીજા ત્રિમાસિક ગાળામાં એપ્પલના નફામાં ઘટાડો નોંધાયો છે . એપ્પલનો વાર્ષિક નફો જોઇએ તે ઘટીને 37 અબજ ડોલર જેટલો થઇ ગયો છે . છેલ્લા 11 વર્ષમાં આવું પહેલીવાર બન્યું છે કે જ્યારે કંપનીની વાર્ષિક આવકમાં આટલો મોટો ઘટાડો નોંધાયો હોય . આમ છતાં કંપનીના કાર્યકારી અધિકારી ટીમ કૂકનું કહેવું છે કે આવકની બાબતમાં કંપનીની સ્થિતિ પહેલા કરતા મજબૂત બની છે . માર્કેટના વિશ્લેષકો તેનાથા ખાસ રાજી નથી . તેમનું માનવું છે કે આગામી સમયમાં પણ કંપનીની આવક ઘટી શકે છે . આ સામે કંપનીનો દાવો છે કે આવતા વર્ષે તેની આવક 55થી 58 અબજ ડોલરની વચ્ચે પહોંચી જશે . એપ્પલે સાથે જણાવ્યું છે કે આવનારા થોડા સપ્તાહોમાં તે આવકનો આ હિસ્સો શેરધારકોના ખિસ્સા સુધી પહોંચાડશે .


લગ્નના બંધનમાં બંધાયા બાદ બોલિવુડ અભિનેત્રી પ્રિયંકા ચોપડા અને નિક જોનસનો પહેલો ફોટો સામે આવ્યો છે . આ ફોટામાં પ્રિયંકા લીલા રંગની સાડીમાં જોવા મળી રહી છે . તેમની સાથે પતિ નિક જોનસ પણ છે . પ્રિયંકા - નિક બંનેનો આ ફોટો તે સમયે સામે આવ્યો જ્યારે તે ઉમેદ ભવન પેલેસમાં આયોજિત બે દિવસીય લગ્ન સમારંભ પૂર્ણ થયા બાદ જોધપુરથી રવાના થઈ રહ્યા હતા . આ દરમિયાનનો વીડિયો પણ સામે આવ્યો છે જેમાં નિક અને પ્રિયંકા સાથે છે . નિક જોનસે પ્રિયંકાનો હાથ પકડી રાખ્યો છે અને ભીડ વચ્ચે આગળ વધી રહ્યા છે . આ દરમિયાન જ્યારે પ્રિયંકા ત્યાં હાજર લોકોનું અભિવાદન કરીને નમસ્તે કર્યુ તો નિકે પણ તે જ રીતે નમસ્તે કર્યુ . જુઓ લગ્ન બાદના આ કપલના ફોટો . . . આ પણ વાંચોઃ પુરુષોની નજરમાં આવી હોવી જોઈએ તેમની ગર્લફ્રેન્ડ આ પણ વાંચોઃ Video : સંગીત સેરેમનીમાં મન ભરીને નાચ્યા નિક - પ્રિયંકા અને વિદેશી મહેમાન


મુંબઈ , 22 સપ્ટેમ્બર : મધુર ભંડારકરની ફિલ્મ હીરોઇન ઇમ્પ્રેસિવ નથી , પણ નબળી છે . એમ કહેવું છે ફિલ્મ સમીક્ષક વિવેક મોરાનીનું . વિવેકે સહારા સમય સાથે વાતચીત કરતાં જણાવ્યું હતું કે ફિલ્મ હીરોઇનમાં બધુ બહુ જ સારું છે , માત્ર વાર્તાને છોડીને . મધુરની ફિલ્મ હીરોઇન પાસેથી લોકોએ ઘણી આશાઓ સેવી લધી હતી . કદાચ તેથી જ લોકોને તે બહુ વધારે પ્રભાવિત ન કરી શકી . ફિલ્મની પટકથા બહુ જ નબળી છે , જેથી કરીનાનો પ્રભાવશાલી અભિનય પણ ફિલ્મને નહીં બચાવી શકશે . વિવેક મોરાનીએ જણાવ્યુ હતું કે કરીના કપૂર માટે ફિલ્મમાં કરવા માટે ઘણુ બધુ હતું , પણ નબળી સ્ક્રિપ્ટને ભરોસે તેઓ શું કમાલ દાખવી શકે ? તેમણે સ્પષ્ટ રીતે જણાવ્યું કે હીરોઇનમાં કઈં પણ નવું નથી . આપને જણાવી દઇએ કે શુક્રવારે રિલીઝ થયેલી ફિલ્મ હીરોઇનને શાનદાર ઓપનિંગ મળી નથી . ફિલ્મ પ્રત્યે મિશ્ર પ્રત્યાઘાત પડ્યાં છે . ફિલ્મના જોરદાર પ્રમોશન પછી પણ ફિલ્મ પહેલાં દિવસે વધુમાં વધુ લોકોને થિયેટરો સુધી ખેંચી લાવવામાં નિષ્ફળ રહી છે . ફિલ્મમાં કરીના સાથે અર્જુન રામપાલ અને રણદીપ હુડા પણ છે , પરંતુ મેકિંગ ઑફ હીરોઇનમાં બંને સિતારાઓને કોઈ ખાસ મહત્વ અપાયું નથી . દરેક જગ્યાએ માત્ર મધુર અને કરીના જ દેખાયા , જે ફિલ્મની મંદ ઝડપ માટેનું કારણ રહ્યું . ખેર હવે હીરોઇન હિટ છે કે ફ્લૉપ , તે તો આગામી બે દિવસોમાં ખબર પડી જશે , જ્યારે બૉક્સ ઑફિસ કલેક્શન સામે આવશે .


બૉલીવુડના બાર્બી ગર્લ કૅટરીના કૈફ હાલ થાઈલૅન્ડમાં મસ્તી કરી રહ્યાં છે . કૅટરીના કૈફ સિદ્ધાર્થ બૅંગ બૅંગ ફિલ્મના શૂટિંગમાં વ્યસ્ત છે . ફિલ્મમાં તેમના હીરો હૃતિક રોશન છે . બૅંગ બૅંગ ફિલ્મનું નિર્માણ સલામ નમસ્તે , અંજાના - અંજાની , બચના ઐ હસીનો જેવી ફિલ્મોના દિગ્દર્શક સિદ્ધાર્થ આનંદ કરી રહ્યાં છે . ફિલ્મનું શૂટિંગ યૂરોપમાં શરૂ થઈ ગયું છે . કૅટરીના કૈફે યૂરોપીયન દેશ થાઈલૅન્ડમાં ફિલ્મના શૂટિંગ દરમિયાન દરિયા કિનારે ખૂબ મસ્તી કરી હતી . ફિલ્મમાં સંગીત વિશાલ - શેખરનં હશે , પટકથા સુજૉય ઘોષ તેમજ સુરેશ નાયરે લખી છે . બૅંગ બૅંગ ફિલ્મ અંગે મળતી માહિતી મુબજ પુન એક વાર હસીન બૉલીવુડ યુગલ કૅટરીના - હૃતિક મોટા પડદે દર્શકો સામે આવશે . ફિલ્મનું શૂટિંગ આવતા મહીનાથી શરૂ થશે . ફિલ્મનું નિર્માણ ફૉક્સ સ્ટુડિયો કરી રહ્યો છે . ફિલ્મ માટે કૅટ - હૃતિક ખાસ તાલીમ લેવાનાં છે , કારણ કે ફિલ્મમાં બંનેના ઘણાં સ્ટંટ્સ જોવા મળવાના છે . નોંધનીય છે કે બૅંગ બૅંગ ફિલ્મ હૉલીવુડની હિટ ફિલ્મ નાઇટ એન્ડ ડેની હિન્દી આવૃત્તિ હશે . કહે છે કે ફિલ્મને આબેહુબ હૉલીવુડની જેમ જ ફિલ્માવવામાં આવશે . તેથી ફિલ્મમાં કૅટરીના કૈફ તથા હૃતિક રોશન વચ્ચે એક લાંબુ લિપલૉક સીન પણ હશે . આ પહેલી વાર નથી કે કૅટ - હૃતિક લિપલૉક સીન આપશે . 2011માં ઝોયા અખ્તર દિગ્દર્શિત ઝિંદગી ના મિલેગી દોબારા ફિલ્મમાં બંનેએ કિસિંગ સીન આપ્યુ હતું .


ભારતમાંથી હજારો કરોડ રૂપિયા લઇને લંડન ભાગી જનાર વેપારી વિજય માલ્યા ચેમ્પિયન્સ ટ્રોફીની ભારત - પાકિસ્તાનની મેચ જોવા પહોંચ્યા હતા . ઉલ્લેખનીય છે કે , ભાગેડુ વેપારી વિજય માલ્યાની ધરપકડ કરવાની દરેક સંભવ કોશિશ ભારત સરકાર કરી ચૂકી છે . વિજય માલ્યા વિરુદ્ધ અનેક બેંકો પાસેથી લગભગ 9000 કરોડ રૂપિયા લઇને ભાગી જવાના આરોપ સહિત અન્ય ઘણા કેસો નોંધાયા છે . તેઓ આઇપીએલ ટીમ રોયલ ચેલેન્જર્સ બેંગ્લોરના માલિક પણ છે . બેંકો પાસેથી પૈસા લઇને વિજય માલ્યા લંડન નાસી છૂટ્યા હતા . વિજય માલ્યાના કેસ મામલે ઇડી પોતાની ચાર્જ શીટ તૈયાર કરી ચૂકી છે , જલ્દી જ માલ્યા વિરુદ્ધ લંડનની કોર્ટમાં આ ચાર્જ શીટ ફાઇલ કરવામાં આવશે . લંડનના વેસ્ટમિન્સ્ટર મેજિસ્ટ્રેટ કોર્ટમાં આઇડીબીઆઇ બેંક પાસેથી લગભગ 900 કરોડની લોન લેવાના મામલે વિજય માલ્યા વિરુદ્ધ સુનવણી ચાલી રહી છે . પ્રાપ્ત માહિતી અનુસાર , આ સુનવણીની આગલી તારીખ 13 જૂન છે . તપાસ એજન્સિઓને આ સમય આપવામાં આવ્યો છે , જેથી તેઓ પોતાની રિપોર્ટ સાથે કોર્ટમાં હાજર થાય . ઇડીએ પણ લગભગ 1000 પાનાંની ચાર્જ શીટ તૈયાર કરી છે . જેમાં કેસની વિગતો , ઇન્વેસ્ટિગેશન રિપોર્ટ અને બેંકો સાથેની પૂછપરછની જાણકારી છે . જો કે , વિજય માલ્યાની સ્ટેડિયમની આ તસવીર પરથી સ્પષ્ટ છે કે , તેમને આ વાતોથી કોઇ ફરક નથી પડતો .


આપ વિચારતાં હશો કે આ અમે શું કહી રહ્યાં છીએ , પણ આ જ હકીકત છે મિત્રો . હવે બૉની કપૂરનો પુત્ર અર્જુન કપૂર અને મહેશ ભટ્ટની પુત્રી આલિયા ભટ્ટ પડદા ઉપર પ્રણયફાગ ખેલતા દેખાશે . સમાચાર છે કે અર્જુન અને આલિયા બંનેએ સાથે એક ફિલ્મ સાઇન કરી છે કે જે ચેતન ભગતની જાણીતી નવલકથા ટુ સ્ટેટ્સ પર આધારિત છે . ફિલ્મ બે એવી વ્યક્તિયોની પ્રેમ કહાણી છે કે જેઓ જુદા - જુદા પરિવેશમાં ઉછરેલાં છે . એક સાઉથની છોકરી છે , તો બીજો પંજાબનો છોકરો . કહે છે કે આ વાર્તા ચેતન ભગતની રીયલ લવ સ્ટોરી છે . આ ફિલ્મ બનાવશે અભિષેક બર્મન કે જે આલિયાની પ્રથમ ફિલ્મ સ્ટુડન્ટ ઑફ ધ ઈયરના સહાયક દિગ્દર્શક છે . આલિયાએ આ ફિલ્મ એટલા માટે સાઇન કરી છે કારણ કે કરણ જૌહર સાથે કરેલ તેનો કરાર ખતમ થઈ ગયો છે . કરણે આલિયાને તેમની ફિલ્મ પૂર્ણ થવા સુી કોઈ બીજી ફિલ્મ સાઇન ન કરવાનો કરાર કર્યો હતો . તો બીજી બાજુ બૉની કપૂરના પ્રથમ લગ્નથી થયેલ પુત્ર અર્જન કપૂરને લોકો ઇશકઝાદેમાં જોઈ ચુક્યાં છે . લોકોએ અર્જનને પસંદ કર્યો છે . એવામાં આશા સેવી શકાય કે આલિયા - અર્જુનની પડદા ઉપર થનાર ગુટરગું લોકોને પસંદ પડશે .


અમદાવાદ , 17 સપ્ટેમ્બર : દેશની સૌથી મોટી વાહન નિર્માતા કમ્પની ટાટા મોટર્સ દેશના વિદ્યાર્થીઓ માટે એક સુવર્ણ તક લઈને આવી છે . ટાટા મોટર્સે પોતાની નાનકડી નેનો સાથ દેશમાં એક નવી યોજના શરૂ કરી છે . જી હા , ટાટા મોટર્સે ટાટા નેનો સ્ટુડંટ ઑફ ધ ઈયર સકીમની જાહેરાત કરી છે . આપને જણાવી દઇએ કે આ વર્ષે બૉલીવુડના જાણીતા ફિલ્મ નિર્માતા અને નિર્દેશક કરણ જૌહર પોતાની શાનાર ફિલ્મ સ્ટુડંટ ઑફ ધ ઈયરને રિલીઝ કરવા જઈ રહ્યાં છે . બીજી બાજુ ટાટા નેનો આ ફિલ્મની પ્રમોશન પાર્ટનર પણ છે . આ સ્કીમમાં સમગ્ર દેશના તેવા બધા વિદ્યાર્થીઓ ભાગ લઈ શકે છે , જેમની ઉંમર 18 વર્ષ કરતાં ઓછી છે . તે ઉપરાંત આ યોજનામાં પ્રથમ સ્થાન પ્રાપ્ત કરનાર ટાટા નેનો સ્ટુડંટ ઑફ ધ ઈયરને ટાટા મોટર્સ તરફથી કુલ 3 લાખ રુપિયાની સ્કૉલરશિપ આપવામાં આવશે . બીજા નંબરે એટલે કે રનર્સ - અપને મેકબુક પ્રો . પુરસ્કાર તરીકે અપાશે . તો હવે વાર સેની છે ? જો તમે પણ આ શાનદાર તકનો ફાયદો ઉઠાવવા માંગતા હો , તો આજે જ ( www . nanostudentortheyear . com ) વેબસાઇટ પર લૉગ ઇન કરો અને પોતાનું રજિસ્ટ્રેશન કરાવો . આ રજિસ્ટ્રેશન ઑનલાઇન કરવામાં આવી રહ્યું છે . કૉમ્પીટિશનમાં ભાગ લેવા માટે અરજી સ્વીકારવાનું શરૂ થઈ ચુક્યું છે , જે આગામી 28મી સપ્ટેમ્બર સુધી ચાલશે . આપને જણાવી દઇએ કે આ કૉમ્પીટિશનના પ્રથમ રાઉન્ડમાં વિદ્યાર્થીઓને ચાર તબક્કાના આધારે જજ કરાશે . તેમાં એકેડેમિક , કલ્ચર , સ્પોર્ટ અને સોશિયલ લાઇફનો સમાવેશ થાય છે . તે પછી ટૉપ 8 પ્રતિસ્પર્ધીઓ આગામી તબક્કામાં ટાટા નેનો સ્ટુડંટ ઑફ ધ ઈયરના ખિતાબ માટે આગળ વધશે . તેમાંથી કોઈ એક વિદ્યાર્થીને ટાટા નેનો સ્ટુડંટ ઑફ ધ ઈયર જાહેર કરવામાં આવશે . વિજેતાની પસંદગી માટે વોટિંગની પણ વ્યવસ્થા કરવામાં આવી છે . સ્ટુડન્ટ ઑફ ધ ઈયર ફિલ્મના સ્ટાર્સ વરુણ ધવન , સિદ્ધાર્થ મલ્હોત્રા તેમજ આલિયા ભટ્ટ વિજેતાઓના નામોની જાહેરાત કરશે .


દર પખવાડિયે પેટ્રોલના ભાવમાં ફેરફાર કરવાના લેવાયેલા નિર્ણય અંતર્ગત , ભાવમાં નવો વધારો કરાયો છે . નવો ભાવવધારો આજે મધરાતથી અમલમાં આવશે . છેલ્લા સાડા ત્રણ મહિનામાં આ પહેલો મોટો ભાવ વધારો છે . છેલ્લો ભાવ વધારો 1 જૂનના રોજ કરવામાં આવ્યો હતો . જ્યારે આંતરરાષ્ટ્રીય ફ્યુઅલ માર્કેટમાં ઘટાડાને પગલે ચાર વાર કિંમતો ઘટાડવામાં પણ આવી હતી . આ ભાવ વધારા અંગે ઇન્ડિયન ઓઇલ કોર્પોરેશન ( આઇઓસી ) એ એક નિવેદનમાં જણાવ્યું છે કે " છેલ્લા ભાવ ફેરબદલ બાદ રૂપિયાના મૂલ્યમાં સતત ઘટાડો જોવા મળ્યો છે . આ મસય દરમિયાન આંતરરાષ્ટ્રીય એમએસ ( મોટર સ્પિરિટ ) ની કિંમતોમાં પણ વધારો નોંધાયો છે . આ બંને પરિબળોને પગલે કંપનીએ ભાવ વધારવાની ફરજ પડી છે . "


મુંબઈઃ વેપારની શરૂઆતમાં સોમવારે સેન્સેક્સમાં તેજી જોવા મળી છે અને 200 અંકના ઉછાળા સાથે 36000ના આંકડા પાર ખુલ્યો . જ્યારે લાર્જ કેપ શેર્સની સાથે આજે મિડ અને સ્મૉલકેપ શેરોમાં પણ તેજી જોવા મળી રહી છે . નિફ્ટીએ પણ 55.40 રૂપિયાના વધારા સાથે 10,860.85 પર વ્યવહાર કરી રહ્યો છે . સોમવારે વ્યાપાર દરમિયાન મેટલ અને ફાર્મા શેર્સમાં પણ સારીએવી તેજી જોવા મળી રહી છે . સેન્સેક્સ 223.45 અંકના વધારા સાથે 36,186.38ના સ્તર પર કારોબાર કરી રહ્યો છે . પાછલા દિવસોમાં શેર બજારમાં મંદી જોવા મળી હતી અને ત્રણ રાજ્યોમાં વિધાનસભા ચૂંટણીના પરિણામ ઘોષિત થયા દરમિયાન સેન્સેક્સ 800 અંકો સુધી ગગડ્યો હતો . શુક્રવારે સેંસેક્સ 35 અંકના વધારા સાથે 35,963 પર અને નિફ્ટી 14ની તેજી સાથે 10,805 પર બંધ થયો હતો . બુધવારે અને ગુરુવારે પણ સેંસેક્સમાં ઉછાળ જોવા મળ્યો હતો . જ્યારે રિઝર્વ બેંકના નવા ગવર્નરની નિયુક્તિ બાદ રૂપિયો નબળો થયો હતો અને શુક્રવારે વ્યાપાર દરમિયાન ડૉલરની સરખામણીએ રૂપિયો 71.90 પર બંધ થયો હતો . જ્યારે સોમવારે રૂપિયો ડૉલરની સરખામણીએ 11 પૈસા મજબૂત થઈ 71.79 રૂપિયા પર ખુલ્યો છે . 1984ના સિખ વરોધી રમખાણોમાં કોંગ્રેસ નેતા સજ્જન કુમારને ઉંમર કેદ


નવી દિલ્હી , 7 ઓક્ટોબર : ભાગ્યના ધનવાન ગણવામાં આવતા ભારતીય ક્રિકેટ ટીમના કેપ્ટન કૂલ એમ એસ ધોનીનના બેટ પર કોઇ પણ કંપનીએ પોતાનું સ્ટીકર લગાવવું હોય તો તેની કિંમત કેટલી છે તે આપ જાણો છો ? આપને જણાવી દઇએ કે આ કિંમત 8 કરોડ રૂપિયા છે . આટલી અધધધ કિંમત હોવા છતાં ધોનીના બેટ પર પોતાની કંપનીનું સ્ટીકર લગાવવા માટે કંપનીઓ વચ્ચે હોડ જામી છે . દેશના અગ્રણી અખબાર ટીઓઆઇના અહેવાલ અનુસાર કેપ્ટનના બેટ માટેની સ્પોન્સરશિપ માટેની રકમ અંગે કંપનીઓ વચ્ચે ભારે રસાકસી છે . બીજી તરફ ધોની પણ પોતે નિર્ધારિત કરેલી રકમથી ઓછી રકમ લેવા માટે ટસના મસ થઇ રહ્યા નથી . સ્પોન્સરશિપ ઉપરાંત જો કંપનીઓ કોઇ પણ પ્રકારના મર્ચન્ડાઇઝની ડીલ કરવા માંગે છે તો આ માટે તેમણે અલગ રકમની ચૂકવણી કરવી પડશે . આપને જાણીને નવાઇ લાગશે કે વર્તમાન સમયમાં ધોની 23 બ્રાન્ડના બ્રાન્ડ એમ્બેસેડર છે . તેઓ આ દરમિયાન અન્ય કંપનીઓનો પણ પ્રચાર કરે છે . ધોનીની બ્રાન્ડ વેલ્યુને જોતા કંપનીઓ મોં માંગી રકમ આપીને તેમની સાથે કરાર કરે છે . જેમાં પ્રોડક્ટના વેચાણ પર તેમને રોયલ્ટી પણ ચૂકવવામાં આવે છે . કહેવાય છે કે આ પ્રકારના કરાર ઐતિહાસિક છે . નોંધનીય છે કે ચેમ્પિયન્સ લીગ દરમિયાન ધોનીના બેટ પર કોઇ સ્ટીકર ન હતું . 10 ઓક્ટોબરથી ભારત અને ઓસ્ટ્રેલિયા વચ્ચે એક વન ડે સીરીઝ રમાનારી છે . તે પહેલા આ કરાર થઇ જશે .


નવી દિલ્હીઃ વરસાદ અને ખરાબ પ્રકાશને પગલે સિડની ટેસ્ટ ડ્રો થઈ ગઈ છે . આની સાથે જ ભારતે ઓસ્ટ્રેલિયામાં 71 વર્ષ બાદ પહેલી ટેસ્ટ જીતીને ઈતિહાસ રચી દીધો છે . આ ભારતીય ટેસ્ટ ઈતિહાસમાં પહેલી વખત બન્યું જ્યારે ટીમે ઓસ્ટ્રેલિયાને તેમની જ ધરતી પર ટેસ્ટ સિરીઝમાં માત આપી હોય . સિડની મેચ ડ્રો થયા બાદ ભારતે ચાર મેચની જ આ સિરીઝ 2 - 1થી જીતી લીધી છે . ભારતે એડિલેડ ટેસ્ટમાં 31 રન અને બાદમાં મેલબર્નમાં 137 રનથી જીત હાંસલ કરી હતી . જ્યારે પર્થમાં થયેલ ટેસ્ટમાં તેમણે 146 રનથી હારનો સામનો કરવો પડ્યો હતો . આવી રીતે જ વિરાટ કોહલીની આગેવાનીમાં ભારતીય ટીમે પોતાના ટેસ્ટ ઈતિહાસમાં એક સોનેરી અધ્યાય લખી દીધો . ભારત આ મેચ જીતવાની સ્થિતિમાં હતું , પરંતુ ખરાબ હવાને અડચણ પેદા કરી દીધી . મેચના પાંચમા દિવસે એકપણ બોલ નહોતો રમાયો . જ્યારે અગાઉ ચોથા દિવસે પણ હવામાન ખરાબ રહ્યું જેથી માત્ર 25.3 ઓવરની જ ગેમ થઈ શખી હતી . ભારતે આખી સિરીઝની જેમ આ મેચમાં પણ કાંગારુઝને હંફાવી મૂક્યા હતા . પહેલી ઈનિંગમાં ભારતે આ મેચમાં ચેતેશ્વર પૂજારા અને ઋષભ પંતની દમદાર સદીની મદદથી 7 વિકેટ પર 622 રન બનાવ્યા હતા અને પોતાની ઈનિંગ ડિક્લેર કરી હતી . જેના જવાબમાં મેચના ચોથા દિવસે ભારતે કાંગારૂઓને પહેલી ઈનિંગમાં 300 રન પર ઓલઆઉટ કરી ફૉલોઓન કરવા માટે મજબૂર કરી દીધી હતી . ઓસ્ટ્રેલિયા પોતાના ઘરમાં 31 વર્ષમાં પહેલીવાર ફોલોઓન રમવા માટે મજબૂર થયું હતું . ભારત તરફથી કુલદીપ યાદવે શાનદાર બોલિંગ કરીને પાંચ વિકેટ ખેરવી હતી . જે બાદ બીજી વખત બેટિંગ કરવા ઉતરેલ ઓસ્ટ્રેલિયાઈ ટીમને વરસાદનો ટેકો મળી ગયો નહિતર આ સીરિઝમાં પણ ભારત 3 - 1થી જીત હાંસલ કરી લીધી હોત . આખી સિરીઝમાં શ્રેષ્ઠ પ્રદર્શન કરનાર ચેતેશ્વર પુજારા મેન ઑફ ધી સિરીઝ બન્યા . પુજારાએ સિરીઝની કુલ 7 ઈનિંગમાં શાનદાર બેટિંગ કરી 521 રન બનાવ્યા . તેમણે સિરીઝમાં કુલ ત્રણ સદી ફટકારી . પુજારા ઉપરાંત આ સિરીઝમાં ઋષભ પંતે પણ સારું પ્રદર્શન કર્યું . કોંગ્રેસને લઈ અરવિંદ કેજરીવાલે આપ્યું મોટું નિવેદન , બદલી શકે છે 2019નું ગણિત


રીઝર્વ બેન્ક દ્વારા પ્રથમ ચરણમાં 4 જૂન , મંગળવારના રોજ રૂપિયા 1000 કરોડના બોન્ડ વેચવામાં આવશે . માર્ચના અંત સુધીમાં વધુ રૂપિયા 15,000 કરોડના બોન્ડ વેચવામાં આવે એવો અંદાજ છે . લાંબાગાળાનું સલામત રોકાણ ઇચ્છતા લોકો તથા બેંકો સિકયુરીટી માટે રોકતા નાણા બોન્ડમાં રોકે એવી સંભાવના અત્યારે જણાય રહી છે . મુલ્ય અને તરલતાના મુદે આ બોન્ડ લોકોને આકર્ષવામાં ખુબ ઠંડા સાબીત થયા હતા . સર્વેક્ષણ અનુસાર રોકાણકારોને 10 વર્ષના ફુગાવા આધારિત પ્રથમ ચરણના બોન્ડમાં 1.25 થી 2 ટકા જેટલુ વળતર મળવાની સંભાવના છે . સરકારના સામાન્ય બોન્ડમાં વધારે વ્યાજ મળતું હોય છે . પાંચ વર્ષના બોન્ડમાં આશરે 2.5 ટકા જેટલુ વળતર મળવાની સંભાવના છે . ઓછા વળતરને લીધે નવા સપ્તાહમાં બોન્ડને બેન્કો તથા વિદેશી રોકાણકારોનો નબળો પ્રતિસાદ મળવાની સંભાવના છે . વિશ્લેષકો કહે છે કે , બોન્ડ એક સારૂ સાધન છે . પણ બહુ જટીલ એવા ગ્રાહકો માટે જ તે સફળ થઇ શકે . ફુગાવાનો દર વર્તમાન સમયે ઘટી રહ્યો છે એટલે લોકો સામાન્ય બોન્ડ તરફ વળી જવાનુ પસંદ કરશે . સરકારનું એવુ માનવું છે કે કેટલાક લોકો બોન્ડ તરફ આકર્ષાય તો પણ સોનાની આયાતમાં ઘટાડો થશે અને એના વડે ચાલુ ખાતાની તોતીંગ ખાદ્ય પુરવામાં થોડી રાહત મળશે . બોન્ડનું આકર્ષક ભાવે વેચાણ થાય એ માટે રીઝર્વ બેન્કે સીધા લોકોને વેચવાના સ્થાને ધંધાદારી રોકાણકારોને વેચવાનુ પસંદ કર્યુ છે . ધંધાકીય રોકાણકારો પ્રથમ હરાજીમાં ઓછા ભાગ લેશે એવુ જણાય છે . કારણ કે એ પુર્વે સૌ જથ્થાબંધ ફુગાવાનો આંક જાહેર થાય એ જોવાનુ પસંદ કરશે . જે અત્યારે સરેરાશ 7.3 ટકા જેટલો છે .


બૉલીવુડમાં દર વર્ષે કેટલાક એવા સમાચારો આવે જ છે કે જે સાચા પણ હોય છે ને ખોટા પણ , પરંતુ પુરાવા વગર કંઈ કહેવું મુશ્કેલ હોય છે . વર્ષ 2013માં પણ એવા જ સમાચારો આવ્યાં કે જે બૉલીવુડના ફૅન્સને ઘણા હેરાન કરતા રહ્યાં . અનેક વખત આવા સમાચારો ખોટા સાબિત થયાં અને એક્ટર્સે તેવી ગૉસિપ અંગે પોતાનો ખુલાસો કર્યો અને સાથે જ મીડિયાને જવાબદાર ઠેરવી તેને સેલિબ્રિટીઓની પ્રાઇવેસી જાળવવા સાવચેત કર્યાં , પણ અનેક વખત સ્ટાર્સ દ્વારા ઇનકાર કરવા છતા સમાચારો સાચા પણ સાબિત થયાં અને સ્ટાર્સના જીવનમાં અનેક નવા વળાંકો આવ્યાં . ફૅન્સ પણ પોતાના સ્ટાર્સના નવા રૂપો જોઈ બહુ આશ્ચર્યચકિત થયાં . અનેક વખત આવા સમાચારોની અસર સ્ટાર્સની પર્સનલ લાઇપ ઉપર પડી . ખેર વર્ષ 2013ની સોથી મોટી અને રસપ્રદ ગૉસિપ રહી શાહરુખ ખાન અને સલમાન ખાનની મૈત્રીની , જ્યારે આવું કંઈ પણ થયું નહોતું . જોકે આ વર્ષે અનેક વખત બંને સ્ટાર્સને એક સાથે પાર્ટીમાં જોવામાં આવ્યાં અને બંનેએ એક - બીજા અંગે ખુલ્લા મને વાત પણ કરી , પરંતુ પછીથી બંનેએ પોત - પોતાની રીતે ખુલાસો કર્યો કે તેમની વચ્ચે કોઈ પર્સનલ ઝગડો નથી , પરંતુ બંનેના રસ્તા જુદા - જુદા છે . આ ઉપરાંત કેટલાંક સ્ટાર્સના અફૅરની ચર્ચા પણ હૅડલાઇન્સમાં રહી . તેમાં રણબીર કપૂર અને કૅટરીના કૈફ વચ્ચેના અફૅરનો સમાવેશ થઈ જાય છે . ચાલો તસવીરો વડે જાણીએ હૉટ ગૉસિપ્સ ઑફ 2013 :


યોજના અંતર્ગત સર્વિસ ટેક્સ ચૂકવવામાં વિલંબ કરનારાઓને 1 ઓક્ટોબર , 2007થી 31 ડિસેમ્બર 2012 દરમિયાન પોતાના બાકી ટેક્સની ( ઉપકર સહિત ) બાકી રકમની ઘોષણા કરી શકશે . ત્યાર બાદ તે સાચી માહિતી આપીને જમા કરી શકશે . તેમને દંડ પણ ચૂકવવો નહીં પડે અને તેમની સામે કોઇ પ્રકારની કાર્યવાહી પણ કરવામા નહીં આવે . નાણા પ્રધાન પી ચિદમ્બરમે આ અંતર્ગત પહેલી યોજનાની જાહેરાત વર્ષ 2013 - 14નું બજેટ રજૂ કરતા સમયે કરી હતી . તેમણે માહિતી આપી હતી કે સર્વિસ ટેક્સ અંતર્ગત 17 લાખ લોકો નોંધાયેલા છે . તેમાંથી માત્ર 7 લાખ લોકો જ રિટર્ન જમા કરાવી રહ્યા છે . સર્વિસ ટેક્સ બાબતે કોઇ વ્યક્તિ આ બાબતમાં ઘોષણા 31 ડિસેમ્બર , 2013 સુધી તે તો પહેલા જાહેરાત કરી શકે છે . ઘોષણા કરનારી વ્યક્તિને બાકી ટેક્સના 50 ટકા ચૂકવણી 31 ડિસેમ્બર સુધી જમા કરાવવાનું હશે . જ્યારે બાકીની રકમ તેઓ 30 જૂન , 2014 સુધી જમા કરાવી શકે છે .


ટીમ ઇન્ડિયાના ભૂતપૂર્વ કેપ્ટન મહેન્દ્ર સિંહ ધોનીએ હાલમાં એક નવું કામ ઉપાડ્યું છે . તે કામ છે તેમના કૂતરાને ટ્રેઇન કરવાનું . તે વાત તો બધા જ જાણે છે કે ધોની કૂતરાઓને ખૂબ જ પ્રેમ કરે છે . તેમના ઘરમાં અલગ અલગ પ્રજાતિના કૂતરા પાળવામાં આવ્યા છે . અને જ્યારે પણ તેમને સમય મળે તે આ કૂતરાઓ સાથે ખૂબ જ મજાથી સમય પસાર કરે છે . તેમને ટ્રેઇન પર કરે છે અને વ્હાલ પણ . ત્યારે હાલમાં જ તેમની પત્ની સાક્ષીએ ધોનીનો એક સરસ વીડિયો ઇંસ્ટ્રાગ્રામ પર શેયર કર્યો છે . જ્યાં ધોની તેમના પાળતૂ કૂતરા સાથે મસ્તી કરી રહેલા નજરે પડે છે . ધોનીના પાળતૂ કૂતરા સેમ સાથે ધોની કેવી મસ્તી કરી રહ્યા છે તે આ વીડિયોમાં જોવા મળે છે . ધોની જેવી પ્રતિક્રિયા આપે છે તેમનો પાળતૂ કૂતરો સેમ પણ તેવું જ કરે છે . સાક્ષીએ વીડિયો અપલોડ કરતી વખતે કેપ્શનમાં લખ્યું છે " સેમની મિરર ટેલેન્ટ " . અને ખરેખરમાં તે વાતમાં માનવી જ પડશે કે ધોનીએ તેના પાળતૂ કૂતરાઓને ખૂબ જ સરસ રીતે ટ્રેઇન કર્યા છે . નોંધનીય છે કે આ પહેલા પણ મહેન્દ્ર સિંહ ધોની તેમના એકાઉન્ટ પર તેમના પાળતૂ કૂતરાઓ સાથેના વીડિયો અને ફોટો શેયર કરી ચૂક્યા છે .


ઘર ખરીદનારાઓ માટે સારા સમાચાર . રિઝર્વ બેન્ક ઓફ ઇન્ડિયાએ પ્રાયોરિટી સેક્ટર લેંડિંગ હેઠળ હાઉસિંગ લોનની મર્યાદા વધારીને હોમ લોન લેનારાઓને રાહત આપી છે . આરબીઆઈએ બેંકોને સૂચનાઓ આપી છે અને કહ્યું છે કે હવે મેટ્રોપોલિટન સેન્ટર્સ માટે લોન મર્યાદા 35 લાખ રૂપિયા હશે . જે શહેરોની વસ્તી 10 લાખ કે તેથી વધુ હશે ત્યાં હોમ લોનની મર્યાદા 35 લાખ રૂપિયાથી વધુ હશે . તમને જણાવી દઈએ કે આ પહેલા મેટ્રોપોલિટન સેન્ટર્સ પર 28 લાખ રૂપિયા સુધીની જ લોન મળતી હતી . મળશે 35 લાખ રૂપિયા સુધીની લોન આરબીઆઈના આદેશ પછી , હવે મેટ્રોપોલિટન શહેરોમાં રહેતા લોકોને હવે ઘર ખરીદવા માટે 35 લાખ રૂપિયા સુધીની હોમ લોન મળશે . તો અન્ય કેન્દ્રો જેમની વસ્તી 10 લાખથી ઓછી છે , તેમની માટે આરબીઆઈએ બેંકોને આ મર્યાદા 25 લાખ સુધી કરવાની સૂચના આપી છે . તમને જણાવી દઈએ કે આ પહેલા તે 20 લાખ રૂપિયા હતી . ઘરની કિંમત પર નિર્ણય આરબીઆઇએ એ પણ સ્પષ્ટ કર્યું છે કે હોમ લોનની મર્યાદા વધારવા વિશે આ બંને બાબતોમાં ઘરની કુલ કિંમત 45 લાખ રૂપિયા અને 30 લાખ રૂપિયાથી વધુ હોવી જોઈએ નહીં . પ્રાયોરિટી સેક્ટર લેન્ડિંગ એક મહત્વપૂર્ણ જવાબદારી છે જે રિઝર્વ બેંકે દેશની તમામ બેંકોને આપી છે . તમને જણાવી દઈએ કે આ હેઠળ , બેંકોએ તેમના લોનનો એક ભાગ નિર્ધારિત સેક્ટરમાં આપવાનો હોય છે . આ બેંકે વ્યાજદરમાં વધારો કર્યો , હોમ - ઓટો લોન મોંઘી થઇ